c: text/html

text:
Tibetan:མདོ་རྒྱུད་ཀྱི་དོན་ཉམས་སུ་ལོངས་གསུངས་
Contents
Full Title
Tibetan: མདོ་རྒྱུད་ཀྱི་དོན་ཉམས་སུ་ལོངས་གསུངས།
Wylie: mdo rgyud kyi don nyams su longs gsungs/
Tibetan text
ཤོག་ལྷེ་༢༩༠བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །རྗེ་འབྲོག་མིས་བླ་མ་་པ་ལ་གཞུང་རྣམས་ཚང་བར་ཚར་ནས་བོད་དུ་འབྱོན་ཁར་གསེར་ཅུང་ཟད་ཅིག་ཡོད་པ་ཕུལ་ནས། ཉམས་ལེན་གྱི་གདམས་པ་ཞིག་ཞུ་བྱས་པས། མདོ་རྒྱུད་ཀྱི་དོན་ཉམས་སུ་ལོངས་གསུངས། ཐོག་མར་མདོའ་དོན་ཉམས་སུ་བླང་། དེ་ནས་རྒྱུད་ཀྱི་དོན་ཉམས་སུ་བླང་ལགས་སམ་ཞུས་པས། གཉིས་ཀ་དབྱེར་མེད་དུ་ཉམས་སུ་ལོངས་གསུངས། དེ་ཇི་ལྟར་ལེན་པ་ལགས་ཞུས་པས། བརྟགས་གཉིས་ལས། སྲིད་གསུམ་ཡོངས་གྱུར་ཐམས་ཅད་ནི། །གཟུགས་དང་འཛིན་པ་རྣམ་པར་སྤངས། །ཡང་ན་ཐབས་ནི་ཐམས་ཅད་ཀྱིས། དངོས་པོའ་མཚན་ཉིད་དུ་ནི་བརྟག །ཅེས་ཏེ་རྒྱུད་ཉིད་ཀྱི་དོན་ཐམས་ཅད་དེར་འདུས་གསུང་ངོ་། འདོད་པ་གཟུགས་གཟུགས་མེད་གསུམ། སྡུད་བ་ལས། བྱིས་པ་རྣམས་ཀྱིས་དེར་དེ་དང་པོ་ནས་གཉིས་མེད་བྱ་ཡིན་ཟེར་བ་དེས་བདག་གཅེས་པ་འོང་སྟེ། བརྟག སྣང་ཡང་ཞེན་མེད་སྒྱུ་མའི་སྐུ། ཡོད་དང་མེད་པར་བྱེད། །ཡོད་དང་མེད་པ་འདི་དག་མེད་པའི་ཆོས་ཡིན་ཏེ། །བྱང་ཆུབ་སེམས་དཔའ་གང་གིས་་རྟེན་འབྲེལ་ཟབ་མོ་ལ་མི་མཁས་པས་ཁམས་གསུམ། འདིར་ཤེས་ངེས་པར་འབྱུང་། ནས་་ཞེས་ཏེ་མདོའ་དོན་ཐམས་་རྟག་པར་་ཆད་པར་འཛིན་པ་་པ་་རང་བཞིན་བདེན་པར་མ་གྲུབ་པས། ཅད་དེར་འདུས། དེས་ན། དེ་གཉིས་དབྱེར་མེད་དུ་་ཞིག ཉམས་སུ་འདིས་བླང་བས་་ཁམས་གསུམ་འཁོར་བ་ཉན་རང་དང་བཅས་པ་ལས་ངེས་པར་འབྱུང་བ་ཞིག་ཡིན་ནོ།
ཤོག་ལྷེ་༢༩༡གསུངས་ནས། །ན་མོ་གུ་རུ་པཱ་དཱ་ཡ། བརྟག་སྣང་རང་རིག་སྒྱུ་མའི་ཆོས། །རང་བཞིན་གྱིས་དག་ཤེས་པས་གྲོལ། །ཤུགས་འབྱུང་ཐབས་ཀྱིས་གོམས་པ་གཅེས། །སྙིང་པོ་དོན་ཀྱི་རང་འགྲོས་ཡིན། །རིམ་པས་ཡས་མར་བརྩེ་བ་གནད། །དམན་པ་རྣམས་ཀྱི་ཡུལ་མིན་པས། །བརྟགས་ཏེ་བུ་ལ་སྦྱིན་པར་བྱ། ཞེས་གསུངས་སོ། །ཨི་ཐི། །ད་ཉམས་སུ་བླང་བ་ནི། སྟན་བདེ་བ་ལ་འདུག་ལ། ཏིང་ངེ་འཛིན་གྱིས་ལུས་གནད་ལེགས་པར་ཚང་བར་བཅོས་ལ། སྐྱབས་སུ་འགྲོ་བ་དང་། སེམས་བསྐྱེད་པ་སོགས་འདོད་དགའ་ཙམ་མ་ཡིན་པར་བསྒོམ། ཐ་མལ་གྱི་ཡིད་འབྲེལ་ཐམས་ཅད་ལ་རང་ཡི་དམ་གང་བསྒོམ་གྱི་ལྷར་གསལ་བཏབ་ལ། ཐུགས་ཀའི་ས་བོན་གྱི་སྤྲོ་བསྡུས་བྱིན་རླབས་དབབ་ཅིང་སྣོད་བཅུད་སྦྱོང་བའི་དམིགས་པ་བྱ་སྟེ། ཞིབ་པར་བླ་མའི་གསུང་ལས་ཤེས་པར་བྱའོ། འོད་ཟེར་ཡར་འཕྲོས་པས་འཕགས་པ་མཆོད། དེ་རྣམས་ཀྱི་ཐུགས་ཀར་ཞུགས། སླར་ལོག་པས་རང་ལ་ཐུགས་གཉིས་སུ་མེད་པའི་ཡེ་ཤེས་ཀྱི་བྱིན་རླབས་ཞུགས། མར་འཕྲོས་པས་སྣོད་བཅུད་ཐམས་ཅད་གཞལ་ཡས་ཁང་དུ་སྦྱངས། བཅུད་ལྷ་དང་ལྷ་མོར་སྦྱངས་པར་བསམ། སྲིད་གསུམ་ཡོངས་གྱུར་གྱི་དོན་ཡང་འདི་ཡིན་གསུངས་སོ། །དེའི་སྤྱི་བོར་བླ་མ་བསྒོམས་ལ། དེ་ཐམས་ཅད་དང་ཐ་མི་དད་དུ་བསྟིམས་ལ། དེ་ནས་སྣང་རིག་ལ་ལྷ་རྒྱས་བསྡུས་གང་བསྒོམས་ཀྱང་སྣང་སྟོང་སྐུའི་དལ། གསལ་སྟོང་ཐམས་ཅད་གསུང་གི་དལ། བདེ་སྟོང་ཐམས་ཅད་ཐུགས་ཀྱི་དལ། སྐུ་གསུང་ཐུགས་ཡེ་ཤེས་རྡོ་རྗེ་ཞེས་བྱ་བའི་ཏིང་ངེ་འཛིན་ཏོ། །ཞེས་པའི་དོན་ཡང་འདི་ཡིན་པས་རྒྱུད་ཀྱི་
ཤོག་ལྷེ་༢༩༢དགོངས་པ་འདི་ཡིན་གསུངས་སོ། ། གསུང་འཕྲོག་མིས་མཆན་དུ་བཏབ་པ་ཡིན་གསུང་། ཧད་དེ་ཆེ་རེ་བལྟས་པས། སྣང་རིག་གི་ཆོས་ཐམས་ཅད་བདེན་མེད་དུ་སྒྱུ་མ་ལྟ་བུར་གཏིང་ནས་ངེས་ཤེས་སྐྱེས་ཏེ། དེ་ཡང་འཕྲལ་ཏུ་བཅོས་པ་མི་འདུག་གིས། གདོད་མ་ནས་རང་བཞིན་གྱིས་དང་། པར་སྒྲོ་འདོགས་རྦད་ཀྱིས་ཆོད་ནས་རང་གསལ་དུ་སིང་ངེ་། རང་གྲོལ་ཏུ་ཤིག་གེ་འདུག་པ་འཁོར་འདས་གཉིས་མེད་ཆོས་སྐུར་གྲོལ་ཞེས་བྱའོ། །དེ་ལྟར་ཤེས་པས་དེ་མ་རྟོགས་པའི་སེམས་ཅན་ལ་དམིགས་མེད་ཀྱི་སྙིང་རྗེ་ངང་གིས་སྐྱེ་སྟེ། དེའང་དབྱིངས་ཀྱི་ངང་ཡིན་པས་དབྱེར་མེད་ཅེས་བྱའོ། །ཐབས་ཤེས་ཀྱི་གོ་རིམ་ལོག་པའི་སྐྱོན་མེད་དེ། དེའི་སྐྱོན་ལུང་གིས་སྤང་ངོ་། །སཾ་བུ་ཊི་ལས། དང་པོ་སྟོང་ཉིད་བསྒོམས་པ་ཡིས། །ལུས་ཅན་རྣམས་ཀྱི་དྲི་མ་བཀྲུ། ཞེས་དང་། སྡད་པ་ལས། ཕུང་པོ་འདི་དག་གདོད་ནས་སྟོང་ཞིང་སྐྱེ་མེད་ཤེས། །མཉམ་པར་མ་བཞག་སེམས་ཅན་ཁམས་ལ་སྙིང་རྗེ་འཇུག །བར་སྐབས་དེར་ནི་སངས་རྒྱས་ཆོས་ལས་ཡོང་མི་ཉམས། ཞེས་སོ། །སྦྱིན་པ་སྦྱིན་པའི་སྔོན་ཏུ་འགྲོ་བ་ཤེས་རབ་སྟེ། ཚུལ་ཁྲིམས་བཟོད་པ་བརྩོན་འགྲུས་བསམ་གཏན་དེ་བཞིན་ནོ། །དགེ་ཆོས་ཆུད་མི་གསན་ཕྱིར་ཡོངས་སུ་འཛིན་པ་ཡིན། །འདི་ནི་ཆོས་རྣམས་ཐམས་ཅད་ཚུལ་གཅིག་སྟོན་པར་བྱེད། ཅེས་སོ། འོ་ན་སྡུད་པ་ལས། ཇི་སྲིད་དགའ་བའི་རྩ་བ་ཡོངས་སུ་མ་རྫོགས་པར། །དེ་སྲིད་སྟོང་ཉིད་དམ་པ་དེ་ནི་ཐོབ་མི་བྱེད། ཅེས་དང་། བརྟག་གཉིས་ལས། དང་པོ་གསོ་སྦྱོང་སྦྱིན་པར་བྱ། ཞེས་པ་ལ་སོགས་པ་གསུངས་སོ་སྙམ་ན། དེ་ནི་སྐྱེ་སླ་བའི་གོ་རིམ་ཡིན་ལ། འདིར་ནི་སྐྱེ་དགོས་པའི་གོ་རིམ་ཡིན་ནོ། །དབྱེར་མེད་དེ་ཀ་ལ་སྟོང་ཉིད་སྙིང་རྗེའི་སྙིང་པོ་ཅན་ནམ། ཤེས་རབ་ལས་མ་གཡོས་པའི་ཐབས་མཁས་པ་ཞེས་བྱ་སྟེ། དེས་མཆོག་གི་ལམ་འབད་མེད་དུ་བགྲོད་པས། སྡུད་པ་ལས། སྙིང་རྗེ་ཆེན་པོ་སྐྱེས་ཀྱང་སེམས་ཅན་འདུ་ཤེས་མེད། །དེ་ཚེ་མཁས་པ་འགྲོ་བ་ཀུན་གྱི་སྦྱིན་གནས་འགྱུར། ཞེས་གསུངས་སོ། །ལམ་སྙིང་པོ་དོན་གྱི་རང་འགྲོས་ཞེས་བྱའོ།
ཤོག་ལྷེ་༢༩༣རིམ་པ་ཡས་མར་བརྩི་བའི་གནད་ཅེས་ཏེ། རང་འགྲོས་དེ་ལྟ་བས་ཡས་གཞལ་ཞིང་། བགྲོད་ཚུལ་གྱིས་མས་ཡར་བརྩིས་ན། དེས་ཟིན་པའི་སྒོམ་གྱི་ལས་དགེ་བ་རྣམས་ཚོགས་ལམ། བསམ་གཏན་གྱི་སེམས་གྲུང་ལ་བརྟེན་ནས་དོན་སྤྱི་གསལ་ངེས་པ་སྦྱོར་ལམ། དེ་མངོན་ཏུ་གྱུར་པ་མཐོང་ལམ། དེ་གོམས་པས་ཉོན་མོངས་ཀྱི་བག་ཆགས་ཤེས་སྒྲིབ་ཀྱི་ཚུལ་ཅན་ཕྲ་བར་ནུས་པ་སྒོམ་ལམ། དྲི་མ་ཕྲ་མོ་རེ་རེའང་དབྱིངས་སུ་ཞི་ནས་སྤངས་རྟོགས་ཀྱི་ཡོན་ཏན་ཡོངས་སུ་རྫོགས་ཏེ། ཕྲིན་ལས་སེམས་ཅན་གྱི་རེ་འདོད་ལྷུན་གྲུབ་ཏུ་འབྱུང་བ་མཐར་ཕྱིན་པའི་ལམ་མོ། །དེ་ལྟ་བུའི་ལམ་འདི་ནི་དམན་པ་དེ་ལྟ་བུའི་ཡིན་ལུགས་ཀྱི་དོན་ལ་མ་རེག་པ་རྣམས་ལ་སྦྱིན་པར་མི་བྱའི་ཡང་དག་པའི་དགེ་བའི་བཤེས་གཉེན་གྱིས་ཟིན་པས་འཁོར་བའི་རང་བཞིན་ཤེས། ཚེ་འདིའི་བདག་འཛིན་སྤངས་ནས། སྒྲུབ་པ་གཅིག་དྲིལ་ཏུ་བྱེད་པའི་གང་ཟག་ལ་སྦྱིན་པར་བྱའོ། །མཇུག་དགེ་བ་བསྡོས་ལ། མཉམ་གཞག་གི་རྒྱུན་རྗེས་ཐོབ་ཏུ་ཡང་ཡང་དྲན་པར་བྱའོ། །བླ་མ་་པའི་མན་ངག་མདོ་རྒྱུད་བསྲེ་བའི་ཉམས་ལེན་ཞེས་ཀྱང་བྱ། སྙིང་པོ་དོན་གྱི་རང་འགྲོས་ཞེས་ཀྱང་བྱ། སྣང་སྲིད་བྱིན་གྱིས་རློབ་པའི་མན་ངག་ཅོས་ཀྱང་བྱ་སྟེ། ཟབ་པའི་ལམ་མོ། །ཤུ་བྷཾ།

robotstxt: allowed

filter: keep


text:
བོད་མིའི་སྒྲིག་འཛུགས་ལས་བྱེད་འདེམས་ལྷན་གྱི་དྲུང་ཆེ་འཇིགས་མེད་ཚེ་རིང་ལགས་ལྷོ་ཨ་མི་རི་ཁའི་སྐུ་ཚབ་དོན་གཅོད་དུ་བསྐོ་བཞག་གནང་འདུག
ཁ་སང་ཕྱི་ཚེས་ ༢༣ ཉིན་བོད་མིའི་སྒྲིག་འཛུགས་ལས་བྱེད་འདེམས་བསྐོ་ལྷན་ཁང་གི་དྲུང་ཆེ་འཇིགས་མེད་ཚེ་རིང་ལགས་ལྷོ་ཨ་མི་རི་ཁའི་སྐུ་ཚབ་དོན་གཅོད་དུ་བསྐོ་བཞག་གནང་ཡོད་པ་ལྟར། འདི་ལོའི་ཕྱི་ཟླ་ ༥ ཚེས་ ༡༥ ནས་ལས་ཁུར་དངོས་སུ་མགོ་འཛུགས་གནང་རྒྱུ་ཡིན་འདུག
འཇིགས་མེད་ཚེ་རིང་ལགས་ཕྱི་ལོ་ ༡༩༦༧ ཟླ་ ༣ ཚེས་ ༡ ཉིན་རྒྱ་གར་བྱང་ཕྱོགས་ལ་དྭགས་སུ་སྐྱེས་ཤིང་། ཕྱི་ལོ་ ༢༠༠༤ ཟླ་ ༡༢ ཚེས་ ༢༧ ཉིན་ལས་བྱེད་འདེམས་ལྷན་ནང་ཟུང་དྲུང་གི་གནས་རིམ་ཐོག་དམིགས་བསལ་བསྐོ་བཞག་གནང་ཡོད་པ་དང་། ཕྱི་ལོ་ ༢༠༠༥ ཟླ་ ༢ ཚེས་ ༢༧ ཉིན་ཕྱི་དྲིལ་ལས་ཁུངས་ཀྱི་ཟུང་དྲུང་དུ་བསྐོ་བཞག་གནང་། ཕྱི་ལོ་ ༢༠༡༢ ཟླ་ ༢ ཚེས་ ༤ ནས་ཕྱི་དྲིལ་གྱི་དྲུང་འཕར་གནས་རིམ་དུ་སྤར། ཕྱི་ལོ་ ༢༠༡༢ ཟླ་ ༥ ཚེས་ ༣ ཉིན་ཕྱི་དྲིལ་(Online Tech)འགན་འཛིན་གྱི་ཕྱག་ལས་གནང་། ཕྱི་ལོ་ ༢༠༡༦ ཟླ་ ༨ ཚེས་ ༡ ནས་འོས་བསྡུའི་དྲུང་འཕར་དང་འདེམས་ལྷན་གྱི་དྲུང་ཚབ་གཅིག་ལྕོགས་སུ་བསྐོ་བཞག་གནང་ཡོད་པ་དང་། ཕྱི་ལོ་ ༢༠༡༧ ཟླ་ ༥ ཚེས་ ༡༥ ནས་བཀའ་དྲུང་ཡིག་ཚང་དུ་ཕྱག་ལས་གནང་། ཕྱི་ལོ་ ༢༠༡༧ ཟླ་ ༥ ཚེས་ ༡༧ ཉིན་ལས་བྱེད་འདེམས་ལྷན་གྱི་དྲུང་ཡིག་ཆེན་མོའི་གནས་རིན་ཐོག་གནས་སྤར་བ་དང་། ཕྱི་ལོ་ ༢༠༡༩ ཟླ་ ༢ ཚེས་ ༡ ནས་ལས་བྱེད་འདེམས་བསྐོ་ལྷན་ཁང་གི་དྲུང་ཆེ་དང་འོས་བསྡུ་ལས་ཁང་གི་ལས་འགན་གཅིག་ལྕོགས་སུ་འཁུར་ཡོད་འདུག
གསར་འགོད་པ། སངས་རྒྱས་དཀོན་མཆོག


text:
ཨ་མ་གཡུ་སྒྲོན་གྱི་གཅིན།
ནང་གུང་གི་ཆུ་ཚོད་གཅིག་ལ་ཐོན། ཇོ་ཁང་གི་མདུན་དུ་ཕྱག་འཚལ་མཁན་གྱི་མི་རེ་གཉིས་ཡོད་མོད། སྤྱིའི་ཆ་ནས་བཤད་ན། ད་ནི་ཉིན་མོར་མི་ཚོགས་ཀྱིས་འགད་ལ་བྱེད་པའི་ཇོ་ཁང་དང་བར་སྐོར་ལམ་ཧ་ཅང་ལྷིང་ཞིང་འཇགས་པའི་དུས་ཡིན་པ་འདྲ། ང་མཚན་མོ་དེར་གྲོགས་པོ་ཞིག་གི་མགྲོན་འབོད་ནང་བཞིན་བདེ་སྐྱིད་ལམ་གྱི་ཁོ་ཧྥེ་ཁང་ཞིག་གི་ནང་དུ་སོང་ནས་ཡུན་རིང་འགོར།
ང་སྡོད་སའི་མགྲོན་ཁང་ནི་བར་སྐོར་ལམ་གྱི་ཉེ་འགྲམ་སྟེ་ཁྲོམ་གཟིགས་སྒང་དུ་འབོད་པའི་སྲང་ལམ་དུ་ཡོད་པས། ལམ་བར་དུ། ང་ལ་མཚན་ལྗོངས་ཀྱི་ཇོ་ཁང་དང་བར་སྐོར་ལམ། ཡང་ན་དབོན་ཞང་རྡོ་རིང་སོགས་པར་ཞིག་རྒྱག་འདོད་ཀྱི་ཚོར་བ་སྐོར་ལོག་ཅིག་གིས་དེད་དེ་གཙུག་ལག་ཁང་གི་ཕྱོགས་སུ་བསྐྱོད་པ་ཡིན། ང་རང་མོ་ཊ་ལས་བབས་ཏེ་ཇོ་ཁང་གི་མདུན་ཕྱོགས་ཀྱི་ལམ་ཆེན་དེད་ནས་སོང་། “ཅི་བྱེད་དུ་འགྲོ་བ་ཡིན།”
“ང་སྡོད་སའི་མགྲོན་ཁང་ཁྲོམ་གཟིགས་སྒང་གི་འགྲམ་ན་ཡོད་པས་འདི་ནས་སོང་ཚེ་ཐག་ཉེ།”
“ཁུག་མ་ཞིབ་བཤེར་འཕྲུལ་ཆས་སྟེང་ལ་འཇོག་རོགས།”དུས་ཚོད་ཉེར་བཞིའི་རིང་སྲུང་ཡོད་པའི་ཇོ་ཁང་མདུན་ཕྱོགས་ཀྱི་སོ་སྲུང་བས་དེ་སྐད་ལབ་བྱུང་།
“ཁུག་མའི་ནང་གི་དེ་ཅི་ཞིག་ཡིན།”
“ཇ་དམར་ཡིན།”ཁོས་སྨིན་མ་གཅིག་ཏུ་བསྡུས་ཤིང་སྣ་གཉེར་གཉེར་གྱིས་སྣུམ་ཙམ་བྱས་རྗེས་ཇ་དམར་ཕྱིར་ཁུག་མའི་ནང་དུ་འཇོག་བཞིན“སོང་ཆོག”ཟེར། ངས་གོམ་པ་ཇེ་བྲེལ་ལ་བཏང་སྟེ་ཇོ་ཁང་གི་མདུན་ཕྱོགས་སུ་སོང་། དམར་ཆེམ་ཆེམ་གྱི་གློག་འོད་འོག་ཏུ་མི་རེ་གཉིས་ལས་ཅི་ཡང་མཐོང་རྒྱུ་མི་འདུག ངས་ཟུར་སྣེ་མི་འདྲ་བ་ནས་པར་འགའ་རེ་བརྡབས་ཤིང་། པར་མིག་བསྐོར་ཐེངས་ཤིག་གིས་ཇོ་ཁང་ལྕགས་རིའི་འཁྲིས་ན་ཙོག་ནས་བསྡད་ཡོད་པའི་ཨ་མ་རྒན་མོ་དེ་མཐོང་བྱུང་། ཁོ་མོས་སློག་པ་མཐུག་པོ་ཞིག་གྱོན་ནས་ལག་གི་མ་ཎི་འཁོར་ལོ་ཆད་མེད་དུ་བསྐོར་ཞིང་། ཁ་ཡང་མུར་མུར་གྱིས་ཤིན་ཏུ་བྱང་ལོས་ཡོད་སྙམ་པའི་ཁ་བཏོན་ཞིག་ཆགས་མེད་དུ་ཟློ། ང་རང་ཁོ་མོའི་གམ་དུ་སོང་། ཁོ་མོས་ང་ལ་བལྟ་ཙམ་བྱས་རྗེས་ཅི་ཡང་མི་སྨྲ། “ཨ་མ་ལགས། རང་གང་གི་ཡིན་པས།”
“ང་རང་ཨ་མདོ་ནག་ཆུ་ནས་ཡིན། ངས་ཁྱེད་རང་རྒྱ་མི་ཞིག་རེད་སྙམ་བྱུང་།”
“རང་གིས་འདི་ན་ག་རེ་གནང་གི་ཡོད།”
“ངས་སང་ཉིན་གྱི་ཇོ་མཇལ་ཐོག་མ་ལ་སྒུག་ཡོད།”
“ད་ལྟ་དུས་ཚོད་ཞེ་དྲག་སྔ་པོ་འདུག་པས། ཕྱིར་སོང་ནས་ངལ་གསོས་ན་མི་དགའ་འམ།”
“མིན། དུས་ཚོད་གསུམ་བཞིའི་སྟེང་ནས་བཟུང་ཇོ་བོར་མཇལ་མཁན་གྱི་མིས་འཚང་ཁ་རྒྱབ་འགྲོ”
“འོ་རེད”ངས་དེ་ལྟར་ལན་སྟབས་བདེ་ཞིག་བཏབ་རྗེས་ཁོ་མོའི་འཁྲིས་ནས་ཙོག་སྟེ་སྟོང་བའི་དབྱིངས་སུ་སིམ།
ལྟ་ཕྱོགས་ཤིག་གིས་ཨ་མ་རྒན་མོ་ལགས་ཀྱི་སྐྲ་ལོ་དཀར་པོ་དང་། རྒས་གཉེར་བརྩེགས་མ། ད་དུང་དྭངས་གཙང་གིས་ཁྱབ་པའི་འཛུམ་མདངས་སོགས་ཀྱིས་ང་ལ་ཞེ་བདེ་བག་ལྷོད་ཀྱི་ཚོར་བ་སྟེར་ཞིང་། སྐབས་དེར་ཇོ་མཇལ་ཐོག་མ་ལ་རེ་བའི་ཨ་མ་རྒན་མོ་ལགས་ཀྱི་དད་པ་ལ་གཏན་ཚིགས་ཀྱིས་འགྲེལ་རྒྱག་ས་མི་འགྲོ་བ་འདྲ་སྟེ། མིའི་རིགས་ཀྱིས་དགའ་ཁ་འཁྱེར་སོ་མི་འདྲ་བ་དང་། ཚོར་བའི་ཕྲ་ཕུང་རེ་རེ་ཡང་ཁྱོན་ནས་མི་འདྲ་བར། དད་པ་དེ་ཡང་སྒྱུ་རྩལ་ཞིག་གམ་སྨྲ་བསམ་བརྗོད་འདས་ཀྱི་ཚོར་བ་ཞིག་ལགས་པས། མི་སུ་ཡིན་རུང་ཚོར་བ་བདེ་བ་འདོད་པ་དང་ཚོར་བ་སྡུག་བསྔལ་མི་འདོད་པ་ནི་སྤྱི་མཐུན་དུ་གྲུབ་ཡོད་པ་བརྒྱ་ཁ་གཅིག་གྲགས་ཡིན་པ་ཐག་གིས་ཆོད། དེ་བས་ཁོ་མོའི་ཚོར་བ་བདེ་བ་དེ་ལ་སུས་ཀྱང་གཏན་ཚིགས་དང་རྒྱ་མའི་སྟེང་ལ་འཇོག་པ་ནོར་འཁྲུལ་ཞིག་ཡིན་པ་ཚོར། ང་དེ་ལྟར་བསམ་གཞིག་གི་བར་སྣང་ན་ངེས་མེད་དུ་གཡོ་བའི་ཁ་བ་བཞིན་འཕུར་དུས། ཨ་མ་རྒན་མོ་ལགས་ཀྱིས་མ་ཎི་བསྐོར་ལོ་བསྐོར་མཚམས་བཞག་སྟེ།
“གཅེས་ཕྲུག ཁྱེད་རང་གང་ནས་ཡིན། ལྷ་ས་ཡོང་དོན་ཅི་ཡིན་ཟེར”
“ང་རང་མཚོ་སྔོན་རེབ་གོང་གི་ཡིན། ལྷ་ས་ལ་ལྗོངས་རྒྱུར་ཡོང་་་་་་་ལྷ་ས་ལ་མཇལ་སྐོར་དུ་ཡོང་བ་ཡིན།”
“ཨོ་རེད། ཚེ་ཐག་རིང་རྒྱུ་བོ”ཞེས་ངེད་གཉིས་ཀྱིས་ཁ་བརྡའི་ཀློང་བརྡོལ་མགོ་བརྩམས། ལྷ་སའི་ཟླ་འོད་འོག་ཏུ། ཨ་མ་གཡུ་སྒྲོན་དང་ངེད་གཉིས་དེ་ལྟར་ངོ་ཤེས་སུ་གྱུར་བ་ཡིན། ངས་རང་ཉིད་ཀྱི་འདས་མ་ད་གསུམ་གྱི་ལོ་རྒྱུས་དང་དཀའ་སྡུག་མང་པོ་ཞིག་ཁོ་མོར་བཤད་པ་ནང་བཞིན། ཁོ་མོས་ཀྱང་གཙུག་ལག་གི་མདུན་ནས། ད་རེས་ལྷ་ས་ལ་ཡོང་དོན་དང་། ཆུང་དུས་ཀྱི་དཀའ་ངལ། ཁྱིམ་ཚང་གི་འཚོ་བ་སོགས་དགའ་སྐྱོ་གཉིས་ལྡན་གྱི་གཏམ་རྒྱུད་མང་པོ་རིམ་བཞིན་ལབ་བྱུང་། གལ་སྲིད་ད་རུང་དུས་ཚོད་ཡོད་པའི་དབང་དུ་བཏང་ཚེ།ཁོ་མོའི་ཁོག་ན་ཉིན་ཞག་བཅོ་བརྒྱད་ལ་ཡང་གླེང་མི་ཚར་་བའི་ངོ་མཚར་གྱི་གཏམ་རྒྱུད་མང་པོ་ཡོད་པ་འདྲ་མོད། དེ་དག་ལས་ཀྱང་ཁོ་མོའི་གཅིན་དང་འབྲེལ་བའི་དངོས་ཡོད་ཀྱི་གཏམ་རྒྱུད་དེས་ང་རང་རྨང་ནས་ཧང་སངས་པར་བྱས་སོང་། ཁོ་མོའི་མིང་ལ་ཨ་མ་གཡུ་སྒྲོན་ཟེར། གོང་ནས་མཚམས་སྦྱོར་བྱས་ཟིན་པ་ནང་བཞིན་ཁོ་མོའི་ཕ་ཡུལ་ནི་ཨ་མདོ་ནག་ཆུ་རེད། ཁོ་མོས་བཤད་ན། “ཁོ་ཚོ་ནི་འབྲོག་ལས་རྐྱང་རྐྱང་ལ་བརྟེན་ནས་རྩྭ་ཐང་ན་འཚོ་བ་རོལ་བའི་འབྲོག་པ་གཞན་དག་དང་འདྲ་མཚུངས་ཡིན”ཟེར། ཁོ་མོ་བཅུ་དྲུག་ལང་ཚོའི་མེ་ཏོག་མངོན་པར་བཀྲ་བའི་དུས་སུ་ཕ་མའི་མངགས་བཀོད་བཞིན་མཐུ་སྟོབས་ཀྱི་རྗེས་སུ་ཡོང་བ་ཡིན་ཞིང་། བརྩེ་དུང་ཟེར་བ་དང་གཉེན་སྒྲིག་རང་དབང་ཟེར་བ་ཁྱོན་ནས་མི་ཤེས་པའི་སྐབས་ཐོག་དེའི་འབྲོག་མོ་གཞན་དག་ཚོ་དང་འདྲ་བའི་ཁོ་མོ། ཚེ་འདིར་མཐུ་སྟོབས་ཀྱི་སྐྱ་ཡར་གྱུར་བ་ནི་ཐོག་མར་རང་གི་བསོད་ནམས་ཤིག་ཏུ་འདོད་མོད། “ཐ་མར་ངའི་ལས་སྣང་མ་དག་པས་་་་”ཞེས་སྐད་ཆའི་འཕྲོ་མཐུད་མ་ཐུབ་པར་ཡུན་རིང་ལ་ལུས།
“མཐུ་སྟོབས་ནི་ངེད་ཚོའི་འབྲོག་སྡེ་ལ་མཚོན་ནས་བཤད་ན་ཡག་ཕོ་སྒོ་དང་ལག་ལས་ཀ་གཙོ་བོ་ནི་ཕ་མ་ལ་བསྙེན་བཀུར་ཆེ་ཞིང་། བཟའ་ཟླར་གཅེས་ཤིང་བྱམས་པའི་ཁྱོ་ཀ་བཟང་པོ་ཞིག་ཡིན། ང་རང་ཁོའི་རྗེས་ལ་ཡོང་བའི་ལོ་གཉིས་པར་མངལ་ཆགས་ཤིང་། ཁྱིམ་མི་ཡོངས་ཀྱིས་ངའི་ཁོག་གི་བྱིས་པར་རེ་སྒུག་ཆེན་པོ་བྱས་ནས་བསྡད་མོད། མ་རུངས་བདུད་ཀྱི་གཡབ་མོས་ངའི་གཅེས་ཕྲུག་མངལ་ལས་ལྷུང་བ་དང་སྐད་ཅིག་དུས་མཉམ་དུ་ཁོའི་ཚེ་སྲོག་འཕྲོག་སོང”ཞེས་ཁོ་མོའི་མིག་མཐའ་ནས་མཆི་མ་འཐོར་ཞིང་། ཕྲེང་བ་བཟུང་ཡོད་པའི་ལག་གཡོན་པས་མིག་ཆུ་འཕྱི་ཙམ་བྱས་རྗེས་ཁ་བརྡའི་ལྷག་འཕྲོ་ མུ་མཐུད་དུ་གླེང་སོང་།
དེ་ནས་བཟུང་ང་ལ་མཐུ་སྟོབས་ཀྱི་བྱིས་པ་འཁོར་མ་མྱོང་། ངེད་གཉིས་ཡར་དཀོན་མཆོག་ལ་གསོལ་བ་བཏབ་ཅིང་། བར་ལྷ་ཀླུ་ལ་བསང་མཆོད་བྱས་ན་ཡང་། སྐྱེས་དམན་ང་ལ་ཁོའི་ཤ་ཁྲག་ལས་མཆེད་པའི་རིགས་རྒྱུད་འཛིན་མཁན་ཞིག་བྱུང་མ་སོང་། དེ་ལྟར་ཉིན་ནས་ཟླ་དང་། ཟླ་ནས་ལོ་མཐུད་དེ་ང་རང་ཤེས་མེད་ཚོར་མེད་ཀྱིས་མོ་ལོ་ཉེར་བརྒྱད་ལ་སོན་ཞིང་། སྐབས་དེར་མཐུ་སྟོབས་ངེད་གཉིས་ལ་ཐབས་བཀོད་གཞན་ཅི་ཡང་མེད་པས་བུ་སྐལ་ཞིག་བླངས་པ་ཡིན། ལོ་དེའི་དབྱར་ཁར། ང་ཚོའི་ཚེ་འདི་ཕྱི་གཉིས་ཀྱི་སྐྱབས་གནས་བླ་མ་མཁའ་ལྡིང་རིན་པོ་ཆེ་ངེད་ཚང་ལ་ཇ་བཞེས་སུ་ཕེབས་ཤིང་མོ་རྩིས་ཡང་ཡང་བྱས་མཐར། “ས་བདག་གིས་གནོད་པ་བྱེད་བཞིན་ཡོད་པས་བཅའ་བ་རིམ་གྲོ་ཤིན་ཏུ་ལྕི”གསུངས། མཐུ་སྟོབས་ཀྱིས་པུས་མོའི་སླ་ང་ས་ལ་བཙུགས་ཏེ་རེ་བ་བྱས་པ་བརྒྱུད། ཉིན་གཉིས་པ་ནས་བཟུང་ཁོང་རིན་པོ་ཆེ་ངེད་ཚང་ལ་རིམ་གྲོ་སྒྲུབ་ཏུ་ཕེབས། ཉིན་མོ་དེར་མཐུ་སྟོབས་ཀྱིས“ང་དེ་རིང་ནོར་ལུག་གི་རྗེས་སུ་འགྲོ་དགོས། ཁྱེད་ཀྱིས་རིན་པོ་ཆེ་ཚང་ལ་སྐུ་གཡོག་ཞབས་ཞུ་ལེགས་པོ་སྒྲུབ་རོགས”ཞེས་བཤད་རྗེས་ཕྱིན་སོང་ལ། བླ་མ་རིན་པོ་ཆེ་ཚང་གིས“གསོལ་ཐབ་པ”ཡང་ཕྱིར་དགོན་པའི་ནང་དུ་དཔེ་ཆ་ཞིག་གི་ རྗེས་ལ་མངགས་སོང་། ཉིན་མོ་དེར་ཚ་གདུག་ཤིན་ཏུ་ཆེ། སྦྲ་ནག་གི་དཀར་ཁུང་ལས་འོད་ཐིགས་ཐབ་རྩ་ལ་འཕྲོས་ཤིང་། སྦྲང་མའི་ཝང་སྒྲ་དང་རིན་པོ་ཆེ་ཚང་གི་འདོན་སྐད་ལས་གཞན་ཡོད་ཚད་ལྷིང་ཞིང་འཇགས། དཔྲལ་བ་ན་རྔུལ་ཆུ་འོད་ཀྱིས་འཚེར་གྱིན་པའི་ཁོང་གིས་འདོན་མཚམས་བཞག་སྟེ། “གཡུ་སྒྲོན། ང་ལ་ཆུ་ཞིག་བླུགས་དང”ཟེར། ངས་དཀར་ཡོལ་འབྲུག་རིས་མ་དེ་གཙང་མར་བཀྲུས་ཤིང་ཤུགས་རྡུལ་བྱས་རྗེས་ཁོང་ལ་ཆུ་འཁྱག་མཆོད་པ་ཡིན། ཁོང་གིས་ཆུ་འཁྱག་ལེན་ཞོར་ངའི་ལག་པ་བསྡམས་ཏེ་ཁོང་གི་མདུན་ནས་སྡོད་དང་ གསུངས། ངས་ཅི་ཡང་སྨྲ་མི་ཐུབ་པར་ཁོང་གི་སྔུན་ནས་གུམ་བཙོག་བྱས་ཏེ་ཐོད་པ་ཁོང་གི་ཞབས་ལ་གཏུགས་ནས་བསྡད་པ་ན། ཁོང་གིས“ཁྱེད་ཀྱི་ལུས་ལ་མི་གཙང་བའི་སྡིག་སྒྲིབ་མཐུག་པོ་ཡོད་པས། ངས་ཁྱེད་ལ་ཞབས་ཁྲུས་ཤིག་གནང་དགོས”གསུངས་བྱུང་། ངས“ཞབས་ཁྲུས”ཟེར་བ་དེ་ཅི་ཡིན་མི་ཤེས་མོད“ལེགས་སོ”ཞུས་པ་ཡིན། ཉིན་མོ་དེར་ཉིན་མ་དཀར་ངོགས་ནས་ཁོང་གིས་ང་ལ་འཇིག་རྟེན་ཕོ་མོའི་བར་གྱི་དོན་དག་དེ་ལས་སོང་། ཁོང་གིས་གསུང་ན་དེ་ནི“རིམ་གྲོ”ཡིན་ཟེར་ལ། མཐུ་སྟོབས་ཀྱིས་ཀྱང་དོན་དེ་ཧ་གོ་ཡོད་གསུངས་བྱུང་། དེ་ལྟར་ཟླ་གཉིས་གསུམ་ལྷག་གི་རིང་ལ་ཁོང་རིན་པོ་ཆེ་ངེད་ཚང་ལ་ཉིན་འགའ་རེའི་ནང་རིམ་གྲོ་སྒྲུབ་ཏུ་ཕེབས་ཤིང་། ཁོང་རིམ་གྲོ་སྒྲུབ་ཏུ་ཕེབས་ཐེངས་རེ་ལ། མཐུ་སྟོབས་ནོར་ལུག་གི་རྗེས་ལ་བུད་འགྲོ་ཞིང་། གསོལ་ཐབ་པ་ཕྱིར་དགོན་ནང་དུ་བུད་འགྲོ། ཁོང་གིས་ང་ལ་རིམ་གྲོ་སྒྲུབ་པའི་ཉིན་དང་པོར། “དེ་རིང་ནས་བཟུང་ཁྱེད་ཀྱིས་གཅིན་ས་གཙང་ས་དང་རི་མཐོ་ས་ལ་གཏོང་དགོས”གསུངས། བླ་མ་ཐུགས་རྗེ་ཅན་ལ་ཐུགས་བསྐྱེད་སྨོན་ལམ་ཡོད་སྲིད་པས་ངས་ཀྱང་ཁོང་གི་བཀའ་གསུང་བཞིན། རང་གི་གཅིན་ནམ་རྒྱུན་ངེད་ཚང་གི་རི་བསང་ཕུད་སའི་དར་ལྕོག་དེའི་འགྲམ་ལ་བསྐྱལ་བ་ཡིན།
ཡུན་རིང་མ་འགོར་བར་ཉི་མ་འདྲ་བའི་བླ་མའི་ཐུགས་བསྐྱེད་སྨོན་ལམ་གྱི་དབང་གིས“ང་ལ་མངལ་འཁོར་ཞིང་། ཟླ་དགུ་ཞག་བཅུ་འགོར་བའི་རྗེས་ནས་ད་ལྟའི་དགེ་འདུན་ལེགས་བཤད་སྐྱེས་པ་ཡིན་ཟེར། འདིར་ཀློག་པ་པོ་དག་ལ་ཞུ་དགོས་པ་ཞིག་ལ། དགེ་འདུན་ལེགས་བཤད་ནི་བླ་མ་མཁའ་ལྡིང་རིན་པོ་ཆེས་རིམ་གྲོའི་ནུས་པ་ལས་ཐོན་པའི་མཐུ་སྟོབས་དང་ཨ་མ་གཡུ་སྒྲོན་གཉིས་ཀྱི་བུ་ཆུང་ཡིན་ཞིང་། ཁོ་ལོ་བཅུ་གཅིག་ལ་སོན་པའི་བར་དེར། བླ་མ་ཚང་གིས་ཁོ་ནི་མ་འོངས་པ་ན་བསྟན་པ་དང་འགྲོ་བ་ལ་ཕན་ཐོགས་པའི་སྐྱེས་བུ་རླབས་ཆེན་ཞིག་ཡོང་རྒྱུའི་ལུང་བསྟན་གནང་ནས་རབ་བྱུང་སྒྲུབ་ཏུ་བཅུག ལོ་ངོ་དྲུག་བདུན་ལྷག་གི་རིང་ལ་ཁོང་གི་གམ་དུ་ཁ་བཏོན་དགེ་སྦྱོར་གྱི་སྐོར་སློབ་ཏུ་བཅུག་ཅིང་། ཕྱིས་སུ་ལྷ་སའི་སེ་ར་དགོན་ལ་བསྐྱལ་བ་རེད་འདུག ཨ་མ་གཡུ་སྒྲོན“ལྷ་སར་ཡོང་དོན་ཡང་གཅིག་ནས་དགེ་འདུན་ལེགས་བཤད་ལ་བལྟ་རུ་འོང་བ་ཡིན་ཞིང་། གཉིས་ནས་ཇོ་བོ་ཞལ་མཇལ་ཐོག་མ་བཅུ་གསུམ་དང་ཕྱག་སྐོར་ཆ་ཚང་ཞིག་ལེན་པའི་ཕྱིར་ དུ་འོང་བ”ཡིན་ཟེར། ཁོ་མོས་བཤད་ན། “དེ་ནི་བླ་མ་མཁའ་ལྡིང་རིན་པོ་ཆེ་ཚང་གིས་སྐབས་དེར་ང་ལ་གནང་བའི་བཀའ་གདམས་ཡིན་པས་ད་རེས་ཁོང་གི་བཅའ་བ་འགྲུབ་དགོས་ཟེར། “འོ་ན། བླ་མ་རིན་པོ་ཆེ་ད་ལྟ་གང་ན་བཞུགས་སམ”ངས་བསྲན་མ་ཚུགས་པར་ཁོ་མོའི་སྐད་ཆའི་མཚམས་བཅད་ནས་དྲིས་པ་ན། ཁོ་མོས་ལག་པ་གཡས་པས་མ་ཎི་བསྐོར་ཞིང་གཡོན་པས་ཕྲེང་བ་ཉུལ་བཞིན“ཁོང་སྐུ་མྱ་ངན་ལས་འདས་སོང”ཟེར། ཁོ་མོས་བཤད་ན། མོ་རང་ལོ་སོ་བརྒྱད་ལ་སོན་པའི་དགུན་ཁ་ཞིག་ལ་མཁའ་ལྡིང་རིན་པོ་ཆེ་ཁོ་ཚང་ལ་རིམ་གྲོ་སྒྲུབ་ཏུ་ཕེབས་མྱོང་ཞིང་། ཉིན་མོ་དེ་ནི་ངས་རང་གི་གཅིན་རི་བསང་ཕུད་སའི་དར་ལྕོག་གི་འགྲམ་ལ་བསྐྱལ་བའི་ཆེས་མཐའ་མཇུག་གི་ཉིན་མོ་ཡིན། ཉིན་མོ་དེ་ནས་བཟུང་ངས་ཁོང་ཚང་ཐེངས་གཅིག་ལ་ཡང་མཐོང་མ་མྱོང་། “ང་ཚོ་ལ་ཁོང་གི་བསོད་ནམས་གང་ན་ཡོད”ཟེར། ང་ལ་སྐབས་དེའི་ཁོ་མོའི་ཁྱོ་ཀ་མཐུ་སྟོབས་ཀྱི་སེམས་ཁམས་སོགས་དྲི་བ་མང་པོ་ཞིག་ངག་གི་སྒོ་ཁར་འཚང་ཁ་རྒྱག་ན་ཡང་། ཁོ་མོས་མ་ཎི་སྐོར་ཞོར་དུ་སྐད་ཆའི་འཕྲོ་གླེང་བྱུང་། བླ་མ་མཁའ་ལྡིང་རིན་པོ་ཆེ་ཚང་ནི་ང་ཚོའི་ཚེ་འདི་ཕྱི་གཉིས་ཀྱི་སྐྱབས་གནས་ཡིན། རུ་སྡེ་བ་གཉིས་ཀྱི་ནོར་བུ་ཡིན། ཕྱིས་སུ་ངས་གོ་ཐོས་ལྟར་ན། “རུ་གོང་མའི་སྡེ་དཔོན་གྱི་ཆུང་མ་ལ་ཡང་མངལ་མ་ཆགས་པས། ཁོང་གིས་རིམ་གྲོ་སྒྲུབ་པའི་མཐུ་ལ་བརྟེན་ནས་བུ་མོ་ཡག་མ་མེ་ཏོག་འདྲ་ཞིག་སྐྱེས་འདུག”ཟེར། ཁོང་ཚང་ཕེབས་སྔ་བ་ཡང་ངེད་ཅག་གི་མ་དག་པའི་དུག་གྲིབ་ཕོག་པས་ཡིན་ན་ཡང་ཐང་། “བླ་མ་བཀའ་དྲིན་ཅན་ཁོང་ཨང”ཞེས་མིག་ཟུང་བཙུམས་བྱུང་།
སྐབས་དེར་བར་སྐོར་ལམ་དུ་མཇལ་བ་ཇེ་མང་ལ་སོང་ཞིང་། ཇོ་མཇལ་ཞུ་མཁན་ཚོས་རང་འགུལ་གྱིས་པང་སྒྲིག་གིན་འདུག་ལ། བསྐོར་ཕྱག་བྱེད་མཁན་ཚོ་ཡང་རིམ་བཞིན་ཇེ་མང་ནས་ཇེ་མང་དུ་གྱུར།
“ཨ་མ་གཡུ་སྒྲོན་ལགས། ང་རང་འགྲོ་རྒྱུ་ཡིན།”
“ཁྱེད་ཀྱིས་ཇོ་མཇལ་མི་བྱེད་དམ།”
“ངའི་ཁོག་པ་གཤལ་རྩིས་ཡོད་པ་འདྲ”ཞེས་ཁོ་མོར་རྫུན་གཏམ་ཞིག་སྨྲས་རྗེས་ཕྱིར་མགྲོན་ཁང་ལ་ཆས། ཁོ་མོའི་གཏམ་རྒྱུད་ལ་ཉན་པར་མགོ་འཁོར་ནས་ནམ་སྨད་ཀྱི་ཆུ་ཚོད་བཞི་དང་ཕྱེད་ཀ་ལ་ བསླེབས་འདུག ངས་བར་སྐོར་ལམ་བརྒྱུད་ནས་ཕྱིར་མགྲོན་ཁང་ལ་ལོག་པའི་ལམ་བར་དུ།ཁ་བཏགས་འཚོང་མཁན་གྱི་བུ་མོ་ཆུང་ཆུང་ཞིག་བརྒྱུགས་འོང་ནས“རྒན་ལགས། ཁ་བཏགས་ཤིག་ཉོས་ཨང”ཟེར། ལྷ་སའི་ལྭ་བ་གྱོན་པའི་ཨ་ཅག་ཅིག་བརྒྱུགས་འོང་ནས“རྒན་ལགས། དར་ལྕོག་ཅིག་ཉོས་ཨང”ཟེར། ངའི་ཚོར་འདུ་སྣ་ཁ་སུམ་བརྒྱ་དྲུག་ཅུ་ཡོད་དོ་ཅོག་ཨ་མ་གཡུ་སྒྲོན་གྱི་གཅིན་པའི་སྟེང་ལ་འཁོར་ཡོད་པས། ཁོ་ཚོར་ཁ་ཡ་བྱེད་འདོད་ཀྱི་སེམས་ཁམས་ཤིག་ཁྱོན་ནས་མ་བྱུང་།
མགྲོན་ཁང་དུ་ཐོན་དུས་ཆུ་ཚོད་ལྔ་བར་བསླེབས་འདུག ང་ལ་མཚོན་ན་མལ་དུ་མ་ལོག་པའི་ཡར་སྔོན་དུ་ཁྲུས་རྒྱག་པའི་སྲོལ་ཡོད་མོད། ཆད་སྣང་དྲག་པོ་ཞིག་གིས་ཉོབ་ཡོད་པས་གོན་པ་དག་ཡར་འཕེན་མར་འཕེན་བྱས་རྗེས་ཉལ་བ་ཡིན། མལ་དུ་ལྡོག་རྗེས། ཁ་པར་ལས་འཕྲིན་ཕྲན་ནང་གི་དྲ་གྲོགས་ཚོའི་བརྡ་འཕྲིན་ལ་བལྟ་རྩིས་བྱས་མོད། མགྲོན་ཁང་གིWifiཆད་འདུག་པས། རང་གི་བཞུར་ཚད་སེར་སྣ་སྐྱེས་ཞོར3Gགྱི་སྒོ་ཕྱེ་ནས་འཕྲིན་ཕྲན་གྱི་སྒང་ལ་ཉུལ་ཞིང་། ཨ་མ་གཡུ་སྒྲོན་གྱི་གཅིན་དང་འབྲེལ་ཡོད་ཀྱི་ཚོར་སྣང་མདོར་བསྡུས་ཤིག་སྤེལ་བ་ཡིན། སྤྱིར་ཡིན་ན། མི་གྲངས་སྟོང་གཉིས་ཙམ་ཡོད་པའི་ཁོ་བོའི་འཕྲིན་ཕྲན་དུ། གསར་དུ་སྤེལ་བའི་ཨ་མ་གཡུ་སྒྲོན་གྱི་གཅིན་དང་འབྲེལ་བའི་ཚོར་སྣང་ལ་སྙིང་ཆུང་སྟེར་མཁན་གཅིག་ཀྱང་མ་བྱུང་། བལྟས་ཡོང་ན་དྲ་གྲོགས་ཚང་མ་རྨི་ལམ་གྱི་ཞིང་ཁམས་ན་ཡོད་པ་འདྲ། ཡིན་ན་ཡང་། ང་ལ་ཨ་མ་གཡུ་སྒྲོན་གྱི་གཅིན་དང་འབྲེལ་ཡོད་ཀྱི་བརྩམས་སྒྲུང་ཞིག་འབྲི་འདོད་ ཀྱི་ཚོར་བ་འཕྱུར་ནས་ཡོང་བས། ད་ནི་ཨ་མ་གཡུ་སྒྲོན་གྱི་གཅིན་ཞེས་པའི་སྒྲུང་ཐུང་ཞིག་འབྲི་བར་བྱ།
༢༠༡༤ལོའི་ཟླ༢པའི་ཚེས༨མཚན་མོར་ལྷ་ས་རུ།
བརྩམས་སྒྲུང་བསྡུས་དེབ >ལས་བཤུས།
VIDEO PORNO XXX which is totally different than the Penuche
a New Online Fashion Store
Gowns Online Shop kate and or ashley olsen display
A Business And Industry I Hate
PORNO to wealth and high status
Nothing Is Better Than The Ferrari Jacket
Free Games It is the largest animal welfare organization in the world
How to Really End the Financial Crisis
pornos and as long as you come out wearing one of these shirts
Looking Forward to Fashion Trends
PORNO FRANCAIS only this time they actually got the Headmaster permission
Latest Fashion Dress For Your Kids
free porno A similar approach is offered through the Land's End Custom Department
Change Your Brain Change Your Body
Free Porno Wife I don't approve of my child


text:
བོད་ལ་དམངས་གཙོའི་བཅོས་སྒྱུར་བྱས་ནས་ལོ་60འཁོར་བའི་མཚམས་སུ 《བོད་ལྗོངས་ཉིན་རེའི་ཚགས་པར》ཀུན་འདུས་སྨྱན་སྦྱོར་གྱིས་ཏཱ་ལ་སྐྱེ་ཕྲེང་བཅུ་བཞི་པའི་ལོག་སྤྱོད་ཀྱི་ངོ་བོར་ངོས་འཛིན་གསལ་པོ་བྱེད་དགོས་པའི་སྐོར་གྱི་རིམ་སྤེལ་དཔྱད་གཏམ་སྤེལ་ཡོད། དཔྱད་གཏམ་སྤེལ་མ་ཐག་ལྗོངས་ཡོངས་ཀྱི་གོང་འོག་ཚང་མར་དོ་ཁུར་རྒྱ་ཁྱབ་བྱུང་ཞིང་། བོད་ལྗོངས་སྤྱི་ཚོགས་ཚན་རིག་ཁང་གི་འབྲེལ་ཡོད་རིགས་གཅིག་མཁས་ཅན་གྱིས་ཀྲུང་གོ་གུང་ཁྲན་ཏང་མེད་ན་བོད་ལྗོངས་གསར་པ་མེད་ལ་སྔོན་ཆད་ཀྱི་ཞིང་བྲན་དང་བྲན་གཡོག་ཚོའི་བུ་རབས་ཚ་རྒྱུད་རྣམས་ད་ཆའི་བོད་ལྗོངས་གསར་པའི་བདག་པོར་འགྱུར་མི་སྲིད། དེས་ན་ང་ཚོས་བློ་བརྟན་འགྱུར་མེད་ངང་ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་མཐའ་གཅིག་ཏུ་བྱས་ནས་མེས་རྒྱལ་ཁ་ཕྲལ་གཏོང་བ་དང་ཁོ་པའི་དབང་སྒྱུར་གྱི་དམིགས་བསལ་དབང་ཆ་སླར་གསོ་བྱ་རྒྱུའི་ཏཱ་ལའི་རུ་ཚོགས་ཀྱི་སྟོང་བསམ་ནམ་ཡང་འགྲུབ་ཏུ་འཇུག་མི་རུང་ཞེས་བརྗོད་པ་རེད།
“བློ་བརྟན་འགྱུར་མེད་ངང་ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་མཐའ་གཅིག་ཏུ་བྱེད་པ་ནི་བོད་འཕེལ་རྒྱས་ཀྱི་དགོས་མཁོ་ཞིག་རེད་ལ་མི་རིགས་ཁག་གི་དགོས་མཁོ་ཡང་རེད”ཅེས་བོད་ལྗོངས་སྤྱི་ཚོགས་ཚན་རིག་ཁང་མར་ཁེ་སི་རིང་ལུགས་རིགས་པའི་གཞུང་ལུགས་ཞིབ་འཇུག་སུའོ་ཡི་ལས་རོགས་ཞིབ་འཇུག་པ་ཝང་ཝུན་ལིན་གྱིས་བརྗོད་པ་དང་། ཁོང་གིས་རིམ་སྤེལ་དཔྱད་གཏམ་གྱིས་ང་ཚོས་ཏཱ་ལ་སྐྱེ་ཕྲེང་བཅུ་བཞི་པའི་ལོག་སྤྱོད་ཀྱི་ངོ་བོར་ངོས་འཛིན་དེ་བས་གཏིང་ཟབ་ཐུབ་བྱུང་ལ། ཏཱ་ལ་སྐྱེ་ཕྲེང་བཅུ་བཞི་པའི་ལོག་སྤྱོད་ཀྱི་རང་བཞིན་དང་གནོད་འཚེའི་རང་བཞིན་ནས་བོད་ཀྱི་མི་རིགས་ཁག་གི་མི་དམངས་དང་ཏཱ་ལའི་རུ་ཚོགས་དབར་གྱི་འཐབ་རྩོད་ནི་ཡུན་རིང་རང་བཞིན་དང་། རྣོ་ངར་རང་བཞིན། རྙོག་འཛིང་རང་བཞིན་བཅས་ཡིན་པ་སླར་ཡང་གསལ་པོ་མཐོང་བྱུང་ཞེས་བརྗོད།
“ང་ཚོས་ཏཱ་ལ་སྐྱེ་ཕྲེང་བཅུ་བཞི་པའི་ལོག་སྤྱོད་ཀྱི་ངོ་བོར་སྔར་བས་ཐེར་འདོན་དང་། ཏཱ་ལ་སྐྱེ་ཕྲེང་བཅུ་བཞི་པའི་ཆབ་སྲིད་ཐོག་གི་ལོག་སྤྱོད་རང་བཞིན་དང་། ཆོས་ལུགས་ཐོག་གི་གཡོ་རྫུས་རང་བཞིན། བྱ་ཐབས་ཐོག་གི་མགོ་སྐོར་རང་བཞིན་དང་གནོད་འཚེའི་རང་བཞིན་ལ་སྔར་བས་ཐེར་འདོན་དགག་རྒྱག་གིས་ལྗོངས་ཡོངས་ཀྱི་མི་རིགས་ཁག་གི་མི་དམངས་ཚོས་ཏཱ་ལ་སྐྱེ་ཕྲེང་བཅུ་བཞི་པའི་ལོག་སྤྱོད་ཀྱི་ངོ་བོ་དང་དེའི་གནོད་འཚེའི་མཇུག་འབྲས་གསལ་ཤེས་ཐུབ་པ་དང་། ཏཱ་ལའི་རུ་ཚོགས་ནི་བོད་དུ་སྤྱི་ཚོགས་ཟང་ཟིང་བཟོ་བའི་སྤྱིའི་འབྱུང་རྩ་ཡིན་པ་གསལ་ཤེས་ཐུབ་པ། ཏཱ་ལའི་རུ་ཚོགས་དང་མདུང་རྩེ་ཁ་སྤྲོད་ཀྱི་འཐབ་རྩོད་བྱེད་པ་ནི་རྒྱལ་ཁབ་ཀྱི་བདེ་འཇགས་སྲུང་སྐྱོང་བྱེད་པ་ཞིག་ཡིན་པ་གསལ་ཤེས་ཐུབ་པ་བྱེད་དགོས”ཞེས་ཝང་ཝུན་ལིན་གྱིས་བརྗོད་པ་དང་། ཁོང་གིས་སྔོན་ལ་བྱ་སྤྱོད་སྤེལ་རྒྱུ་མཐའ་འཁྱོངས་དང་རང་འགུལ་དམག་འཐབ་ཡག་པོ་བརྒྱབ་ནས་ཏཱ་ལའི་རུ་ཚོགས་དང་འཐབ་རྩོད་སྤེལ་རྒྱུ་གཏིང་ཟབ་ཕྱོགས་སུ་སྐུལ་འདེད་བཏང་སྟེ་བློ་བརྟན་འགྱུར་མེད་ངང་ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་མཐའ་གཅིག་ཏུ་སྤེལ་དགོས་ཞེས་བརྗོད།
“ཀུན་གྱིས་ཤེས་གསལ་ལྟར། ཏཱ་ལ་སྐྱེ་ཕྲེང་བཅུ་བཞི་པ་ནི་བོད་རྙིང་པའི་ཆོས་སྲིད་ཟུང་འབྲེལ་གྱི་བཀས་བཀོད་རྒྱུད་འཛིན་ཞིང་བྲན་ལམ་ལུགས་ཀླད་རྙིང་མཁྲེགས་བཟུང་གིས་སྲུང་སྐྱོང་བྱེད་མཁན་ཞིག་རེད”ཅེས་བོད་ལྗོངས་སྤྱི་ཚོགས་ཚན་རིག་ཁང་ཆོས་ལུགས་ཞིབ་འཇུག་སུའོ་ཡི་ཞིབ་འཇུག་པ་བུ་ཆུང་གིས་བརྗོད་པ་དང་། ཁོང་གིས་འགྱུར་བ་ཇི་ཙམ་བཏང་ཡང་ངོ་བོ་བསྒྱུར་མེད་ཅེས་པ་ལྟར་དུས་ཡུན་རིང་པོའི་ནང་ཏཱ་ལ་སྐྱེ་ཕྲེང་བཅུ་བཞི་པས“བོད་མི་དམངས་ཀྱི་མགྲིན་ཚབ་པ”དང“ཆོས་ལུགས་ཀྱི་གཙོ་འཛིན”ཡིན་ཁུལ་གྱིས་དེ་སྔའི་ཆོས་སྲིད་ཟུང་འབྲེལ་གྱི་ལམ་ལུགས་ལ་མཛེས་བཟོ་གང་ཐུབ་བྱེད་ཀྱི་ཡོད། ཁོ་པའི་མཐའ་མའི་དམིགས་ཡུལ་ནི་ཁོ་པས་གཙོས་པའི་བོད་རྙིང་པའི་ཞིང་བྲན་བདག་པོ་ཆེ་ཤོས་ཀྱི་སྟོབས་ཤུགས་ལྷག་འཕྲོའི་རྩ་བའི་ཁེ་ཕན་ཀླད་རྙིང་མཁྲེགས་བཟུང་གིས་སྲུང་སྐྱོང་བྱེད་པ་དང་། ཁོ་པ་ཚོའི་ཆོས་དབང་སྲིད་དབང་ལས་མཐོ་བ་དང“ལྷ་དབང་གོང་བཀུར”གྱི་དམངས་རྨོངས་སུ་འཇུག་པའི་བསམ་བློ་དྲིལ་བསྒྲགས་ཤུགས་ཆེན་བྱས་ནས་བོད་ཀྱི་ཞིང་བྲན་ཁྲི་ཚོ་བརྒྱའི་འགྲོ་བ་མིའི་ཐོབ་ཐང་ལ་འཛེམ་བག་མེད་པར་རྡོག་རོལ་གཏོང་རྒྱུ་དེ་རེད་ཅེས་བརྗོད།
བོད་ལྗོངས་སྤྱི་ཚོགས་ཚན་རིག་ཁང་ཆོས་ལུགས་ཞིབ་འཇུག་སུའོ་ཡི་ཞིབ་འཇུག་པ་གཞོན་པ་རྟ་མགྲིན་རྡོ་རྗེས“ཏཱ་ལ་སྐྱེ་ཕྲེང་བཅུ་བཞི་པས་བོད་བརྒྱུད་ནང་བསྟན་ཆོས་ལུགས་ཀྱི་རྒྱུན་གཏན་སྒྲིག་སྲོལ་འཛུགས་རྒྱུར་བཀག་འགོག་བྱས་པའི་དོན་དངོས་མང་པོ་མིག་མདུན་དུ་འཁོར་གྱི་འདུག”ཅེས་བརྗོད་པ་དང་། ཁོང་གིས་ཁོ་པ་བྲོས་བྱོལ་དུ་སོང་ནས་ལོ་60སོང་རིང་། བོད་བརྒྱུད་ནང་བསྟན་གྱི་རྒྱུན་གཏན་སྒྲིག་སྲོལ་ལ་འགལ་རྐྱེན་བཟོ་བའི་ལོག་སྤྱོད་ཀྱི་བྱེད་སྤྱོད་སྤེལ་མཚམས་འཇོག་མྱོང་མེད། ཁོ་པས་བོད་བརྒྱུད་ནང་བསྟན་གྱི་བསྟན་དོན་དང་སྡོམ་ཁྲིམས་ལས་ཚབས་ཆེན་འགལ་བ་དང་། བོད་བརྒྱུད་ནང་བསྟན་གྱི་རྒྱུན་གཏན་སྒྲིག་སྲོལ་ལ་གཏོར་བཤིག་གཏོང་བའི་བྱ་ངན་འཛེམ་བག་མེད་པར་བརྩམས་པ། འབྱུང་རྩ་གཏིང་བརྗེད་དང་སྒྲིག་འགལ་ལུགས་ལྡོག་གི་བྱ་ངན་མང་དག་བརྩམས་ཡོད་ཅེས་བརྗོད།
“བོད་ཀྱི་ཆོས་ལུགས་ཞིབ་འཇུག་ལ་གཞོལ་བཞིན་པའི་ལས་དོན་པ་ཞིག་གི་ངོས་ནས་བོད་ལྗོངས་གསར་པར་གཞི་ནས་མི་རིགས་ཁག་གི་མི་དམངས་ལ་ཆོས་དད་རང་མོས་དངོས་འབྲེལ་ཡོད”ཆོས་ལ་དད་པ་བྱེད་མཁན་སྤྱི་དམངས་དང་དད་པ་མི་བྱེད་པའི་སྤྱི་དམངས་དབར་ཕན་ཚུན་བརྩི་འཇོག་དང་། འཆམ་མཐུན་མཉམ་གནས་ཐུབ་ནས་བོད་ཀྱི་སྤྱི་ཚོགས་རིང་ལུགས་དེང་རབས་ཅན་གྱི་འཛུགས་སྐྲུན་ལ་ཧུར་ཐག་ཞུགས་བཞིན་ཡོད”ཅེས་རྟ་མགྲིན་རྡོ་རྗེས་བརྗོད་པ་དང་། ཁོང་གིས“ཡིན་ནའང་། ཏཱ་ལ་སྐྱེ་ཕྲེང་བཅུ་བཞི་པས་བོད་ཀྱི་མི་དམངས་རྣམས་ལ་དེང་རབས་ཅན་ལས་བྱུང་བའི་འབྱོར་ཕྱུག་དང་མཛེས་སྡུག་ལྡན་པའི་འཚོ་བ་མཐོང་འདོད་བྱེད་ཀྱི་མེད། མེས་རྒྱལ་ཁ་ཕྲལ་གཏོང་བ་དང་བོད་རྙིང་པའི་བཀས་བཀོད་རྒྱུད་འཛིན་གྱི་སྲིད་དབང་སྒེར་གཅོད་སླར་གསོ་བྱེད་པའི་ཏཱ་ལའི་རུ་ཚོགས་ཀྱི་རེ་ངན་ལོ་རྒྱུས་ཀྱི་རླབས་རྒྱུན་ལས་ལྡོག་པས་ནམ་ཡང་འགྲུབ་མི་སྲིད”ཅེས་བརྗོད།


text:
དེ་རིང་ཕྱི་ཟླ་ ༡༡ གི་ཚེས་ ༦ ཏེ་རྒྱལ་ཚོགས་ཀྱི་ཆེས་མཐོའི་འགྲོ་བ་མིའི་ཐོབ་ཐང་ལྷན་ཁང་ནས་རྒྱ་ནག་ནང་གི་འགྲོ་བ་མིའི་ཐོབ་ཐང་གི་གནས་སྟངས་ཐོག་དུས་བཀག་བསྐྱར་ཞིབ་ཐེངས་གསུམ་པ་དེ་གནང་སྐབས་བོད་དང་ཤིན་ཅང་གི་གནད་དོན་ཐོག་རྒྱ་ནག་ལ་འདྲི་རྩད་བྱེད་མཁན་མང་དག་ཅིག་བྱུང་སོང་བ་མ་ཟད། ལྷག་པར་རྒྱལ་ཁབ་༡༢ ཙམ་ནས་བོད་ཀྱི་གནད་དོན་འབུར་བཏོན་གནང་སོང་།དེ་ཡང་དེ་རིང་སྔ་དྲོ་ཕྱག་ཚོད་ ༩ པའི་ཐོག་དུས་བཀག་བསྐྱར་ཞིབ་དངོས་སུ་དབུ་འཛུགས་གནང་བ་དང་སྦྲགས། Australia དང་ Austria, Denmark, Canada, Germany, France, ཉི་ཧོང་། New Zealand, Sweden, Switzerland, ཨིན་ཡུལ། ཨ་རི་བཅས་རྒྱལ་ཁབ་ ༡༢ ནས་བོད་དང་ཤིན་ཅང་ནང་གི་གནས་སྟངས་འབུར་བཏོན་དང་སྦྲགས། མི་རིགས་དེ་དག་གིས་ཆོས་དད་རང་དབང་དང་སྨྲ་བརྗོད་རང་དབང་ཁག་སྲུང་སྐྱོབ་བྱེད་དགོས་པ་སོགས་ཀྱི་རེ་འདུན་ཁག་ཅིག་བསྟན་གནང་ཡོད་པ་རེད། དེའི་ཁྲོད་ New Zealand སྐུ་ཚབ་ཀྱི་ངོས་ནས་རྒྱ་ནག་གཞུང་ལ་བོད་མི་དང་ལྷན་དུ་གྲོས་མོལ་བསྐྱར་གསོ་དགོས་པ་དང་། ཨ་རིའི་སྐུ་ཚབ་ཀྱི་ངོས་ནས་བོད་མིའི་སྐད་ཡིག་ལས་འགུལ་བ་བཀྲིས་དབང་ཕྱུག་ལགས་གཙོས་པའི་ཆབ་སྲིད་བཙོན་པ་རྣམས་འཕྲལ་དུ་བཙོན་གྲོལ་གཏང་དགོས་པ་དང་། རྒྱ་གཞུང་གིས་བོད་མིའི་ཆོས་དད་ཀྱི་ལས་དོན་ནང་དུ་ཐེ་བྱུས་མཚམས་འཇོག་དང་། ལྷག་པར་དུ་བོད་བརྒྱུད་ནང་བསྟན་གྱི་བླ་སྤྲུལ་ངོས་འཛིན་ནང་དུ་ཐེ་བྱུས་མཚམས་འཇོག་དགོས་པའི་དགོས་འདུན་བསྟན་གནང་སོང་།
དེ་བཞིན་ Belgium དང་། Croatia, Czech སྤྱི་མཐུན་རྒྱལ་ཁབ། Hungary, Greece, Mexico དེ་བཞིན་ Turkey སོགས་རྒྱལ་ཁབ་མང་དག་ཅིག་ནས་གྲངས་ཉུང་མི་རིགས་ཀྱི་གནས་སྟངས་སྤྱིའི་ཐོག་འདྲི་རྩད་བྱས་སོང་བ་དང་། རྒྱལ་ཁབ་ཁྱོན་ ༣༣ ཙམ་ནས་རྒྱ་ནག་གཞུང་གི་ ICCPR ཞེས་རྒྱལ་སྤྱིའི་སྤྱི་དམངས་དང་ཆབ་སྲིད་ཐོབ་ཐང་སྲུང་སྐྱོབ་ཀྱི་ཁྲིམས་སྒྲིག་ལ་ཁས་ལེན་དོན་འཁྱོལ་གྱི་མཚན་རྟགས་བཀོད་དགོས་པའི་དགོས་འདུན་སྟོན་མཁན་བྱུང་སོང་།ཡིན་ནའང་རྒྱ་ནག་གཞུང་གི་ངོས་ནས་རྒྱལ་ཁབ་དེ་དག་གི་འདྲི་རྩད་ལ་ལན་འདེབས་ཁྲོད་རྒྱ་ནག་ནང་གི་འགྲོ་བ་མིའི་ཐོབ་ཐང་གི་གནས་སྟངས་ཇེ་སྡུག་ཏུ་ཕྱིན་ཡོད་སྐོར་གསུངས་པར་ངོས་ལེན་རྩ་བ་ནས་མེད་པ་དང་། རྒྱ་ནག་ངོས་ནས་དེ་གའི་རྩ་ཁྲིམས་གཞིར་བཟུང་ཡུལ་དེའི་མང་ཚོགས་ཀྱི་སྨྲ་བརྗོད་རང་དབང་དང་ཆོས་དད་རང་དབང་སྲུང་སྐྱོབ་བྱེད་བཞིན་པ་མ་ཟད། བོད་གསེར་རྟ་བླ་རུང་སྒར་གཏོར་བཤིག་གི་གནད་དོན་དེ་ནི་ཁྲིམས་འགལ་གྱི་ཁང་པ་གཏོར་བཤིག་མ་གཏོགས་ཆོས་དད་དང་འབྲེལ་བ་རྩ་བ་ནས་མེད་པ་སོག་ས་ཀྱི་འགྲེལ་བརྗོད་བྱས་འདུག
རྒྱ་ནག་གཞུང་གིས་ད་དུང་འགྲོ་བ་མིའི་ཐོབ་ཐང་རྩོད་ལེན་པ་ཟེར་བ་དེ་དག་རྒྱ་ནག་ལ་ངོ་རྒོལ་བྱེད་མཁན་ཡིན་པ་འགྲེལ་བརྗོད་བྱས་པ་མ་ཟད། རྒྱལ་ཚོགས་ཀྱི་དམིགས་བསལ་སྐུ་ཚབ་རྣམས་ས་གནས་ས་ཐོག་ཏུ་རྟོག་ཞིབ་ཆེད་ཕེབས་ན་འགྲིག་གི་ཡོད་སྐོར་གྱི་རྣམ་པའང་བསྟན་ཡོད་ཀྱང་། རྒྱ་ནག་ཐོག་དཔྱད་ཞིབ་གནང་མཁན་ཁག་ཅིག་ནས་རྒྱ་གཞུང་གིས་ད་བར་རྒྱལ་ཚོགས་ཀྱི་འབྲེལ་ཡོད་འབོད་སྐུལ་དེའི་རིགས་ ༡༧ ཙམ་ཞུས་ཡོད་ཀྱང་། འདས་པའི་ལོ་ལྔའི་ནང་གསུམ་ལ་མ་གཏོགས་ངོས་ལེན་བྱས་མེད་པའི་ཟུར་ས་བྱས་འདུགདེ་བཞིན་དེ་རིང་རྒྱ་ནག་ཐོག་གི་འགྲོ་བ་མིའི་ཐོབ་ཐང་དང་འབྲེལ་བའི་དུས་བཀག་བསྐྱར་ཞིབ་ཀྱི་ལས་རིམ་ཐེངས་གསུམ་པ་དེ་དངོས་སུ་འགོ་འཛུགས་མ་གནང་གོང་ཁ་ས་ Geneva རྒྱལ་ཚོགས་མདུན་དུ་ཡོ་རོབ་བོད་ཀྱི་གཞོན་ནུ་མཐུན་ཚོགས་ཀྱི་གོ་སྒྲིག་ཐོག་ཐེངས་འདིའི་རྒྱ་ནག་ཐོག་གི་དུས་བཀག་བསྐྱར་ཞིབ་སྐབས་སུ་རྒྱལ་ཚོགས་ནས་རྒྱ་ནག་ལ་བོད་ནང་གི་གནད་དོན་ཐོག་འདྲི་རྩད་ནན་པོ་བྱེད་དགོས་པ་དང་། རྒྱ་ནག་གཞུང་ནས་བོད་ནང་དྲག་པོའི་སྲིད་བྱུས་མཚམས་འཇོག་བྱེད་དགོས། དེ་བཞིན་བཀྲ་ཤིས་དབང་ཕྱུག་ལགས་གཙོས་པའི་ཆབ་སྲིད་བཙོན་པ་རྣམས་གློད་གྲོལ་དགོས་པ་སོགས་ཀྱི་སྐད་འབོད་བྱས་འདུག མ་ཟད་དེ་རིང་ Geneva རྒྱལ་ཚོགས་ནང་དུ་དངོས་སུ་རྒྱ་ནག་ཐོག་གི་དུས་བཀག་བསྐྱར་ཞིབ་འཚོགས་བཞིན་པའི་སྐབས་སུ་ཡུ་གུར་བ་རྣམས་ནས་གཞི་རྒྱ་ཆེ་བའི་རང་དབང་གོམ་བགྲོད་ཀྱི་ལས་འགུལ་ཞིག་གོ་སྒྲིག་ཞུས་ཡོད་པ་དང་། ལས་འགུལ་དེའི་ནང་བོད་མིའི་གཞུང་འབྲེལ་མ་ཡིན་པའི་ཚོགས་པ་ཁག་གི་སྐུ་ཚབ་དང་། ས་གནས་བོད་མི། དེ་བཞིན་ཡུ་གུར་བ་དང་ནང་སོག གཞན་ཡང་ཐེ་ཝན་དང་ཧོང་ཀོང་མང་གཙོའི་ལས་འགུལ་བ་དང་འགྲོ་བ་མིའི་ཐོབ་ཐང་ལས་འགུལ་བ་སོགས་ནས་མཉམ་ཞུགས་གནང་འདུག


text:
དེང་སྐབས་གཞོན་ནུ་ཁག་ཅིག་ནི་སློབ་སྦྱོང་ཆེད་དུ་སློབ་མ་བྱེད་འདོད་མེད་པ་རང་གི་འཚོ་བའི་ཆེད་དུ་ཁྱིམ་ཚང་གི་དཔལ་འབྱོར་ལ་དོ་སྣང་མེད་པ་བདེ་ཐང་གི་ཆེད་དུ་ཁ་ཟས་ལ་འཕྲོད་བསྟེན་མེད་པ་འཆི་རྒྱགས་སུ་དགེ་སྦྱོར་མེད་པར་རྟག་ཏུ་རང་གར་ཁྱི་བཞིན་འཁྱམས་མྱུལ་ལ་དགའ་ཞིང་ལེ་ལོ་དང་རྣམ་གཡེང་གི་དུས་འདའ་བའི་མི་བུ་དག་ནི་ངོ་མར་བསམ་ན་སེམས་ཕམ་ཞིང་ཡིད་སྐྱོ་དགོས་པའི་རིགས་ཡིན་པ་གོར་མ་ཆག
དངོས་གནས་བྱས་ན་ད་ལྟ་ན་གཞོན་རྣམ་དཔྱོད་གྲུང་། འགྲོ་འདུག་ལམ་སྐྱོད་གང་བྱས་ཀྱང་དཀའ་ཚེགས་མི་དགོས་པའི་དུས་སུ་རིག་གནས་ལ་སློབ་སྦྱོང་དང་ལག་ཤེས་ཀྱི་བྱ་བ་སྒྲུབ་པ་ངལ་རྩོལ་གྱི་ནུས་ཤུགས་འདོན་པ་བྱེད་རྒྱུ་ནི་མི་བུ་ཞིག་གི་ཆེས་ཆེ་བའི་འགན་ཁྲི་རེད་སྙམ། མཁས་དབང་ཚུལ་ཁྲིམས་བློ་གྲོས་ཚང་གིས་མི་ཡི་འཚོ་བ་སྤྱོད་སྟངས་རང་གི་ཆ་ནས་བཤད་ན་སྡེ་ཚན་གསུམ་བཞག་ཡོད་པ་སྟེ་“རབ་རིག་གནས་ཀྱི་འཚོ་བ། འབྲིང་ལག་ཤེས་ཀྱི་འཚོ་བ། ཐ་མ་ངལ་རྩོལ་གྱི་འཚོ་བ་བསྒྲུབ་དགོས་ཞེས་གནའ་དེང་ཟུང་འབྲེལ་གྱི་མཁས་དབང་དག་གིས་ཡང་ཡང་བདམས་ཡོད། དེའི་ཕྱིར་ལོ་ན་གཞོན་པའི་དུས་སྐབས་རང་མི་རིགས་ཀྱི་རིག་གནས་སྤྱི་དང་མི་རིགས་གཞན་པའི་རིག་གནས་དག་སློབ་སྦྱོང་འོས་ཚོད་བརྩོན་ཏེ། ཆེ་ས་ནས་རྒྱལ་ཁབ་འབྲིང་ས་ནས་རང་ས་རང་ཡུལ་ཆུང་ས་ནས་རང་གི་ཁྱིམ་ཚང་དག་སྣེ་ཁྲིད་ཐུབ་པའམ་ནུས་ཚོད་ཀྱི་ཞབས་ཞུ་རེ་བསྒྲུབ་ཨེ་ཐུབ་ལྟ་དགོས། དེ་ཙམ་གྱིས་སྦྱང་པའི་གོ་སྐབས་དང་ཆ་རྐྱེན་མ་འཛོམས་ནའང་དྲང་པོ་དྲང་བདེན་གྱི་ལམ་ལ་གདམ་སྟེ། རང་ལ་བཀའ་དྲིན་ཆེ་བ་སྲིད་པའི་ཉི་ཟླ་ལྟ་བུའི་ཕ་མ་དག་ལ་ཞབས་ཞུ་བསྒྲུབ་སྟེ་རང་གི་ཕ་མྱེས་གོང་མས་བཞག་ཤུལ་ཁྱིམ་རྒྱུད་རྣམས་གཅེས་སྤྲས་གཙིགས་སུ་འཛིན་ཏེ་འཚོ་བ་ལ་དཀའ་ངལ་མི་ཡོང་བ་དང་། ཁྱིམ་ཚང་ལ་ཡར་རྒྱས་ཀྱི་ཆེད་དུ་འབད་བརྩོན་བྱེད་དགོས། དེང་སང་གཞོན་ནུ་ཕལ་གྱིས་ཕ་མས་བསགས་པའི་ནོར་རྫས་དག་གཞན་ལ་ཕྱིར་ཚོང་བྱེད། དེའི་ཐོག་ཏུ་ཞོར་ལས་ཡག་པོ་མི་སྒྲུབ། བསྒྲུབས་ཀྱང་དོན་མེད་ཆང་དང་ཨ་རག་ནང་མ་སོགས་ལ་སྤྲོ་འཁྱམས་ཀྱི་འགྲོ་སོང་བྱེད། ད་དུང་བླ་མའི་བཀའ་མི་བརྩི། ཡུལ་ལུང་གི་སྒྲིག་གཞི་ལ་སྟོར་སྐྱོན་བཟོ་ཕ་མ་ལ་མིག་ལོག་འཕེན། མདོར་ན་འཇིག་རྟེན་འདི་ན་ངན་པར་གྲགས་པའི་སྤྱོད་པ་མཐའ་དག་སྤྱོད་མཁན་དག་ནི་མིག་གིས་མཐོང་ས་དང་རྣ་བས་གོ་ས་མི་ཡོང་ན་དགའ་སྙམ་པ་ལྟ་བུའི་ཐ་ཤལ་གྱི་སྤྱོད་པ་དེའི་རིགས་ངེས་པར་དུ་བཟོ་བཅོས་དགོས་འདུག གཞོན་ནུ་རྣམས་ཀྱིས་ནམ་རྒྱུན་ཡར་རྒྱས་ཡོད་པའི་ལུང་ཚན་དང་། འགྲོ་འདུག་ཀུན་སྤྱོད་ཟབ་པའི་མི་བུ་དག་ལ་མིག་དཔེ་ལེན་ནས་རང་གི་ཀུན་སྤྱོད་བཟང་དུ་གཏོང་རྒྱུ་དང་། འཇིག་རྟེན་མི་དམངས་རྣམས་གྲོགས་བཟང་ངན་གྱི་བསྒྱུར་སླ་བ་ཡིན་པས། སྔ་ནས་གྲོགས་བཟང་པོ་ལ་བསྟེན་ན་བཟང་པོ་འགྲོ་བ་དང་། གྲོགས་ངན་པ་ལ་བསྟེན་ན་ངན་པ་ཆགས་པ་ནི་མིའི་རང་བཞིན་གྱི་གནས་སྟངས་ཤིག་རེད་“ཡ་རབ་མ་རབ་ངེས་པ་མེད། དགེ་བའི་གྲོགས་པོ་སུ་འཕྲད་ཡིན”ཞེས་གསུངས་པ་བཞིན་མི་བུ་དཔེ་བཟང་དག་ལ་མིག་དཔེ་ཡར་ལྟོས་བྱས་ན་ད་གཟོད་བཀུར་འོས་པའི་མི་ཞིག་ཏུ་འགྱུར་བ་རེད། དེ་མ་གཏོགས་ཁས་སྟོང་གཏམ་གྱི་རི་ལུང་བཀང་། ལུས་ཀྱི་སྤྱོད་ལམ་གྱིས་སུའི་ཀྱང་རྣ་བར་འགྲོ་དཀའ་བའི་ཕྱི་ནང་ཡ་བྲལ་གྱི་རིགས་དེས་ས་རྒྱ་ཆེན་པོ་མི་ཆོད་པས། མདོར་ན་རིག་གནས་སྦྱོང་དུ་ས་མཐར་འགྲིམ་པའམ་ཉམས་ཆུང་བྱས་ཏེ་ཁྱིམ་ཚང་སྐྱོང་བ་གཉིས་སུ་ཡག་སུ་ངན་བཤད་ཚོད་དཀའ་མོད་ཀྱང་མི་གཤིས་བཟང་པོ་ཞིག་དང་སྤྱི་ཕན་ལྷག་བསམ་གྱི་ཁོང་འབར་བའི་མི་ཞིག་གྱུར་ན་གཟོད་དགོས་པའི་ལས་དང་བསམ་པའི་དོན་དེ་འགྲུབ་པ་རེད་འདུག ད་དུང་ཡིད་སྐྱོ་དགོས་པ་ཞིག་ལ་ང་ཚོར་རི་སྡེ་ཕན་ཚུན་བར་ལ་འཁོན་འཛིན་དང་། ཆོལ་ཁའི་ཕྱོགས་ཞེན་ས་རྩོད་ཆུ་རྩོད་བྱེད་དེ་གྲི་དང་མདའ་མདུང་རྡོ་དང་དབྱུགས་པ་སོགས་ཀྱི་འོག་ནས་ཁྲག་རྒྱུན་གཅིག་པའི་མི་རིགས་ནང་ཕན་ཚུན་བར་གྱི་འགལ་ཟླ་ནི། ཆེ་ས་ནས་བཤད་ན་རང་གི་མི་ཚེ་ཁྲོག་བརླགས་དང་། ཆུང་ས་ནས་བཤད་ན་འཇིག་རྟེན་མི་ཆོས་དང་དམ་པའི་ལྷ་ཆོས་གང་ནས་བལྟས་ཀྱང་མཐུན་ཐབས་རྩ་བ་ནས་མེད་པའི་བྱ་ངན་ཞིག་ཡིན། ནང་དམེ་ཁྲག་གི་འཁོར་ལོ་སྐོར་མཁན་ནི་དེང་སྐབས་མཁས་དབང་དག་གི་གསུངས་ལ་གཞིག་ན། བོད་པ་མ་གཏོགས་གཞན་རྒྱལ་ཕྱི་ནང་གང་སར་ཡོད་མདོག་ཁག་པོ་མ་རེད། འདི་ནི་བོད་པའི་རང་གཤིས་སམ་རྨོངས་རྟགས་ཙམ་དུ་ཟད། ཡག་ཉེན་ཅི་ཡང་མི་ཤེས་པར་ཐ་ན་མ་འོངས་ཀྱི་ཕུགས་བསམ་ཙམ་ཡང་འདེང་མ་ཕོག་པའི་སྤྱོད་པ་ཞིག དཔེར་ན་དུད་འགྲོ་གཡག་དང་ཁྱི་སྤྱང་ལྟ་བུ་ཕུགས་བསམ་དང་མཐར་ཐུག་གི་མཇུག་འབྲས་སོགས་ལ་བསམ་གཞིག་མེད་ཚེ། ད་གཟོད་དུག་གསུམ་གྱི་ཀུན་སློང་གིས་གཉིས་མེད་མཉམ་པར་བྱེད་ཀྱི་ཡོད་འདི་ནི་བོད་པ་ཞིག་ཡིན་ནས་བཟུང་ཁ་ནང་དུ་བསྐོར་ཏེ་མནོ་བསམ་བྱེད་དགོས་པའི་དོན་དག་ཞིག་རེད། འདིས་འདས་པའི་ལོ་རྒྱུས་ཁྲོད་དུ་ཡང་འཐབ་རྩོད་དང་འཁྲུག་ཟིང་གི་ཀློང་ནས་ཆེས་གྲངས་ཉུང་བའི་མི་རིགས་ཤིག་ཏུ་གྱུར་ཟིན་པ་རེད། གང་ལྟར་མི་ལ་མི་ཡི་རིན་ཐང་དང་མི་ལ་མི་ཡི་བསམ་སྤྱོད་གཅིག་ཡོད་དགོས་ཀྱི་རེད་དྲན་བསྡད་པ་དེ་རེད། བྱམས་སྙིང་རྗེ་ཅན་གྱི་བོད་པ་ཞེས་པའི་མཚན་སྙན་དེ་ཡང་། ང་ཚོ་ཕྱི་རབས་པ་དག་གིས་ཁ་བཤད་དོན་ལ་མ་འགལ་བར་བྱ་རྒྱུ་དེ་རེད། རང་གི་རིག་གཞུང་ཟབ་མོ་འདི་དང་དེར་བརྟེན་པའི་མི་རིགས་གཉིས་འགལ་འདུའི་ཕུང་པོར་མ་སོང་བར་རིག་གཞུང་མིས་བདག་པོ་རྒྱག་རིག་གཞུང་གིས་མི་མཚོན་ནུས་པའི་འབད་ཐབས་ལ་རེམས་ན། ད་གཟོད་ང་ཚོའི་རེ་བ་དང་སྨོན་ལམ་དག་འགྲུབ་པ་ལ་ཚེགས་མེད་དོ་སྙམ།།


text:
Monday, December 21, 2015
རྒྱ་མཚོ་བྱིན་རླབས་བྱས་པའི་ཉིན་མོ།
དེ་རིང་ནི་སྔ་ནས་གྲ་བསྒྲིགས་བྱས་པ་ནང་བཞིན་ཐག་ཉེར་ཡོད་པའི་རྒྱ་མཚོ་བྱིན་རླབས་བྱེད་རྒྱུ་དེ་ཡིན། དེ་རིང་ནི་བོད་ལུགས་ནག་རྩིས་ལྟར་དུ་དགུན་ཉི་ལྡོག་པའི་ཉིན་མོ་དེ་ཡིན་པས་ཉིན་རྒྱབ་ཆུ་ཚོད་བཞི་པའི་སྐབས་སུ་དགེ་ཕྲུག་པདྨ་སྒྲོལ་མ་དང་ལྷན་མཆོད་ཆས་དང་མཁོ་བའི་ཡོ་བྱད་རྣམས་ཁུར་ནས་མཚོ་འགྲམ་ལ་སོང་། དེ་རིང་གི་གནམ་གཤིས་ནི་སྔར་དང་མི་འདྲ་བ་ཆར་ཟིམ་ཟིམ་འབབས་བཞིན་འདུག མཚོ་འགྲམ་ལ་འབྱོར་མ་ཐག་ཆར་པ་ཇེ་ཆེར་བབས་སོང་འོན་ཀྱང་གནམ་གཤིས་སྡུག་ཚོད་མི་མང་པོ་འབྱོར་འདུག མ་ཟད་ས་གནས་འདིའི་གསར་འགོད་པ་དང་གློག་བརྙན་པར་ལེན་མཁན་རྣམས་ཀྱང་འབྱོར་འདུག་སྟབས་པར་ལེན་པ་དང་གློག་བརྙན་རྒྱག་པ་སོགས་བྲེལ་ཟིང་ཚུབས་སེ་རེད་འདུག ངས་ནི་བཀྲ་ཤིས་བརྒྱད་པས་སྣ་དྲངས་ནས་དང་པོ་སྡེ་བརྒྱད་གསེར་སྐྱེམས་དང་ཀླུ་གཏོར་བཅས་བཏོན། མཐར་ཁོ་བོས་བྲིས་པའི་རྒྱ་མཚོ་བྱིན་རླབས་ཤོག་ལྷེ་གཉིས་ཅན་དེ་མི་མང་དང་མཉམ་དུ་དབྱིན་སྐད་ཐོག་འདོན་བཅུགས་ནས་ཨོ་རྒྱན་བསམ་ལྷུན་ནང་། ས་ཆུ་མེ་རླུང་འབྱུང་བའི་བར་ཆད་སོགས་ཀྱི་ཨོ་རྒྱན་འབྱུང་བཞིའི་དབང་རྒྱལ་ལ་འདོད་གསོལ་སྨོན་ལམ་སོགས་ཀྱང་གང་དྲག་བྱས། དེ་ནས་མི་མང་རྣམས་ལ་མེ་ཏོག་སིལ་མ་ཆུ་ནང་དུ་གཡུག་བཅུགས་ནས་བཀྲ་ཤིས་པའི་ཚིག་བཅད་རྣམས་ཀྱིས་དེ་རིང་གི་རྒྱ་མཚོ་བྱིན་རླབས་དེ་རེ་ཞིག་གྲུབ་པར་བྱས། ཟུར་དུ་ས་གནས་འདིའི་གཟུགས་མཐོང་བརྙན་པར་ལེན་མཁན་རྣམས་དང་། གསར་འགོད་པ་སོགས་ཀྱི་སོ་སོའི་འདོད་པའི་དྲི་བ་རྣམས་རེ་ཞིག་ལན་གྱིས་བཀང་བར་བྱས་ནས་ཆོས་ཚོགས་སུ་འབྱོར་ནས་དེ་རིང་ནི་གཟའ་ཟླ་བའི་བདེ་ཆེན་ཞིང་སྒྲུབ་ཀྱང་ཡིན་པས་དཔོན་སློབ་འགའ་དང་ལྷན་ཞིང་སྒྲུབ་མ་ཆད་ཙམ་ཞིག་བྱས། པོར་ལེན་ནས་ངོས་ཀྱི་ཆོས་གྲོགས་གཉའ་ནང་བ་ཤེས་རབ་སྐལ་ལྡན་ལགས་ཀྱང་ཕེབས་སོང་།
Thursday, December 10, 2015
མ་ལེ་ཤར་འགྲུལ་བཞུད་བྱས་པ།
དེ་རིང་ནི་མ་ལེ་ཤའི་འགྲུལ་བཞུད་ཉིན་ཐ་མ་དེ་ཡིན། བདུན་ཕྲག་གསུམ་རིང་ཡུན་རིང་མ་ཐུག་པའི་ས་གནས་ཁག་མི་འདྲ་མང་པོར་ཡོད་པའི་ངོས་ཀྱི་ཆོས་གྲོགས་ཕོ་མོ་རྣམས་དང་འཕྲད་པ་ཧ་ཅང་ས་དགའ་བོ་བྱུང་། ངས་ཀྱང་ཆོས་བཤད་དང་འདོན་པ་སོགས་ཁོ་རང་ཚོའི་འདོད་པ་ལྟར་དཀའ་ཚེགས་དང་ངལ་དུབ་གང་ལའང་མ་འཛེམས་པར་ཆོས་བཤད་དང་རབ་གནས་འདོན་པ་སོགས་རང་གང་ཤེས་བྱེད་ཁུལ་བྱས། མང་པོ་ཞིག་ནས་དུས་ཡུན་བདུན་ཕྲག་གསུམ་དེ་ཐུང་དྲགས་པའི་བསམ་འཆར་འདོན་མཁན་འདུག ཁ་སང་རྒྱལ་ས་ཀོ་ལ་ལམ་བུར་ཡོད་པའི་རྙིང་མའི་ཀློང་ཆེན་སྙིང་ཐིག་ཆོས་ཚོགས་ལ་ཆེར་བཅར་བྱས། ངོས་ཀྱི་ཆོས་གྲོགས་སྤྲུལ་སྐུ་བཀྲ་ཤིས་བསོད་ནམས་བོད་ལ་ཕེབས་ནས་མ་བཞུགས་པ་ཁེལ་འདུག ཁོང་གི་སློབ་མ་རྣམས་ནི་ངོས་ཀྱི་ཆོས་གྲོགས་རྙིང་ཤོས་དེ་ཡིན་སྟབས་ཕན་ཚུན་ཐུག་འཕྲད་བྱུང་བ་ཧ་ཅང་ནས་དགའ་བོ་བྱུང་། གཟའ་ཟླ་བའི་ཉིན་མོར་ཀློང་ཆེན་སྙིང་ཐིག་ཆོས་ཚོགས་སུ་འཚོགས་པ་ལ་ཆེད་བཅར་དང་མང་མི་མང་གི་རེ་བ་ལྟར་དུ་བྱིན་རླབས་དང་བཀའ་བསྒོ་སོགས་གང་དྲགས་བྱས། དབྱིན་ཇི་གོབ་ཏོ་དེ་སྐྱོན་ནས་ཆོས་བཤད་འདི་འདྲ་བྱས།
བཀའ་བསྒོ་ངོ་མ་དེ་མི་ཚེ་ཧྲིལ་པོར་གཞན་ལ་སྐྱབས་སུ་མ་བཅོལ་བར་རང་མགོ་རང་གིས་ཐོན་པར་བྱེད་རྒྱུ་དེ་གལ་ཆེན་པོ་ཡིན། སངས་རྒྱས་ཀྱིས་ཀྱང་། བདག་ཉིད་བདག་གི་མགོན་ཡིན། ཅེས་གསུངས་པ་འདིར་གོ་རྒྱུ་ཆེན་པོ་ཡོད། ཆོས་བྱེད་ཟེར་དུས་ཁ་འདོན་སྨོན་ལམ་གཅིག་པུའི་སེམས་ནང་གི་ཉོན་མོངས་སེལ་བར་ཕན་ཐོག་དཀའ་ལས་ཁག་པོ་རེད། དེ་ལས་རང་སེམས་བསྒྱུར་བཅོས་གཏང་ནས་སེམས་ཀྱི་ཐོག་ནས་སངས་རྒྱས་རྙེད་པའི་ཐབས་ཤེས་བྱས་ན་ཡག་པོ་རེད། དེ་འདྲ་ཡོང་དགོས་ན་ངེས་པར་ཅན་གྱི་སྒོམ་རྒྱག་དགོས། སྒོམ་རྒྱག་ཟེར་དུས་ཞལ་ཕྱག་གིས་མཚན་པའི་ལྷ་འཇིགས་སུ་རུང་བ་ཞིག་སྒོམ་མི་དགོས། རང་གི་སེམས་ཀྱི་ངོ་བོ་འདི་སྐྱོང་ནས་གང་ལྟར་གླང་ཆེན་སྨྱོན་པ་ལྟ་བུའི་སེམས་འདི་བདག་པོ་རྒྱག་དགོས།
ཞེས་བཤད་ནས་ཁོ་རང་ཚོའི་འདོད་པ་ལྟར་རབ་གནས་དང་བཀའ་བསྒོ་སོགས་ཀྱང་བྱས་པས་མི་མང་དགའ་བོ་བྱས་སོང་། ཕྱི་ཉིན་མཚན་མོ་ཆུ་ཚོད་བཞི་པའི་སྐབས་སུ་ཆོས་ཚོགས་ཀྱི་འགན་འཛིན་སྐྱེད་དམན་ཞིག་དང་ཆོས་ཚོགས་ཀྱི་བླ་མ་ནམ་མཁའ་གཉིས་ནས་གནམ་ཐང་དུ་སྐྱེལ་མ་བྱས་སོང་། ངས་ཀྱང་ད་རེས་མ་ལེ་ཤའི་འགྲུལ་བཞུད་འདིའི་སྐབས་སུ་ཚུར་བསུ་ཕར་བསྐྱལ་སོགས་སྣེ་ཟབ་རྒྱས་གནང་མཁན་ཆོས་གྲོགས་ཕོ་མོ་ཚང་མ་ལ་ཐུགས་རྗེ་ཆེ་ཞུ་འདོད་བྱུང་། མ་ལེ་ཤའི་གནམ་ཐང་ནས་ཀོའུ་རི་ཡའི་གནང་ཐང་བརྒྱུད་ནས་ཀི་ལི་ཧྥོ་ཉའི་གནམ་ཐང་བར་དུ་ཆུ་ཚོད་ཉེར་གསུམ་ཏག་ཏག་འགོར་སོང་། ཀི་ལི་ཧྥོ་ཉའི་གནམ་ཐང་ནས་ཨ་མ་སུས་སིན་དང་སློབ་མ་སི་ཀབ་གཉིས་ནས་ལག་ཁ་གཏག་གིས་སྒུག་འདུག ཨ་མ་སུས་སིན་ཧ་ཅང་དགའ་བོ་བྱུང་འདུག ངེད་གསུམ་ཁ་བརྡ་བྱེད་ཆོས་ཚོགས་སུ་དགུང་མོ་ཆུ་ཚོད་གཉིས་པའི་སྐབས་སུ་གཞི་ནས་འབྱོར་སོང་།
Subscribe to: Posts (Atom)


text:
བོད་ལ་དམངས་གཙོའི་བཅོས་སྒྱུར་བྱས་ནས་ལོ་60འཁོར་བའི་སྐབས་འདིར་ཟླ་3ཚེས་8ཉིན་ནས་ཚེས་12ཉིན་བར《བོད་ལྗོངས་ཉིན་རེའི་ཚགས་པར》གྱི་ཀུན་འདུས་སྨྱན་སྦྱོར་ནང་ཏཱ་ལ་སྐྱེ་ཕྲེང་བཅུ་བཞི་པའི་ལོག་སྤྱོད་ཀྱི་ངོ་བོར་ངོས་འཛིན་གསལ་པོ་བྱེད་དགོས་པའི་སྐོར་གྱི་རིམ་སྤེལ་དཔྱད་གཏམ་སྤེལ་བར་རང་ལྗོངས་ཀྱི་སློབ་གསོའི་ལས་རིགས་སུ་དོ་ཁུར་རྒྱ་ཁྱབ་བྱུང་བ་དང་གྲོས་བསྡུར་འཁྲུག་པོ་བྱས་ཤིང་། ཚང་མས་དཔྱད་གཏམ་ནང་རྒྱས་བཤད་གསལ་གསལ་ཐིང་ཐིང་དང་དབྱེ་ཞིབ་གནད་ལ་འཁེལ་ཞིང་དོན་ལ་འཇུག་པ་བྱས་པས་ང་ཚོས་ཏཱ་ལའི་རུ་ཚོགས་ནི“བོད་རང་བཙན”གྱི་ལྐོག་གཡོ་གཤོམ་མཁན་དང་། ཀྲུང་གོར་ངོ་རྒོལ་བྱེད་མཁན་རྒྱལ་སྤྱིའི་ཕྱོགས་གཏོགས་ཀྱི་ལག་ཆ་འཁྲུལ་མེད། བོད་དུ་སྤྱི་ཚོགས་ཟང་ཟིང་བཟོ་མཁན་དང་བོད་བརྒྱུད་ནང་བསྟན་ཆོས་ལུགས་ཀྱི་རྒྱུན་གཏན་སྒྲིག་སྲོལ་འཛུགས་རྒྱུར་འགོག་རྐྱེན་བཟོ་མཁན་བཅས་ཡིན་པའི་ལོག་སྤྱོད་ངོ་བོ་དེ་བས་གཏིང་ཟབ་སྒོ་ནས་ངོས་འཛིན་གསལ་པོ་ཐུབ་བྱུང་། ང་ཚོས་རང་ལྗོངས་ཀྱི་ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་ཀྱི་ཡུན་རིང་རང་བཞིན་དང་རྣོ་ངར་རང་བཞིན། རྙོག་འཛིང་རང་བཞིན་བཅས་ལ་ངོས་འཛིན་གསལ་པོ་བྱས་ཏེ་ཁ་ཕྲལ་རིང་ལུགས་པ་མཐའ་དག་དང་ལོ་རྒྱུས་ཀྱི་འཁོར་ལོ་ལྡོག་ཕྱོགས་སུ་གཏོང་རྒྱུའི་རེ་ངན་འཆང་མཁན་དང་འཐབ་རྩོད་མཐའ་གཅིག་ཏུ་བྱེད་པ་དང་། ཕུགས་བསམ་དང་དད་སེམས་བརྟན་པོའི་ཐོག་ནས་མེས་རྒྱལ་གཅིག་གྱུར་དང་མི་རིགས་མཐུན་སྒྲིལ་སྲུང་སྐྱོང་མཐའ་གཅིག་ཏུ་བྱེད་པ། “ལོ་བརྒྱ་གཉིས”ཀྱི་འབད་འཐབ་དམིགས་ཚད་མངོན་འགྱུར་དང་ཀྲུང་ཧྭ་མི་རིགས་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་བྱེད་པའི་ལོ་རྒྱུས་ཀྱི་འགན་འཁྲི་ལྕི་པོ་ཕྲག་སྟེང་དུ་ཁུར་བ་བཅས་བྱེད་དགོས་པའི་ངོས་འཛིན་མགྲིན་གཅིག་ཏུ་བྱས་པ་རེད།
“དཔྱད་གཏམ་ལྔ་པོ་ནི་བདེན་ཡོད་ཁུངས་ལྡན་དང་གསོན་ཉམས་ལྡན་པ་ཞིག་འདུག”བོད་ལྗོངས་མི་རིགས་སློབ་ཆེན་གྱི་བསམ་བློ་ཆབ་སྲིད་རིགས་པའི་གཞུང་ལུགས་སློབ་ཚན་གྱི་དགེ་རྒན་ཚའོ་ཧྲུའེ་ཆུན་གྱིས་འཕྲལ་མ་ཉིད་དུ་རིམ་སྤེལ་དཔྱད་གཏམ་དེ་དག་སློབ་ཚན་གྱི་སྐད་འཕྲིན་གྲོགས་ཚོགས་ནང་བསྐུར་ནས་སློབ་མ་དང་སྤེལ་རེས་སློབ་སྦྱོང་དང་གྲོས་བསྡུར་བྱས་པ་རེད།
“རིམ་སྤེལ་དཔྱད་གཏམ་ནང་ཏཱ་ལ་སྐྱེ་ཕྲེང་བཅུ་བཞི་པ་ནི་བོད་རྙིང་པའི་ཆོས་སྲིད་ཟུང་འབྲེལ་གྱི་བཀས་བཀོད་རྒྱུད་འཛིན་ཞིང་བྲན་ལམ་ལུགས་ཀྱི་འགོ་གཙོ་དང་། ཁ་ཕྲལ་རིང་ལུགས་ཀྱི་ལོག་སྤྱོད་དཔུང་ཚོགས་ཀྱི་འགོ་གཙོ། ཁ་ཕྲལ་གཏོར་བཤིག་བྱེད་སྤྱོད་ཀྱི་འགོ་གཙོ། ལོ་རྒྱུས་ཀྱི་འཁོར་ལོ་ལྡོག་ཕྱོགས་སུ་གཏོང་རྒྱུའི་རེ་ངན་འཆང་མཁན་གྱི་འགོ་གཙོ་བཅས་ཡིན་པ་གསལ་པོ་བཤད་པ་མ་ཟད། ད་དུང་ཏཱ་ལ་སྐྱེ་ཕྲེང་བཅུ་བཞི་པའི་ངོ་བོ་གཏན་འཁེལ་དེ་ལྟར་བྱེད་དོན་དང་དོན་དངོས་ཀྱི་གཞི་འཛིན་སའང་གསལ་བཤད་གནད་སྨིན་བྱས་འདུག”ཅེས་བཤད་པ་རེད།
“བོད་ཀྱི་མཐོ་སློབ་ནི་ཁ་ཕྲལ་ལ་ངོ་རྒོལ་དང་སིམ་འཛུལ་ལ་ངོ་རྒོལ་བྱེད་པའི་འཐབ་ཕྱོགས་དང་པོར་གནས་པ་དང་དེ་ནི་ཏཱ་ལའི་རུ་ཚོགས་དང་ང་ཚོའི་དབར་གཞོན་ནུ་དང་མི་རབས་རྗེས་མ་འཕྲོག་རེས་བྱེད་པའི་གཡུལ་ས་གཙོ་བོ་དེ་རེད” ཚའོ་ཧྲུའི་ཆུན་གྱིས་ཀུན་སྤྱོད་བཟང་བའི་མི་སྣ་གསོ་སྐྱོང་བྱེད་པའི་ལས་འགན་གཙོ་བོ་བརྟན་སྲུང་བྱེད་པར་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་བཤད་གལ་ཆེན་གྱི་དགོངས་དོན་རབ་དང་རིམ་པ་དང་རྒྱལ་སྲིད་སྐྱོང་ལུགས་ཀྱི་འདུ་ཤེས་གསར་པ་དང་། དགོངས་པ་གསར་པ། འཐབ་ཇུས་གསར་པ་བཅས་ནང་དོན་གལ་ཆེན་དུ་བརྩིས་ཏེ་སློབ་གཞི་དང་སློབ་ཚན་དུ་འཇུག་པ་དང་སེམས་སུ་ཟུག་པར་བྱས་ཐོག་མཐོ་སློབ་ཀྱི་དགེ་སློབ་ལ་བསམ་པའི་འཚོ་བཅུད་གསབ་རྒྱུར་ཁྲིད་སྟོན་བྱེད་པ་དང“གདེང་ཚོད་བཞི”བརྟན་དུ་བཏང་ནས་ཁོང་ཚོ་མེས་རྒྱལ་གཅིག་གྱུར་དང་མི་རིགས་མཐུན་སྒྲིལ་སྲུང་སྐྱོང་བྱེད་པའི་ཁྱབ་སྤེལ་བ་དང་། ལག་བསྟར་བ། སྲུང་སྐྱོང་བ་བཅས་སུ་འཚར་ལོངས་ཡོང་བར་བྱེད་དགོས་པའི་ངོས་འཛིན་བྱས་པ་རེད།
“དུས་རབས་གོང་མའི་ལོ་རབས་80པ་ནས་བཟུང་ཏཱ་ལ་སྐྱེ་ཕྲེང་བཅུ་བཞི་པས‘འཚེ་མེད་ཞི་བ’གང་ཐུབ་ཅི་ཐུབ་ཀྱིས་འུད་སྒྲོག་བྱས་ཏེ་གང་སར‘ཞི་བདེར་དགའ་ཞེན་དང་། རང་བཙན་འདོར་བའི’ཆོས་ལུགས་ཀྱི་གཙོ་འཛིན་གྱི་གཟུགས་བརྙན་བཏོད་ནས་རྒྱལ་སྤྱིའི་ཐོག་གི་མི་ཁ་ཤས་རྨོངས་སུ་བཅུག་ཡོད་མོད། འོན་ཀྱང་ཏཱ་ལ་སྐྱེ་ཕྲེང་བཅུ་བཞི་པའི་བྱ་ཐབས་ཇི་ལྟར་གྱུར་ཀྱང་ཁོ་པའི‘བོད་རང་བཙན’གྱི་ཧམ་སེམས་ལ་འགྱུར་ལྡོག་བྱུང་མེད་པ་དང་། བཀས་བཀོད་རྒྱུད་འཛིན་ཞིང་བྲན་བདག་པོའི་གྲལ་རིམ་གྱི་ལངས་ཕྱོགས་ལ་འགྱུར་ལྡོག་བྱུང་མེད་པ། ཀྲུང་གོར་ངོ་རྒོལ་བྱེད་མཁན་ནུབ་ཕྱོགས་ཕྱོགས་གཏོགས་ཀྱི་ལག་ཆ་འཁྲུལ་མེད་བྱེད་འདོད་པའི་གཟུགས་བརྙན་ལ་འགྱུར་ལྡོག་བྱུང་མེད”ཅེས་བོད་ལྗོངས་ལས་རིགས་ལག་རྩལ་སློབ་གླིང་གི་2018ལོའི་འབྲོག་ལས་དང་ཕྱུགས་སྨན་ཚན་ཁག་གི་སློབ་མ་ཝང་ལིན་གྱིས་བརྗོད་པ་དང་། ཏཱ་ལ་སྐྱེ་ཕྲེང་བཅུ་བཞི་པའི་ལོག་སྤྱོད་ཀྱི་ངོ་བོར་ངོས་འཛིན་གསལ་པོ་བྱེད་པའི་རིམ་སྤེལ་དཔྱད་གཏམ་ལྟ་ཀློག་དང་སློབ་སྦྱོང་བྱས་པ་བརྒྱུད། རང་ཉིད་ཀྱིས་ཏཱ་ལ་སྐྱེ་ཕྲེང་བཅུ་བཞི་པའི་ལོག་སྤྱོད་ཀྱི་ངོ་བོར་ངོས་འཛིན་དེ་བས་གསལ་པོ་བྱུང་ཞེས་བརྗོད།
ཝང་ལིན་གྱིས་འདི་ལོ་ནི་བོད་ལ་དམངས་གཙོའི་བཅོས་སྒྱུར་བྱས་ནས་ལོ་60འཁོར་བའི་ལོ་ཡིན་པ་དང་། ལོ་ངོ་60ཡི་རིང་བོད་ཀྱི་སྤྱི་ཚོགས་ལ་གནམ་ས་བླ་འོག་ཏུ་འགྱུར་བ་ལྟ་བུའི་འགྱུར་ལྡོག་བྱུང་ཡོད། མི་རིགས་ཁག་གི་མི་དམངས་ཀྱི་ཐོབ་ཚོར་དང་། བདེ་སྐྱིད་ཚོར་སེམས། བདེ་འཇགས་ཚོར་སེམས་བཅས་ཉིན་བཞིན་ཆེ་རུ་འགྲོ་བཞིན་ཡོད་མོད། འོན་ཀྱང་དེང་སྐབས་ཀྱི་དུས་བབ་ལ་བལྟས་ཚེ་ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་ཀྱི་དུས་བབ་སྔར་བཞིན་ཛ་དྲག་པོ་ཡོད། དེང་སྐབས་ཀྱི་སློབ་ཆེན་སློབ་མ་ཞིག་གི་ངོས་ནས་དུས་དང་རྣམ་པ་ཀུན་ཏུ་རིག་པ་དྭངས་གསལ་རྒྱུན་འཁྱོངས་བྱེད་པ་དང་། ཏང་གི་བཀའ་ལ་ཉན་པ་དང་། ཏང་གི་བཀའ་དྲིན་དྲན་པ། ཏང་གི་རྗེས་སུ་འབྲང་བ་བཅས་བྱས་ཏེ་སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བའི་བློ་བརྟན་འགྱུར་མེད་ཀྱི་དད་མོས་བ་དང་། ཧུར་བརྩོན་གྱི་ཁྱབ་སྤེལ་བ། དཔེ་བཟང་ལག་བསྟར་བ་བཅས་སུ་འཚར་ལོངས་ཡོང་ཐབས་ཧུར་ཐག་བྱས་ནས་བོད་ཀྱི་འཕེལ་རྒྱས་མྱུར་པོ་དང་ཡུན་རིང་བདེ་འཁོད་ལ་འབད་བརྩོན་བྱེད་ཀྱི་ཡིན་ཞེས་བརྗོད།
“མཐུན་སྒྲིལ་བརྟན་ལྷིང་ནི་བདེ་སྐྱིད་དང་ཁ་ཕྲལ་ཟང་ཟིང་ནི་ཆག་སྒོ་རེད། 1959ལོར་དམངས་གཙོའི་བཅོས་སྒྱུར་མ་བྱས་གོང་བོད་ནི་སྔར་བཞིན་ཆོས་སྲིད་ཟུང་འབྲེལ་གྱི་བཀས་བཀོད་རྒྱུད་འཛིན་ཞིང་བྲན་ལམ་ལུགས་ཀྱི་དབང་སྒྱུར་འོག་གནས་པ་དང་དེའི་མུན་ནག་དང་གདུག་རྩུབ་ནི་དུས་རབས་དཀྱིལ་མའི་ཡོ་རོབ་ཀྱི་ཞིང་བྲན་ལམ་ལུགས་ལས་ཀྱང་ལྷག་པ་ཡོད”ཅེས་བོད་དམག་ཁུལ་ཁང་ལྷ་ས་བརྒྱད་གཅིག་སློབ་གྲྭའི་དགེ་རྒན་ཝང་ཧུང་གིས་བློ་ཐག་ཆོད་པོས་བརྗོད།
“མཐུན་སྒྲིལ་ཡར་ཐོན་ནི་དེང་སྐབས་ལོ་རྒྱུས་ཀྱི་རླབས་རྒྱུན་ཞིག་དང་། མི་སེམས་ཀྱི་གཏད་ཕྱོགས། དུས་ཀྱི་འཁོར་ཕྱོགས་བཅས་ཡིན་པ་དང་རང་བཙན་དང་ཁ་ཕྲལ་གྱི་བྱེད་སྤྱོད་སྤེལ་བ་ནི་རྟ་ལམ་གྲོག་མས་བཀག་པ་དང་རང་ཚོད་མི་ལོན་པ་ཞིག་ཡིན་པས་མི་རིགས་ཁག་གི་མི་དམངས་ཀྱིས་མཐའ་གཅིག་ཏུ་ངོ་རྒོལ་བྱེད་ངེས་ཡིན་པ་མ་ཟད་རྦད་དེ་ཕམ་ངེས་རེད”ཅེས་ཝང་ཧུང་གིས་བརྗོད་པ་དང་། ང་ཚོས་ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་ཀྱི་ཡུན་རིང་རང་བཞིན་དང་། རྙོག་འཛིང་རང་བཞིན། རྣོ་ངར་རང་བཞིན་བཅས་ལ་ངོས་འཛིན་གཏིང་ཟབ་བྱས་ཏེ་སྤྱི་ཚོགས་རིང་ལུགས་ཀྱི་སློབ་གསོའི་གཡུལ་ས་གཙོ་བོ་བརྟན་སྲུང་བྱས་ནས་རྒྱ་ཆེའི་སློབ་མས་དར་ཆ་གསལ་སྟོན་གྱི་སྒོ་ནས་ཁ་ཕྲལ་ལ་ངོ་རྒོལ་བྱས་ཏེ་རང་རྟོགས་ངང་མེས་རྒྱལ་གཅིག་གྱུར་དང་མི་རིགས་མཐུན་སྒྲིལ་ལ་སྲུང་སྐྱོང་བྱེད་པར་སློབ་གསོ་དང་ཁྲིད་སྟོན་བྱེད་པ་ནི་ང་ཚོའི་འགན་འཁྲི་ཡིན་ལ་དེ་བས་འོས་འགན་ཞིག་ཀྱང་རེད་ཅེས་བརྗོད།


text:
Terdzo-AA-021
ཟབ་མོ་རྫོགས་ཆེན་སྡེ་གསུམ་ལས༔ མན་ངག་གདམས་པ་མ་བུ་
by འཇམ་དབྱངས་མཁྱེན་བརྩེའི་དབང་པོ་ (Jamyang Khyentse Wangpo)
revealed by མཆོག་གྱུར་གླིང་པ་ (Chogyur Lingpa)
in cycle དམ་ཆོས་རྫོགས་པ་ཆེན་པོ་སྡེ་གསུམ་ (Dam chos rdzogs pa chen po sde gsum)
Volume 62 (ཨཱཿ) / Pages 91-92 / Folios 1a1 to 1b6
Tibetan Text
སྡེ་གསུམ་སྤྱི་སྐོར།་་་ཟབ་མོ་རྫོགས་ཆེན་སྡེ་གསུམ་ལས༔ མན་ངག་གདམས་པ་མ་བུ་བཞུགས༔ གུ་རུ་རྗེ་ལ་གུས་ཕྱག་འཚལ༔ ད་ནི་གདམས་པ་མ་བུ་བསྟན༔ དཀྱིལ་འཁོར་པད་བུམ་སྙིང་ཨ་དེ༔ ཡུལ་དབང་ཤེས་གསུམ་ཀུན་གཞི་མཚོན༔ སྣང་སྟོང་བདེ་སྟོང་བདེ་བ་ཆེ༔ ཡུལ་སྟོང་དབང་དག་རྣམ་ཤེས་འགྱུར༔ ཀུན་གཞི་བྱ་བྱེད་བྲལ་བ་འོ༔ ས་མ་ཡ་རྒྱ༔ ལོ་ཆེན་བཻ་རོས་འདི་སྐད་བཞེད༔ ངོ་བོ་ཀུན་གཞི་རང་བཞིན་རྣམ་ཤེས་ཐུགས་རྗེའི་རྩལ་ལས་དབང་པོ་དང་ཡུལ་ལ༔ འགྱུ་བ་རོལ་རྩེར་བ་ཤར་བའི་ཚེ༔ འགྱུ་བྱེད་དེ་ཉིད་ཤེས་པས་དུག་ལྔ་རྣམས༔ གང་འགྱུས་པ་ལ་བལྟས་པས་ཅིར་ཡང་མི་དམིགས་པ་ཆོས་དབྱིངས་ཡེ་ཤེས་ཀྱི་ཀློང༔ཆེན་པོ་འོ༔ ཡུལ་དངོས་མེད་ཟང་ཐལ་ཅིར་ཡང་སྣང་བ་མེ་ལོང་ཡེ་ཤེས་ཀྱི་ཀློང༔ དྭངས་གསལ་རིག་པ་དངོས་མེད་ཟང་ཐལ་དངོས་མེད་དུ་ཤར་བ་རང་བཞིན་འོད་གསལ་བ་མཉམ་ཉིད་ཡེ་ཤེས་ཀྱི་ཀློང༔ཆེན་པོ་འོ༔ སངས་པ་སྣང་བ་ཡུལ་ངོ་བོ་མེད་ཅིང་རྣམ་པ་མ་འདྲེས་ཡོངས་གསལ་སོར་རྟོག་ཀློང༔ གྲོལ་བ་ཟང་ཐལ་ཡུལ་མེད་དུ་གྲོལ་བས་བློ་འདས་བྱ་རྩོལ་མེད་པ་བྱ་བྲལ་ནན་ཏན་གྱི་ཡེ་ཤེས་ཀློང༔ཆེན་པོ་འོ༔ ཀློང་ཆེན་ལྔ་ཡི་བྱིན་གྱིས་བརླབས༔ ཀློང་ཆེན་ལྔ་རུ་ཉམས་སུ་བླངས༔ ཀློང་ཆེན་མངོན་པར་རྫོགས་པ་འོ༔ ས་མ་ཡ་རྒྱ༔ སེམས་དང་རིག་པའི་དབྱེ་འབྱེད་བྱ༔ འབྱེད་པར་བྱེད་པ་སེམས་སྡེ་ཡིན༔ ཆོས་ཉིད་ཀློང་དུ་ཆུབ་པ་ན༔ ཀློང་ཡངས་ལྟ་བ་ཀློང་སྡེ་ཡིན༔ དབྱིངས་རིག་གཉིས་མེད་ལྟ་བ་དེ༔ མན་ངག་སྡེ་རུ་ཤེས་པར་བྱ༔ ས་མ་ཡ་རྒྱ༔ ཕྱོགས་བཅས་ལྟ་བས་དོན་མི་མཐོང༔ ཕྱོགས་མེད་ཉིད་དུ་བལྟ་བར་བྱ༔ ཕྱོགས་རིས་མེད་པར་ལ་བཟླས་ན༔ ལ་ཤན་འཕྲང་ལས་ཐར་བར་འགྱུར༔ ས་མ་ཡ་རྒྱ༔ སློབ་དཔོན་སྒོམ་འདོད་རང་རིག་འདི༔ ལོ་ཆེན་བཻ་རོ་དཀར་གསལ་འཛུམ༔ པཎ་ཞྭ་ཆོས་གོས་སྨུག་བེར་གསོལ༔ རྡོ་རྗེའི་སྐྱིལ་ཀྲུང་པད་ཟླར་བཞུགས༔ མཉམ་གཞག་ཐོད་པ་བཅུད་བཀང་བསྣམས༔ འོད་དང་འོད་ཟེར་འབར་བར་བསྒོམ༔ ཨཱོྃ་ཨཱཿཧཱུྃ་གུ་རུ་བཻ་རོ་ཙ་ན་སིདྡྷི་ཧཱུྃ༔ གདམས་པའི་མཐར་ཐུག་སྙིང་ལ་ཕུར༔ ལྷ་སྲས་རཏྣ་མཆོག་གི་མིང༔ མེ་སྒྲོན་རྟ་ལོ་བདེ་ཆེན་མིང༔ ཁམས་ཕྱོགས་ལྷོ་རྒྱུད་ཕྱོགས་སུ་སྐྱེ༔ ཐབས་ཤེས་རྟེན་འབྲེལ་ལེགས་པའི་ཚེ༔ དེ་ཉིད་འཕྲད་འགྱུར་ངོ་མཚར་ཆེ༔ ཁོ་མོས་བྱིན་བརླབ་ཞལ་ཕྱེ་ངེས༔ དེ་ལྟར་སྙིང་ཐིག་མ་བུ་དང༔ ཤྲཱི་སིཾ་ཧའི་ཆོས་སྨན་བཅས༔ བཀའ་སྲུང་རྣམས་ཀྱིས་ཐུབ་པར་སྲུངས༔ ལས་འཕྲོ་ཅན་དང་འཕྲད་པར་ཤོག༔ ས་མ་ཡ་རྒྱ༔ རང་གི་སྐྲ་དང་བཻ་རོ་ཙ་ནའི་ལྕང་ལོ་དང་བཅས་སྦས་པའོ༔ གཏེར་ཆེན་མཆོག་གྱུར་གླིང་པས་པདྨ་ཤེལ་ཕུག་ནས་སྤྱན་དྲངས་པའི་ཤོག་སེར་ལས་ཕབ་རིམ་བཞིན་མཁྱེན་བརྩེའི་དབང་པོས་བྲིས་པ་དགེ། ཞུས་སོ།། །།


text:
༄༅། །ཁོ་བོ་ལོ་དྲུག་ནས་སློབ་སྦྱོང་འགོ་འཛུགས་བྱས་ཏེ་སློབ་སྦྱོང་བྱེད་སྟངས་ནི་ དུས་རབས་མང་པོའི་གོང་ནས་ཡོད་པའི་བོད་ཀྱི་གནའ་སྲོལ་དང་མཐུན་པར་བྱས་ཤིང༌། དེས་ཁོ་བོ་ཅག་གི་སྤྱོད་ཚུལ་བཟང་པོ་དང༌། བསམ་པའི་ཆུ་ཚད་མཐོན་པོར་གནས་ཐུབ་པ་ལ་ད་བར་ཕན་ནུས་ཆེན་པོ་བྱུང་ཡོད། འོན་ཀྱང་དེང་སང་འཛམ་གླིང་གི་རིག་གནས་གསར་པའི་ཆ་ནས་ཚན་རིག་སོགས་ལག་ལེན་མ་ བྱས་པའི་སྐྱོན་ཕྲན་བུ་ཡོད། དེའི་རྒྱུ་མཚན་ནི་ཉེ་ཆར་མ་གཏོགས་བོད་རང་ཁེ་གཙང་ཟུར་དུ་བསྡད་པ་དེའི་རྐྱེན་རེད།
བོད་མི་རྣམས་ཀྱི་རྩ་བའི་བསམ་པའི་འཁྱེར་སོ་ནི་ཡོན་ཏན་སྣེ་མང་པོའི་ཐོག་བློ་རྒྱ་གོང་མཐོར་གཏོང་རྒྱུའི་འདུན་པ་ཡོད་ཅིང༌། མི་སྐྱའི་སློབ་སྦྱོང་མཐོ་རིམ་ཁག་ནང་ཟློས་གར་འཁྲབ་རྩོམ། སྐར་རྩིས། མངོན་བརྗོད། སྡེབ་སྦྱོར། སྙན་ངག་བཅས་རིག་གནས་ཆུང་བ་ལྔ་ཡོད། དེ་རྣམས་སློབ་སྦྱོང་བྱེད་མཁན་མི་སྐྱ་ཁེ་གཙང་མིན་པར་སེར་མོ་བའི་ནང་ནས་ཀྱང་གོང་ཁོངས་ནས་ཁག་རེ་གཉིས་སློབ་སྦྱོང་བྱེད་ཅིང༌། དེ་ཡང་མང་ཆེས་སྐར་རྩིས་དང༌། སྙན་ངག སྡེབ་སྦྱོར་སོགས་འདེམས་ཀྱི་རེད། ཆོས་བྱེད་དགེ་འདུན་ཁོངས་ཀྱིས་གཙོ་བོར་སློབ་སྦྱོང་བྱེད་པའི་གསོ་བ་རིག་པ་དང༌། སྒྲ་རིག་པ། གཏན་ཚིགས་རིག་པ། བཟོ་རིག་པ། ནང་རིག་པ་སྟེ་དམ་པའི་ཆོས་ཀྱི་མཚན་ཉིད་བཅས་ལ་མཐོ་བའམ། ཆེ་བའི་རིག་གནས་སློབ་ཚན་ལྔ་ཟེར། དེ་ཚོའི་ཁོངས་ནས་མཐའ་མ་དེ་གལ་ཆེ་ཤོས་ཡིན་ཞིང༌། དེ་ལ་ཡང་ནང་གསེས་གྲགས་ཆེ་བར་ཡན་ལག་ཕྱེས་ན། སཾསྐྲྀཏའི་སྐད་དུ། པྲཛྙཱ་པ་ར་མི་ཏ། འདིའི་དོན་ཤེས་རབ་ཀྱི་ཕ་རོལ་ཕྱིན་པ་དང༌། ཡང་གཅིག་ལ། མངྷྱམཀ འདིའི་དོན་དབུ་མའི་ལམ་ཞེས་པ་རྟག་ཆད་ཀྱི་མཐའ་གཉིས་བྲལ་བ། ཡང་བི་ནཱ་ཡ་ཞེས་པ་ཆོས་འདུལ་བ། ཨ་བྷི་དྷརྨ་ཞེས་པ་ཆོས་མངོན་པ། ཡང་པྲ་མ་ཎ་ཞེས་པ་ཚད་མ་རིག་པ་སྟེ་ལྔ་ཡོད། དངོས་འབྲེལ་བྱས་ན་ཚད་མ་རིག་པ་ཙམ་ནང་རིག་པའི་གྲས་མིན་ཡང༌། ཡན་ལག་ལྔའི་ནང་འཇུག་དགོས་པ་ནི་ལམ་དང་ལམ་མ་ཡིན་པ་སོགས་རིག་པས་རྣམ་པར་ཕྱེས་ནས་བསྟན་གྱི་ཡོད་པ་རེད། ཐེག་ཆེན་སྔགས་ཀྱི་ཆོས་སྐོར་རྣམས་གོང་ཁོངས་ཚུད་མེད་པ་དེ་རྣམས་ཟུར་དུ་སློབ་སྦྱོང་བྱ་དགོས། ཆོས་ཀྱི་སློབ་སྦྱོང་མང་ཆེ་བ་གྲྭ་བ་ཚོས་བྱེད་ཀྱི་རེད། ཆོས་ཀྱི་གནད་དོན་དེ་གཏིང་ཟབ་མོ་ཡིན་གཤིས་དོན་རྟོགས་པར་དཀའ་བས་དེ་ལ་སློབ་སྦྱོང་གི་ཐབས་ཤེས་རྣམ་གྲངས་མང་པོ་བྱེད་དགོས།
བོད་ཀྱི་སློབ་སྦྱོང་བྱེད་སྟངས་འདིས་ཕྱིའི་ཤེས་བྱའི་རིག་གནས་ཙམ་མ་ཟད། སེམས་རྒྱུད་ལ་ཡོན་ཏན་གོང་འཕེལ་དུ་འགྲོ་བའི་ཐབས་ཤེས་སྣ་ཚོགས་ཀྱང་ཡོང་ངེས། དང་པོ། ཕྲུག་གུ་ཚོས་ཡི་གེ་འབྲི་ཀློག་སྐབས་དགེ་རྒན་ལ་དཔེ་བལྟས་ཏེ་འབྲི་ཀློག་བྱེད་པ་དེ་སྤྱི་སྲོལ་རེད། གཉིས་པ། བསླབས་ཟིན་རྣམས་དྲན་གསོ་གཏོང་ཆེད་དཔེ་ཆ་བློ་འཛིན་བྱེད་དགོས་མང་པོ་ཡོད། གསུམ་པ། དེའི་དོན་འགྲེལ་བཤད་བྱེད་པ་ཡིན། དེ་ནི་འཛམ་གླིང་གང་སར་བེད་སྤྱོད་བྱེད་པ་ལྟར་རེད། དགོན་པ་འགའ་ཤས་ཀྱི་སློབ་ཕྲུག་རྣམས་ལ་སློབ་སྟངས་དེ་གའི་ཐོག་ནས་སློབ་ཀྱི་རེད། འོན་ཀྱང་དགོན་པ་མང་པོར་སློབ་ཕྲུག་དང༌། དགེ་རྒན་དབར་ཆོས་ཀྱི་རྩོད་པའམ། གནད་དོན་འདྲི་བརྩད་ཀྱི་ཐོག་ནས་སློབ་སྦྱོང་བྱེད། མཐར་སྒོམ་བརྒྱབ་སྟེ་སེམས་གཞན་དུ་གཡེང་བ་སྤོང་བའི་ཏིང་འཛིན་དང༌། ལྷག་མཐོང་སོགས་ཆོས་ཀྱི་སློབ་སྦྱོང་མཐཱུ་རིམ་ཚོ་བྱེད་ཀྱི་རེད། ངོས་ནས་ཀྱང་བོད་ཀྱི་ཕྲུག་གུ་མང་ཆེའི་སྤྱི་སྲོལ་བཞིན་ཐོག་མར་ཡི་གེ་འབྲི་ཀློག་འགོ་བཙུགས་པ་ཡིན། སྤྱིར་བཏང་ཕྲུག་གུ་ཆུང་དུས་སུ་ལེ་ལོའི་བསམ་པ་ཡོད་པ་བཞིན་ང་ལ་ཡང་བསམ་པ་དེ་བྱུང༌། དགེ་རྒན་མཉམ་དུ་ཡོད་པ་དང༌། དཔེ་ཆ་ལ་བལྟ་རྒྱུར་ཧ་ཅང་དགའ་བོ་མེད་མོད། འོན་ཀྱང་ང་རང་གི་སློབ་སྦྱོང་རྣམས་དགེ་རྒན་བཤེས་གཉེན་གྱི་ཐུགས་འདོད་ཁེངས་པའི་གང་ལེགས་བྱས་པ་ཡིན། སློབ་སྦྱོང་གི་སྒྲིག་ལམ་ལ་གོམས་འདྲིས་བྱུང་སྟབས་དགེ་རྒན་ཚོའི་གཟིགས་ཚུལ་ལ་ངས་སྤྱིར་བཏང་ལས་མགྱོགས་པར་ཤེས་ཐུབ་པ་གཟིགས་ཀྱི་ཡོད་འདུག
བོད་ཀྱི་ནང་ཡི་གེ་འབྲི་སྟངས་བཞི་ཡོད་པ་རེད། ཐོག་མར་ལོ་གཉིས་ནང་ཡོངས་འཛིན་བགྲེས་གཞོན་རྣམ་གཉིས་ཀྱི་སྐུ་མདུན་ནས་དབུ་ཅན་ཀློག་སློབ་རྒྱུ་དང༌། ཉིན་ལྟར་དཔེ་ཆ་བློ་འཛིན་དང༌། ཆུ་ཚོད་གཅིག་ཙམ་དཔེ་ཆ་ཀློག་རྒྱུ་བཅས་བསླབས་ཤིང༌། དེ་ནས་ལོ་བརྒྱད་ཐོག་སྤྱིར་བཏང་གི་ཡི་གེ་དབུ་མེད་བསླབ་པ་ཡིན། དེའི་དགེ་རྒན་ནི། མདོ་ཁམས་ནས། ང་ཚོ་ལྷ་སར་བསུས་ཏེ་མཉམ་དུ་ཕེབས་མཁན་མཁྱེན་རབ་བསྟན་འཛིན་ཞེས་པ་སེར་མོ་བའི་དཔོན་རིགས་ཤིག་རེད། ཁོང་ཐུགས་གཤིས་བཟང་ཞིང༌། ཕྲུག་གུ་ཆུང་ཆུང་ལ་སློབ་སྟོན་མཁས་པོ་ཡོད་པ་མ་ཟད། བོད་ཀྱི་སྔར་སྲོལ་སློབ་སྟངས་ཐོག་ནས་སློབ་སྟོན་གནང་གི་ཡོད། སྦྱང་ཤིང་ལ་ས་དཀར་བརྡབས་ཏེ་དེའི་སྟེང་དགེ་རྒན་ནས་སྐམ་བྲིས་གནང་ཐོག་ངས་སྣག་ཚས་འབྲི་དགོས། ཐོག་མར་ཡིག་གཟུགས་ཆེན་པོ་དང༌། དེ་ནས་ཇེ་ཆུང་དུ་བཏང་སྟེ། རྗེས་མ་ནས་དགེ་རྒན་གྱིས་སྦྱང་ཤིང་ཐོད་དུ་འབྲི་གནང་དེར་དཔེ་བལྟས་ཏེ་ངས་གཤམ་དུ་འབྲི་དགོས་ཀྱི་ཡོད། ཡིག་གཟུགས་ཡག་པོ་ཡོང་ཆེད་ཟླ་བ་བརྒྱད་ཙམ་སྦྱང་ཤིང་ལ་བྲིས་ཤིང༌། དེ་ནས་ཤོག་བུར་འབྲི་རུ་འཇུག་གནང་མཛད། དེ་རྗེས་ཡོངས་འཛིན་སྐུ་གཞོན་ཁྲི་བྱང་རིན་པོ་ཆེ་ནས་དག་ཡིག་དང༌། སུམ་རྟགས་སློབ་འཁྲིད་གནང་སྟེ། བོད་ཡིག་སློབ་སྦྱོང་དེ་རྣམས་ཚང་མར་ལོ་ལྔ་ཙམ་འགོར། དེའི་རིང་ལའང་རྒྱུན་དུ་སྔ་དགོང་དཔེ་ཆ་སློབ་སྦྱོང་བྱེད་དགོས་ཀྱི་ཡོད་དེ། སློབ་སྦྱོང་དངོས་གཞི་ནི་ཆོས་ཀྱི་སློབ་སྦྱོང་ཡིན་པ་མ་ཟད། ཡི་གེ་འབྲི་ཀློག་བྱེད་པ་ཆོས་ཀྱི་སློབ་སྦྱོང་གི་སྔོན་འགྲོའི་ཆ་ཤས་ལྟ་བུར་གྱུར།
ང་ལོ་བཅུ་གཉིས་ལ་མ་སླེབ་པར་མཚན་ཉིད་རིག་པའི་ཆོས་ཀྱི་སློབ་སྦྱོང་དངོས་གཞི་དེ་འགོ་ཚུགས་པ་རེད། དེ་སྐབས་ཐོག་མར་མ་སྒྱིད་པ་ཕྲན་བུ་བྱུང༌། སྔོན་དུ་ལོ་དྲུག་ལ་སླེབས་སྐབས་ཀྱི་ལེ་ལོ་ལས་ཀྱང་ཕྲན་བུ་ཤུགས་ཆེ་ཙམ་བྱུང་ཡང༌། རིམ་པས་གོམས་འདྲིས་ཀྱིས་ནམ་ཞིག་ནས་སློབ་སྦྱོང་ལ་དཀའ་ངལ་མེད་པ་ཞིག་ཏུ་གྱུར། དེ་ནས་མཐོ་རིམ་གྱི་སློབ་སྦྱོང་དང༌། བློ་ལ་འཛིན་རྒྱུ། དེ་སྐོར་གོ་བསྡུར་བྱེད་རྒྱུ། སློབ་གཉེར་བ་མཁས་པ་གཞན་དང་ཆོས་ཀྱི་གནད་དོན་དྲི་བ་དྲིས་ལན་གྱི་བགྲོ་གླེང་སོགས་བྱེད་དགོས་པ་རེད། ངས་ཐོག་མར་པྲཛྙཱ་པ་ར་མི་ཏ་ཞེས་པ་ཕར་ཕྱིན་ནས་སློབ་སྦྱོང་གཙོ་བོར་འགོ་བཙུགས་ཤིང༌། དེའི་སྐོར་ལ་འགྲེལ་པ་དཔེ་ཆ་པོ་ཏི་སུམ་ཅུ་ལྷག་ཙམ་ཡོད་པར་བརྟེན་དགོན་པ་ཚོའི་མཐོ་རིམ་སློབ་གཉེར་བ་ནས་དཔེ་ཆ་དེའི་ཁྲོད་ནས་འདེམས་ཀྱི་རེད། ངོས་ནས་རྩ་བ་གཞིར་བཟུང་རྒྱུ་དང༌། དེའི་འགྲེལ་པ་རྒྱ་གར་གྱི་པཎྜི་ཏ་སེངྷ་བྷ་དྲའམ། སེངྒེ་བཟང་པོ་ནས་བརྩམས་པ་འགྲེལ་པ་དོན་གསལ་དང༌། རྒྱལ་དབང་སྐུ་ཕྲེང་ལྔ་པས་ལྗགས་རྩོམ་མཛད་པ་ཤོག་གྲངས་སུམ་བརྒྱ་གཉིས་བྱས་པ་ཕར་ཕྱིན་བློ་བཟང་དགོངས་རྒྱན་བཅས་གདམས་པ་ཡིན། དེ་ནས་བཟུང་ཉིན་རེ་དཔེ་ཆ་ཤོག་ལྷེའི་གསུམ་ཆ་གཅིག་བློ་འཛིན་ཐོག དེ་ལས་མང་བའི་དཔེ་ཀློག་དང༌། གོ་དོན་རྟོགས་ཐུབ་པ་བྱེད་དགོས་ཀྱི་ཡོད། དེའི་ཞོར་དུ་ཚད་མ་རིག་པ་དང༌། རྩོད་པའི་རིག་ལམ་སློབ་དགོས། དེའི་སྐོར་རོགས་རམ་བྱེད་མིར་གདན་ས་གསུམ་གྱི་གྲྭ་ཚང་བདུན་ནས་སློབ་གཉེར་པ་མཁས་པ་མི་བདུན་གདམས་ཡོད་པ་རེད།
མེ་ཕག་ཟླ་བརྒྱད་པར་ང་ལོ་བཅུ་གསུམ་ལྷག་ཙམ་སོན་སྐབས་འབྲས་སྤུངས་དང༌། སེ་ར་དགོན་པ་གཉིས་ལ་སྒྲིག་ཞུགས་བྱས། དེའི་སྐབས་ལ་དགོན་པ་གཉིས་པོའི་སློབ་གཉེར་གྲྭ་ཚང་ཁག་ལྔ་ལ་བསྐྱོད་དེ་ཆོས་ཀྱི་རྩོད་པ་བྱེད་སྐབས་ངའི་རྩོད་ཟླ་གྲྭ་ཚང་སོ་སོའི་མཁན་པོ་ནས་བྱས་ཏེ། དེར་ཆོས་ཀྱི་མཁས་པ་བརྒྱ་ཕྲག་མང་པོ་དང༌། གྲྭ་པ་སྟོང་ཕྲག་མང་པོ་ཚོགས་ཡོད། ཚོགས་མང་སར་གཞུང་ཆེན་ལ་རྩོད་པ་བྱེད་པའི་ཐོག་མ་ཡིན་སྟབས་འཚེར་བ་དང༌། སེམས་འཚབས་པ་སོགས་ཀྱི་སེམས་ངལ་ཕྲན་བུ་བྱུང༌། ཡིན་ནའང་རྗེས་སུ་བླ་མ་མཁས་པ་ཚོས་དེའི་སྐབས་ངས་ཁོང་ཚོའི་འདོད་པ་ཁེངས་པ་བྱས་སོང་ཞེས་གསུང་གི་འདུག
དཔེ་དེབ་འདི་དག་གཟིགས་མཁན་ཆོས་ལུགས་གཞན་རྣམས་ལ་ངའི་ཆོས་ཀྱི་སློབ་སྦྱོང་བྱེད་ཚུལ་འདིར་ད་དུང་མུ་མཐུད་དེ་གཟིགས་རོགས་གནང་ཞུ་རྒྱུ་མིན། གང་ཡིན་ཟེར་ན སངས་རྒྱས་ཀྱི་ཆོས་འདི་བསམ་ཚུལ་ཙམ་མིན་པར་རིག་ལམ་ལ་བརྟེན་དགོས་པ་ཞིག་རེད། ནང་རིག་པའི་སྐོར་པོ་ཏི་སྟོང་ཕྲག་མང་པོ་ཡོད་ཀྱང༌། ངས་བརྒྱ་སྐོར་ཙམ་ལས་སློབ་སྦྱོང་བྱེད་མ་ཐུབ། འོན་ཀྱང་དཔེ་དེབ་འདིའི་ཁ་སྣོན་ལ་ངས་ནང་པའི་ཆོས་ཀྱི་གནས་ཚུལ་ཕྲན་བུ་བཀོད་ཡོད། ང་ལོ་བཅུ་གསུམ་ཙམ་ལ་ཤུགས་ཆེའི་མཐོ་རིམ་སློབ་སྦྱོང་ཐོག་མར་བྱེད་སྐབས་གོ་རྟོགས་དཀའ་ཙམ་བྱུང་ནའང༌། དེ་ནས་ཉིན་ཁ་ཤས་རྗེས་ལ་སྔར་གྱི་སློབ་སྦྱོང་ནང་བཞིན་དཀའ་ངལ་མེད་པ་དང་གསལ་དུ་ཕྱིན་སོང༌། གོམས་ན་སླ་བར་མི་འགྱུར་བའི། དངོས་དེ་གང་ཡང་ཡོད་མ་ཡིན། ཞེས་རྒྱ་གར་གྱི་མཁས་པ་ཞི་བ་ལྷས་ཇི་སྐད་གསུངས་པ་དེ་ང་རང་གི་ཉམས་མྱོང་ཐོག་ནས་དེ་ག་ཡིན་པ་ཤེས་རྟོགས་བྱུང༌། སློབ་ཚན་གཞན་དག་སློབ་སྦྱོང་བྱེད་སྐབས་ཀྱང་རིམ་པས་དཀའ་ངལ་མེད་པ་ཡོང་གི་འདུག དེར་བརྟེན་ད་དུང་དེ་ལས་མང་བ་ཤེས་འདོད་དང༌། ངེད་རང་གི་སྐབས་བབས་ཀྱི་སློབ་སྦྱོང་ལས་ལྷག་པ་བྱེད་ཐུབ་པའི་སྤོབས་པ་བསྐྱེད་དེ། ད་དུང་དེ་ལས་ལྷག་པའི་སློབ་ཚན་གཞན་ཡང་དགེ་རྒན་ལ་སློབ་རོགས་གནང་ཞུ་འདོད་བྱུང་།
རང་གི་སེམས་ཤུགས་ཆེ་རུ་འགྲོ་སྐབས་ཆོས་ཀྱི་དག་སྣང་ཡང་དེ་བཞིན་ཆེ་རུ་འགྲོ་བ་བྱུང་སྟེ་སློབ་སྦྱོང་གི་རིམ་པ་རེ་རེ་བཞིན་རིམ་འཛེགས་བྱ་རྒྱུའི་གྲ་སྒྲིག་གིས་ལོ་བརྒྱད་ཙམ་ལ་སོན་སྐབས་སེམས་རྒྱུད་ལ་ཆོས་ལ་དད་གུས་ཀྱི་ནུས་ཤུགས་ཐོབ་པ་དེ་གསལ་པོ་དྲན་གྱི་འདུག སྐབས་དེར་ཞི་བ་དང༌། བདེ་བའི་སྣང་བ་ཆེན་པོ་བྱུང༌། དེ་རྗེས་ཐོས་བསམ་གྱི་སྐབས་ཕལ་ཆེ་བར་རང་རྒྱུད་ལ་ཆོས་ཀྱི་བྲོ་བ་མྱོང་བཞིན་པའི་ཐོག་ཆོས་ལ་ཡིད་ཆེས་དང༌། དད་པ་ཇེ་འཕེལ་དུ་སོང་སྟེ་ལམ་མ་ནོར་བ་དང༌། ཁུངས་བཙན་ཤོས་དེ་ཡིན་པའི་ཡིད་ཆེས་བྱུང༌།
ཉམས་མྱོང་རྣམས་གོམས་འདྲིས་བྱུང་སྟེ་ལོ་བཅོ་ལྔ་ཙམ་སླེབས་སྐབས་སངས་རྒྱས་བཅོམ་ལྡན་འདས་ཀྱི་བཀའ་དྲིན་རྗེས་སུ་དྲན་པའི་མོས་གུས་ཀྱི་སྣང་བ་འཆར་བ་མ་ཟད། རྒྱ་གར་འཕགས་ཡུལ་གྱི་མཁས་པ་རྣམས་ནས་བོད་ལ་ཟབ་མོའི་ཆོས་ཕངས་མེད་དུ་བསླབས་པ་དང༌། དེ་རྣམས་བོད་ཀྱི་མཁས་པ་རྣམས་ཀྱིས་བོད་ཡིག་ལ་བསྒྱུར་ཏེ་ཉར་ཚགས་ཐུབ་པ། གཞན་ཡང་དགེ་བའི་བཤེས་གཉེན་གོང་མ་རྣམས་ཀྱི་བཀའ་དྲིན་དེ་རྣམས་གཞལ་མི་ནུས་པའི་བུ་ལོན་ཞིག་སྤྲོད་རྒྱུ་བསྡད་པ་ལྟ་བུར་གསབ་དཀའ་བ་རེད་བསམ་པ་བྱུང༌། དེ་ནས་བཟུངས་རང་དོན་གྱི་བསམ་པ་མིན་པར་གཞན་དོན་གྱི་བསམ་བློ་ཆེས་མང་པོ་བཏང་སྟེ་བྱམས་སྙིང་རྗེ་སྒོམ་ཚུལ་རྣམས་ཕྲན་བུ་ཤེས་རྟོགས་བྱུང༌། ཆོས་ཀྱི་ཡིད་ཆེས་དེ་ཡར་རྒྱས་འགྲོ་སྐབས་གཞན་གྱི་རིག་གནས་དང༌། ཆོས་ཀྱི་བགྲོ་གླེང༌། བློ་འཛིན་བྱ་རྒྱུ། གཞན་ཡང་ཉམས་ལེན་བྱ་རྒྱུའི་རིགས་ཇེ་རྒྱས་སུ་འགྲོ་ཐུབ་པའི་སྤོབས་པ་ཆེན་པོ་བསྐྱེད་བྱུང༌།
སྲིད་དོན་གྱི་འགན་ལེན་བྱ་དགོས་བྱུང་བས་མཁས་པ་གཞན་ལྟ་བུར་ཚེ་གཅིག་ལ་སངས་རྒྱས་ཐོབ་པའི་ཐོས་བསམ་སྒོམ་པ་གཤའ་མ་མུ་མཐུད་ཀྱིས་བྱེད་ཐུབ་མ་བྱུང་མོད། འོན་ཀྱང་ལོ་བཅུ་གསུམ་རིང་ཆོས་ཀྱི་སློབ་སྦྱོང་མི་དམན་ཙམ་བྱེད་ཐུབ་བྱུང༌། ལོ་ཉི་ཤུ་རྩ་བཞི་སོན་སྐབས་གདན་ས་ཆེན་པོ་ཚོས་སློབ་གཉེར་བ་རྣམས་ཀྱི་དབུས་སུ་ཆོས་ཀྱི་རྒྱུགས་ཐོག་མ་དེ་ཕུལ་བ་ཡིན།
ཆོས་ཀྱི་རྒྱུགས་སྤྲོད་འདིའི་སྐབས་གདན་ས་ཆེན་པོ་སོ་སོའི་མཁས་པ་མང་པོ་འདུས་པའི་དབུས་སུ་གཞུང་ཆེན་བཀའ་པོད་ལྔའི་བགྲོ་གླེང་བྱེད་དགོས་པ་དེའི་མཛད་སྒོ་དང་ལུགས་སྲོལ་དེ་རྒྱས་སྤྲོས་མེད་པའི་སྟབས་བདེ་བོ་ཞིག་ཡིན་ཀྱང་གཟི་བརྗིད་ཆེས་ཆེན་པོ་ཡོད་པ་ཞིག་སྟེ། དེའི་སྐབས་སློབ་གཉེར་མཁས་པ་མང་པོས་མི་རེ་རེས་གཞུང་ཆེན་ལྔའི་ཁོངས་ནས་རང་རང་བློ་འདོད་བཞིན་གདམ་ག་བྱས་ཏེ་རིམ་པ་བཞིན་དྲི་བ་བྱུང་སྐབས་སངས་རྒྱས་ཀྱིས་གསུངས་པའི་མདོའི་ནང་ཡོད་པ་དང༌། རྒྱ་བོད་མཁས་པ་རྣམས་ཀྱིས་གསུངས་པ་བཅས་ཀྱི་དགོངས་དོན་དང་མ་འཛོལ་བའི་ལན་སྐབས་འཕྲལ་ངག་ཐོག་ནས་འདེབས་ཐུབ་པ་བྱེད་དགོས། དེ་སྐབས་ང་ལ་རྩོད་ཟླ་མཁས་པ་བཅོ་ལྔ་ཡོད་པ་མི་གསུམ་རེ་ནས་གཞུང་བཀའ་པོད་རེའི་ཐོག་ནས་དཀའ་གནད་ཚིག་བཟང་རིགས་འདྲི་རྩོད་བྱུང་སྐབས་དེ་དག་ལ་རེ་རེ་བཞིན་ལན་བཏབ་ནས་གཞུང་གི་དགོངས་དོན་འགལ་མེད་དུ་བཟུང་བ་དང༌། དེ་རྗེས་མཁན་པོ་མཁས་པ་གཉིས་ལ་ཕར་རྟགས་བསལ་བཏང་སྟེ་གཞུང་དོན་གཏན་ལ་འབེབས་པ་བཅས་བྱེད་དགོས། རྩོད་གླེང་དེ་བྱེད་སྟངས་ལག་པས་ཐལ་མོ་བརྡབས་ཏེ་སེམས་ནས་དགག་བཞག་སྤོང་གསུམ་གྱི་ལུང་རིགས་ལུ་གུ་རྒྱུད་དུ་སྦྲེལ་བའི་རིག་རྩལ་ཤིན་ཏུ་བསྒྲིམས་དགོས་པ་ཡིན།
དེ་ནས་ལོ་ངོ་གཅིག་གི་རྗེས་ལ་ངས་ཆོས་ཀྱི་རྒྱུགས་མཐའ་མ་དེ་སྤྲད་པ་རེད། དེ་ནི་ལྷ་ས་སྨོན་ལམ་ཞེས་པ་ལོ་ལྟར་ཟླ་དང་པོ་ནང་ཚོགས་པའི་ཆོ་འཕྲུལ་སྨོན་ལམ་ཆེན་མོའི་དུས་ཆེན་སྐབས་གདན་ས་མང་པོའི་མཁས་པ་དང༌། དགེ་འདུན་སྟོང་ཕྲག་མང་པོ་འཛོམས་པའི་དབུས་སུ་སྔ་དགོང་དགུང་གསུམ་ལ་ཚོགས་ཐེངས་གསུམ་གྱི་རིང་བརྒལ་བརྟག་རྒྱུགས་སྤྲོད་བྱ་དགོས། སྔ་དྲོ་སློབ་གཉེར་བ་མཁས་པ་སུམ་ཅུ་ཙམ་ནས། པྲ་མ་ཎ་སྟེ། ཚད་མའི་སྐོར་རྟགས་བསལ་བཏང་བ་དང༌། དགུང་ཚིགས་ལ་སློབ་གཉེར་བ་བཅོ་ལྔ་ནས། མངྷྱ་མ་ཀ་སྟེ། དབུ་མའི་སྐོར་དང༌། པྲཛྙཱ་པ་ར་མི་ཏ་སྟེ། ཕར་ཕྱིན་གྱི་སྐོར། དགོང་དྲོ་མཁས་པ་སུམ་ཅུ་སོ་ལྔ་ནས། བི་ནཱ་ཡ་སྟེ། དམ་པའི་ཆོས་འདུལ་བ་དང༌། ཨ་བྷི་དྷརྨ་སྟེ། ཆོས་མངོན་པ་བཅས་ཀྱི་སྐོར་ལ་བརྒལ་བརྟག་རྩོད་པ་བྱས་ཤིང༌། གདན་ས་མང་པོའི་མཁས་པ་ན་བཟའ་དམར་སེར་བཞེས་པ་བརྒྱ་ཕྲག་མང་པོ་དང༌། དེའི་དབུས་སུ་ངའི་ཡོངས་འཛིན་རྣམ་གཉིས་ཀྱང་ཕེབས་ཡོད་ཅིང༌། དེ་བཞིན་དགེ་འདུན་སྟོང་ཕྲག་མང་པོས་སྙན་གསན་ཏེ་བཞུགས་ཡོད་པ་རེད། དེ་སྐབས་གཞུང་དོན་དཀའ་གནད་ཆེ་ས་ཚོའི་སྐོར་ལ་ཧ་ཅང་བསམ་བློ་མང་པོ་གཏོང་དགོས་པ་དང༌། དྲི་བ་ཚོར་ལན་ལམ་སེང་རྒྱག་དགོས་པའི་རྐྱེན་གྱིས་དཀའ་ངལ་ཆེན་པོ་བྱུང་ཞིང༌། རྩོད་པ་དེ་ཚོ་ཆུ་ཚོད་མང་པོའི་བར་རྒྱག་དགོས་ཀྱང༌། ངེད་རང་གི་སྣང་ངོར་ཡུད་ཙམ་ལ་རྫོགས་པ་ལྟ་བུ་བྱུང༌། དེ་ནས་སངས་རྒྱས་བཅོམ་ལྡན་འདས་ཀྱིས་ལེགས་པར་གསུངས་པའི་ཆོས་ལ་སློབ་སྦྱོང་ལོ་མང་པོ་བྱས་ཏེ་མཁས་པ་མང་པོའི་དབུས་སུ་རྒྱུགས་སྤྲོད་ཐུབ་པ་སོགས་ཀྱིས་དགའ་སྤྲོའི་སྤོབས་པ་ཆེན་པོ་སྐྱེས་བྱུང༌། འོན་ཀྱང་སློབ་གཉེར་མུ་མཐུད་བྱས་ཀྱང་སངས་རྒྱས་ཀྱི་གོ་འཕང་མ་འཐོབ་ཀྱི་བར་དུ་ཆོས་ཀྱི་མཐའ་ཐུག་རྒྱུ་ཡོད་པ་མིན་སྙམ་པ་འདུག ཆོས་ཀྱི་སློབ་སྦྱོང་བྱས་ནས་བཟུང་ངའི་བསམ་ཚུལ་བཏང་སྙོམས་ལྟ་བུར་གྱུར་ཞིང༌། སྤྱིར་བཏང་རང་ཉིད་ལ་སྡུག་བསྔལ་གྱིས་ནོན་པའི་སྐབས་ཆོས་ཀྱི་ཆེ་བར་ཡིད་ཆེས་རྙེད་ཐུབ་པ་དང༌། དཀའ་ཐུབ་ཀྱི་སྒོ་ནས་ཆོས་ཉམས་ལེན་བྱེད་མུས་ཤིག་ཡིན་ན་སྡུག་བསྔལ་གང་འདྲ་ཡིན་ཡང་ཆོས་ཀྱི་མཐུས་བཟོད་སྲན་ཐུབ་ཀྱི་ཡོད་པ་འདྲ། ཆོས་ལ་ངེས་ཤེས་མེད་པའི་མི་ཞིག་ཡིན་ན་སྡུག་བསྔལ་གྱིས་ནོན་པའི་སྐབས་རང་ཉིད་ངལ་བ་སྨོས་མེད་ཐོག་གཞན་ལའང་སྡུག་བསྔལ་སྐྱེ་བའི་རྒྱུ་སྒྲུབ་ཅིང༌། འགྲོ་བ་མིའི་རིགས་རྣམས་དང༌། སྲོག་ཆགས་དུད་འགྲོ་ཚུན་རིས་མེད་སེམས་ཅན་ཚང་མར་དངོས་འབྲེལ་བརྩེ་སེམས་སྐྱེ་བ་ནི་ཆོས་ལ་ཉམས་ལེན་བྱས་ན་མ་གཏོགས་མི་འབྱུང་ཞིང༌། ཆོས་ཞེས་མིང་ཐ་སྙད་གང་འདྲ་ཞིག་བཤད་ཀྱང༌། རྩ་བ་སེམས་ལ་བདེ་བ་དང༌། འགྲོ་བ་ཚང་མར་ཞི་བདེ་ཡོང་ཐབས་བྱེད་པ་དེ་རང་ཡིན། སེམས་ལ་བདེ་བ་མེད་ན་འཛམ་གླིང་ནང་རྒྱལ་ཁབ་ཕན་ཚུན་དང༌། མི་གཞན་ཕན་ཚུན་བཅས་སུ་འབྲེལ་བ་གང་བྱས་ཀྱང་ཞི་བདེ་ཡོང་ཐུབ་པ་དཀའ།
ཆོས་ཀྱི་ཡིད་ཆེས་དང༌། ང་ཏཱ་ལའི་བླ་མ་ཡིན་པའི་གནས་སྟངས་སྐོར་མདོར་བསྡུས་ཤིག་ཞུ་ན། ང་ཚོར་མི་འདོད་པའི་སྡུག་བསྔལ་བྱུང་བའི་སྐབས་སུ་ངས་གང་བྱས་པ་དང༌། ངའི་མི་མང་གིས་གང་བྱས་རུང་ཆོས་ལ་ཡིད་ཆེས་ཡོད་པའི་བདེན་སྟོབས་ཀྱི་ནུས་ཤུགས་ཆེན་པོ་ཞིག་ངེས་པར་དུ་ཡོང་བ་ཡིན་ཀྱང༌། ནང་པའི་ཆོས་ཀྱི་གནས་ལུགས་སྐོར་ཚིག་ཁ་ཤས་ཀྱི་ཐོག་ནས་གསལ་པོ་ཞུ་ཐུབ་པ་དཀའ་གཤིས། དེས་ན་ནང་པའི་ཆོས་ཀྱི་གནས་ལུགས་མ་མཁྱེན་པ་ཚོར་ངས་སྤྱིར་བཏང་ཙམ་མ་གཏོགས་བརྗོད་རྒྱུ་མིན།
ང་ཚོས་རྒྱུ་མཚན་ཁུངས་དག་གིས་ཡིད་ཆེས་བྱེད་བཞིན་པ་ནི། མི་དང་སྲོག་ཆགས་ཇི་འདྲ་ཞིག་ཤི་རུང་སླར་སྐྱེ་བ་ལེན་པ་དང༌། སྐྱེ་བ་འདིར་ལེགས་ཉེས་བདེ་སྡུག་གང་འདྲ་བྱུང་བ་དེ་སྐྱེ་བ་སྔོན་མ་ལེགས་ཉེས་གང་བསགས་པའི་འབྲས་བུར་བརྟེན་ནས་བྱུང་ཞིང༌། ད་ལྟའི་སྐྱེ་བ་འདི་གའི་ལས་གསོག་སྟངས་ཀྱིས་ཕྱི་མའི་བདེ་སྡུག་དེར་འགྱུར་བ་གང་ཡང་བཟོ་ཐུབ་པ་འདི་ལ་ལས་སམ། ཀརྨ། ཞེས་ཟེར། དེས་དུད་འགྲོ་ནས་མི་དང༌། མི་ནས་དུད་འགྲོར་སྐྱེ་བ་སོགས་ཡོང༌། སྡུག་ཀུན་ཞི་བའི་ཐར་པ་ཐོབ་དུས་འཁོར་བར་སྐྱེ་བའི་རྒྱུན་ཆད་པ་རེད། ནིརྦཱཎ། ཞེས་པ་ཐར་པ་ལའང་མཐོ་དམའ་རིམ་པ་མང་པོ་ཡོད་ཅིང༌། དེའི་ནང་ནས་མཐོ་ཤོས་སངས་རྒྱས་ཀྱི་གོ་འཕང་ཡིན། སྐྱེ་བ་སྔ་ཕྱིར་ཡིད་ཆེས་བྱུང་ན་ཚང་མར་བྱམས་བརྩེའི་སེམས་སྐྱེ་ཐུབ། སྐྱེ་བ་སྔོན་མ་རྣམས་སུ་སེམས་ཅན་རྣམས་རང་གི་ཕ་མ་སྤུན་གྲོགས་སུ་མ་གྱུར་པ་འགའ་ཡང་མེད། དེས་དཀའ་ཐུབ་དང༌། བཟོད་པ། སྦྱིན་པ། བྱམས་པ། སྙིང་རྗེ་བཅས་ཀྱང་འདྲེན་ཐུབ། སྤྲུལ་སྐུ་རྣམས་ནི་རིམ་པ་མཐོ་བ་སངས་རྒྱས་ཏེ བུངཔྱ་དང༌། རིམ་པ་དམའ་བ་བྱང་ཆུབ་སེམས་དཔའ་སྟེ། བོ་དྷི་སཏྭ། འདི་གཉིས་ལས་བྱུང་བ་ཡོད། ཡང་ན། ཐར་པ་ཐོབ་པ་དང༌། མ་ཐོབ་པའི་ཉན་རང་མི་སློབ་པ་དང༌། སློབ་པ་ནས་ཀྱང་འབྱུང་སྲིད། སྤྲུལ་སྐུ་ཚོས་སེམས་ཅན་རྣམས་སངས་རྒྱས་ཀྱི་ས་ལ་འཁྲིད་མཁན་གྱི་རོགས་ལྟ་བུར་བརྟེན་སེམས་ཅན་རྣམས་ལ་ཕན་སེམས་ཀྱིས་སྐྱབས་རོགས་བྱེད་ཐུབ་ན། སྤྲུལ་སྐུ་རང་ཉིད་སངས་རྒྱས་ཀྱི་ས་འཐོབ་པར་ཡང་ཕན་ཐོགས་ཡོད། སངས་རྒྱས་ཚོས་སྤྲུལ་སྐུར་སྐྱེ་བ་བཞེས་པ་དེ་སེམས་ཅན་གཞན་ལ་མགོན་སྐྱབས་བྱེད་པའི་དོན་ཁོ་ན་མ་གཏོགས་མེད་ཅིང༌། འཛམ་གླིང་ནང་སྐྱེ་བའི་དུས་ཚོད་སྐབས་སུ་བབས་ན་སངས་རྒྱས་ཚོ་སྐྱེ་བ་བཞེས་ཀྱི་རེད། དེ་ཡང་སངས་རྒྱས་ལོངས་སྐུ་རང་སྣང་གི་ཞིང་ཁམས་སོ་སོར་བཞུགས་ཏེ་དེའི་སྤྲུལ་པ་ཞིག་གིས་སྐྱེ་བ་འཛིན་པ། དཔེར་ན། ནམ་མཁའ་དྭངས་པོའི་དབྱིངས་ནས་ཟླ་བ་ནམ་མཁར་གནས་བཞིན་དུ་འབད་རྩོལ་མེད་པར་ས་སྟེང་ཆུ་སྣོད་དུ་མའི་ནང་དུ་ཅིག་ཅར་དུ་ཟླ་གཟུགས་སྣང་བ་བཞིན་སངས་རྒྱས་ཀྱིས་ཀྱང་ཞིང་ཁམས་དུ་མར་སྐྱེ་བ་མང་པོ་འཛིན་ཐུབ་པ་ཡིན། དེ་ལྟར་སྐྱེ་སྤྲུལ་དེ་ཚོས་སྐྱེ་བ་ཕྱི་མ་ཡུལ་གང་དུ་དུས་ཚོད་ཇི་འདྲར་སྐྱེ་བ་སོགས་ཚེ་འདི་གར་ཐག་གཅོད་བྱེད་ཐུབ་ཅིང༌། སྐྱེ་སྤྲུལ་དེས་སྐྱེ་བ་སྔོན་མའི་གནས་ཚུལ་ཤེས་པ་ལ་བརྟེན་ནས་དེའི་སྐྱེ་བར་ངོས་འཛིན་བྱེད་པ་ཡིན།
ངས་ཕྲུག་གུའི་སྐབས་ནས་ཆོས་ཀྱི་སློབ་སྦྱོང་ལ་དཀའ་ངལ་ལྷུར་ལེན་བྱས་ཡོད་ཀྱང༌། གུ་ཡངས་ནམ་ཡང་མེད་པ་མ་ཡིན། ལུང་པ་གཞན་གྱི་མི་འགའ་ཤས་ནས་ཏཱ་ལའི་བླ་མ་ཚོ་པོ་ཏཱ་ལའི་ཕོ་བྲང་ལ་བཙོན་པ་ནང་བཞིན་རེད་བརྗོད་ཀྱི་ཡོད་ཚོད། སློབ་སྦྱོང་བྱེད་དགོས་པའི་རྐྱེན་གྱིས་ཕྱི་བསྐྱོད་ཡང་ཡང་བྱེད་པའི་གོ་སྐབས་མེད་པ་དེ་བདེན་པ་ཡིན། འོན་ཀྱང་པོ་ཏཱ་ལ་དང༌། ལྷ་སའི་གྲོང་ཁྱེར་གྱི་བར་ལ་ངའི་ནང་མི་ཚོར་ཁང་པ་ཞིག་བརྒྱབ་ཡོད་ཅིང༌། དེ་ནས་ཉུང་ཤོས་ལ་ཟླ་རེའམ། ཡང་ན་བདུན་ཕྲག་དྲུག་ནང་དུ་འཕྲད་ཀྱི་ཡོད་པར་བརྟེན་ནང་མི་དང་ཡ་བྲལ་དུ་གྱུར་ཡོད་པ་མ་རེད། པོ་ཏཱ་ལའམ། ནོར་བུ་གླིང་གར་ཉིན་ལྟར་དྲུང་ཇའི་མཛད་སྒོ་རེ་ཡོད་པ་དེར་ང་ཡང་ཡང་བསྐྱོད་སྐབས་ཕ་དམ་པ་ཡང་དེར་ཕེབས་པས་ཡང་ཡང་མཇལ་གྱི་ཡོད། ངའི་ཕ་དམ་པ་དེ་ཉིད་གནས་སྟངས་སྔོན་མ་དེ་འགྱུར་ཡང་ད་དུང་སྔར་བཞིན་རྟ་ལ་དགའ་བོ་ཡོད་པར་བརྟེན། ཁོང་སྔ་དྲོ་གསོལ་ཆས་མ་གནང་གོང་རྟ་ལ་ཆུ་ཆག་དང༌། མཐུན་རྐྱེན་འཛོམས་པོའི་སྐབས་རྟར་ཤུགས་སླེབས་ཆེད་སྒོ་ང་སོགས་གནང་བར་ཕེབས་ཤིང༌། ནོར་བུ་གླིང་གར་རྒྱལ་དབང་གོང་མའི་ཆིབས་ར་ཡོད་སྟབས་སྔོན་ལ་རྟར་གཟིགས་ཏེ། དེ་ནས་ངའི་སར་ཕེབས་ཀྱི་ཡོད་ཅེས་བརྗོད་ཆོག་པ་འདྲ།
ང་ལྷ་སར་སླེབས་ནས་ལོ་གཅིག་རྗེས་ངའི་གཅེན་པོ་བགྲེས་པ་དང༌། གཅེན་མོ་བཅས་སྐུ་འབུམ་ནས་ལྷ་སར་ཕེབས་ཏེ་ང་ཚོ་ཚང་མ་མཉམ་འཛོམས་བྱུང་ཞིང༌། དེ་རྗེས་ངའི་སྐྱེད་མར་གཅུང་མོ་ཞིག་དང༌། དེ་རྗེས་བུ་ཞིག་བཅས་བཙས་པ་རེད། བུ་དེར་ངེད་ཚོ་ཚང་མས་བརྩེ་གདུང་བྱེད་ཀྱི་ཡོད། ངའི་འོག་གཅུང་པོ་ཞིག་བྱུང་སྟབས་ང་རང་དགའ་བོ་བྱུང་རུང༌། དེ་ལོ་གཉིས་སོན་མཚམས་གྲོངས་སོང་བར་སེམས་སྐྱོ་བོ་བྱུང༌། སྡུག་བསྔལ་དེ་འདྲ་ངའི་ཕ་མ་ཚོར་ཐེངས་མང་པོ་བྱུང་ཡོད་ཅིང༌། གཅུང་པོ་དེ་གྲོངས་པའི་སྐབས་གནས་ཚུལ་ཡ་མཚན་ཞིག་བྱུང་སྟེ། བོད་ཀྱི་ལུགས་སྲོལ་ལ་ཕུང་པོ་བསྲེགས་སྦྱོར་སོགས་མ་བྱས་གོང་བླ་མ་དང༌། རྩིས་པ་སོགས་ལ་གོ་བསྡུར་བྱེད་ཅིང༌། སྐབས་རེ་ལྷ་ལའང་འདྲི་སྐོར་བྱེད་སྲོལ་ལྟར་བྱས་པར། དེ་སྐབས་ཁོང་ཚོས་ཕུང་པོ་དེ་མ་སྦས་པར་ཉར་ཚགས་བྱེད་འོས་ལ་སླར་ཡང་ཁང་པ་དེ་རང་ལ་སྐྱེ་བ་ལེན་གྱི་རེད་ཅེས་གསུངས་ནས་དེའི་ཁུངས་སྐྱེལ་ལ་ཕུང་པོའི་སྟེང་མར་གྱིས་རྟགས་ཤིག་བརྒྱབ་པ་རེད། དེ་རྗེས་ཨ་མ་ལགས་སུ་བུ་གཅིག་འཁྲུངས་སོང་བ་དེ་སྔོན་མའི་གཅུང་པོ་འདས་པ་དེའི་སྐྱེ་བ་ཡིན་པར་གྲགས་ཏེ གང་གིས་ན། སྔོན་མའི་ཕུང་པོར་མར་གྱི་རྟགས་ཡོད་ས་དེར་ཤ་རྟགས་དཀར་པོ་ཞིག་ཡོད་འདུག་པ་སོགས་དེ་ནི་སླར་སྐྱེ་བ་བླངས་ཏེ་མི་ཚེ་གསར་པ་འགོ་བཙུགས་པ་རེད།
ནང་མིའི་དོན་གནད་དེ་ཚོའི་ནང་ལ་ངས་ཤེས་རྟོགས་ཕྲན་བུ་ཡོང་གི་ཡོད། ང་ཆུང་ཆུང་སྐབས་ནས་མི་རྒན་པ་དང་མཉམ་དུ་བསྡད་དེ་ཕྲུག་གུ་གཞན་གྱི་ཁྲོད་དང༌། ཨ་མའི་སར་ཧ་ཅང་ཡུན་སྡོད་བྱ་རྒྱུ་མ་བྱུང་བས་སྤྱིར་བཏང་ཕྲུག་གུའི་གནས་ཚུལ་ཕྲན་བུ་མ་ཚང་བ་ཞིག་ཏན་ཏན་ཡོད་ཀྱི་རེད། མི་འགའ་ཤས་ནས་པོ་ཏཱ་ལ་ངའི་བཙོན་ཁང་ལྟ་བུར་མངོན་གྱི་ཡོད་སྲིད་ཀྱང༌། པོ་ཏཱ་ལ་དེ་ནི་ཡངས་ཤིང་རྒྱ་ཆེ་བ་ཞིག་ཡོད་པས་འཛམ་གླིང་ནང་གི་ཁང་པ་ཆེ་ཤོས་ཤིག་ཡིན་པར་བརྗོད་ཀྱི་ཡོད་སྐད་འདུག ལོ་མང་རིང་དེ་ནང་བསྡད་ཀྱང་གསང་བའི་ཁང་པ་ཚང་མ་ཤེས་མི་ཐུབ། ཁང་པ་དེ་རི་ཞིག་གི་རྩེར་ཆགས་ཡོད་དེ། དེ་རང་གྲོང་ཁྱེར་ལྟ་བུ་ཞིག་ཡོད། དེ་ནི་ལོ་ ༡༣༠༠ སྔོན་བོད་ཀྱི་རྒྱལ་པོ་སྲོང་བཙན་སྒམ་པོས་སྒོམ་སྒྲུབ་གནང་ཡུལ་དུ་བཞེངས་པར། ཡེ་ཤུའི་དུས་རབས་བཅུ་བདུན་པའི་ནང་ལ་ཏཱ་ལའི་བླ་མ་སྐུ་ཕྲེང་ལྔ་པས་རྒྱ་བསྐྱེད་གནང་བ་རེད། དེའི་དཀྱིལ་དུ་ཐོག་བརྩེགས་བཅུ་གསུམ་ཙམ་ཡོད་པ་དེ་རྣམས་ཁོང་གི་བཀའ་དང་བསྟུན་ཏེ་བཞེངས་ཤིང༌། ཐོག་བརྩེགས་གཉིས་ཙམ་སླེབས་སྐབས་ཁོང་དགོངས་པ་རྫོགས་འདུག སྐུ་ཚེའི་འདུ་བྱེད་དོར་བའི་དུས་སུ་བབས་པ་མཁྱེན་ཏེ། ཁོང་གིས་སྡེ་སྲིད་ལ་རྒྱལ་དབང་རང་ཉིད་མེད་པ་གཞན་ནས་ཤེས་ཚེ་བཞེངས་བསྐྲུན་གྱི་ལས་ཀར་སད་རྐྱེན་བྱེད་རྒྱུར་རེ་ཞིག་གསང་བ་བྱ་དགོས་གསུངས་པ་ལྟར། སྡེ་སྲིད་ནས་ཏཱ་ལའི་བླ་མ་འདྲ་བའི་དགེ་འདུན་པ་ཞིག་བཙལ་ཏེ་ལོ་བཅོ་ལྔ་རིང་གསང་བ་བྱས་ཤིང༌། ཁོང་གིས་ཡང་སྲིད་མྱུར་བྱོན་ཆེད་རྩིག་རྡོ་ཞིག་གི་སྟེང་དུ་སྨོན་ལམ་བྲིས་བརྐོས་བྱས་པ་དེ་དེང་སང་ཡང་ཐོག་བརྩེགས་གཉིས་པའི་ཐད་མཐོང་རྒྱུ་ཡོད་པ་རེད།
པོ་ཏཱ་ལའི་དབུས་སུ་ཚོགས་ཁང་དང༌། མཛད་སྒོ་ཚུགས་ས་རྒྱ་ཆེ་ལ། གཞན་ཡང་ལྷ་ཁང་སུམ་ཅུ་སོ་ལྔ་ཙམ་ཡོད་པ་དེ་ཚོར་བརྐོས་དང༌། ཚོན་རིས་སོགས་ཧ་ཅང་མཛེས་ཤིང་བརྗིད་ཆགས་པོ་ཡོད། དེ་ཚོའི་ནང་ཏཱ་ལའི་བླ་མ་སྐུ་ཕྲེང་བརྒྱད་ཀྱི་སྐུ་གདུང་བཞུགས་ཡུལ་གསེར་གྱི་མཆོད་རྟེན། རྡོ་རྩ་ཆེན་རིགས་ཀྱི་ཕྲ་རྒྱན་ཅན་མཐོ་ཚད་ཕུ་ཁྲུ་སུམ་ཅུ་ཙམ་བྱས་པ་ཡོད། པོ་ཏཱ་ལའི་ནུབ་ངོས་རྣམས་རྗེས་སུ་རྒྱ་བསྐྱེད་བྱས་པ་སྟེ། དེའི་ནང་གྲྭ་པ་བརྒྱ་དང་བདུན་ཅུ་དོན་ལྔ་ཙམ་ཡོད། ཤར་བརྒྱུད་དུ་གཞུང་གི་ལས་ཁུངས་ཁག་དང༌། སེར་མོ་བའི་དཔོན་རིགས་ཀྱི་སློབ་གྲྭ་ཁང༌། ཚོགས་འདུ་ཆེན་མོ་བཅས་ཀྱི་ཚུགས་ཡུལ་དང༌། གྲོང་ཁྱེར་ནས་མཐོ་ཚད་ཕུ་ཁྲུ་བཞི་བརྒྱ་ཡོད་པའི་རྩེར་ཡིག་ཚང་གི་སྟེང་ང་སྡོད་ས་ཁང་མིག་བཞི་ཡོད། རྒྱུན་དུ་སྡོད་ས་དེར་ཆེ་ཆུང་ཕུ་ཁྲུ་གྲུ་བཞི་ཉི་ཤུ་རྩ་ལྔ་ཙམ་ཡོད་ཅིང༌། དེའི་རྩིག་ལོགས་སུ་སྐུ་ཕྲེང་ལྔ་པའི་མཛད་པ་རྣམས་ཚོན་མདངས་ཀྱིས་རི་མོ་ཤིན་ཏུ་ཞིབ་པར་བྲིས་ཏེ་གཟུགས་བརྙན་རྣམས་ཆེ་ཆུང་ཨིན་ཅི་གཅིག་རེ་ཙམ་ལས་མེད་ཀྱང་གསལ་ཞིང་ཉམས་ཐོན་པོ་ཡོད་པས། ངེད་རང་དཔེ་ཆ་སོགས་བཀླགས་ཏེ་ཐང་ཆད་པའི་སྐབས་རྩིག་ལོགས་ཀྱི་རི་མོ་རྣམས་ལ་ཡང་ཡང་ལྟ་ཞིབ་བྱེད་ཀྱི་ཡོད།
པོ་ཏཱ་ལ་དེ་ཡིག་ཚང༌། ལྷ་ཁང༌། སློབ་གྲྭ། སྡོད་ས་བཅས་ཡིན་པ་མ་ཟད། མཛོད་ཆེན་པོ་ཞིག་ཀྱང་རེད། དེའི་ནང་བྲིས་ཐང་རིན་ཐང་བྲལ་བ་སྟོང་ཕྲག་མང་པོ་ཡོད་ཅིང༌། ཐང་ཁ་འགའ་ཤས་ལོ་སྟོང་ཕྲག་ལྷག་ཙམ་སོང་བའང་ཡོད། སྔར་ལོ་སྟོང་ཕྲག་གཉིས་ཙམ་གྱི་དུས་ལ་བོད་ཀྱི་རྒྱལ་པོ་ཚོར་རྒྱ་ནག་དང༌། སོག་པོའི་གོང་མ་རྣམས་ཀྱིས་འབུལ་བར་ཕུལ་བའི་དངོས་རིགས་རྣམས་དང༌། ཏཱ་ལའི་བླ་མ་གོང་མ་རྣམས་ཀྱི་སྐུ་ཆས། བོད་ཀྱི་རྒྱལ་རབས་རིམ་པའི་གོ་མཚོན་གྱི་རིགས་སོགས་ཡོད་པའི་གན་མཛོད་ཀྱང་ཡོད། དཔེ་མཛོད་ཁང་རྣམས་ཀྱི་ནང་བོད་ཀྱི་ཆོས་དང༌། ཤེས་རིག་གི་ལོ་རྒྱུས་དཔེ་ཆ་པོད་སྟོང་ཕྲག་བདུན་ཙམ་ཡོད། པོད་འགའ་ཤས་ལ་པའོན་བརྒྱད་ཅུ་ཙམ་གྱི་ལྗིད་ཚད་ཡོད། རྒྱ་གར་ནས་ལོ་སྟོང་ཕྲག་གོང་འཁུར་ཡོང་བ་ཤིང་གི་ལོ་མའི་ཐོག་བྲིས་པའི་དཔེ་ཆ་ཡང་མང་པོ་ཡོད། པོད་སྟོང་ཕྲག་གཉིས་ཙམ་ནི་རིན་ཆེན་སྣ་བདུན་གྱིས་བྲིས་པ་ཡིན།
པོ་ཏཱ་ལའི་འོག་ཏུ་གཞུང་ནས་དགོན་པ་ཁག་དང༌། དམག་མི། ལས་བྱེད་སོགས་ལ་སྤྲོད་བྱེད་ཇ། མར། སྣམ་རིགས་སོགས་ཀྱིས་གང་བའི་མཛོད་མང་པོ་ཡོད། ད་ཆ་པོ་ཏཱ་ལའི་ནང་ཡོད་པའི་བང་མཛོད་དེ་ཚོ་དེང་སྐབས་གང་འདྲ་བྱས་ཡོད་དམ་ངས་བརྗོད་ཤེས་ཀྱི་མི་འདུག་ཅིང༌། པོ་ཏཱ་ལའི་ཤར་བརྒྱུད་དུ་ཁྲིམས་འགལ་བྱས་པའི་བཙོན་པ་རིམ་པ་མཐོ་ཁག་འཇུག་སའི་བཙོན་ཁང་ཡོད་པ། དཔེར་ན། དེ་ལོན་ཌོན་གྱི་ཀྲ་བར་འདྲ་བོ་ཡོད། ཕྱོགས་བཞི་ལ་སྲུང་སྐྱོབ་ཀྱི་ཆེད་དུ་བསྐོར་བྱ་བའི་དམག་མི་ཚོ་སྡོད་ས་ཡོད། ཁང་པ་ཡངས་ཤིང་རྒྱ་ཆེ་བ་དེ་འདྲ་ཞིག་གི་ནང་དུ་ངས་སློབ་སྦྱོང་དང༌། ཕྲུག་གུའི་སྐབས་ཀྱི་རྩེད་མོ་སོགས་བྱས་པ་ཡིན། ང་འཕྲུལ་འཁོར་རིགས་ལ་དགའ་བོ་ཡོད་ཀྱང་དེ་ཚོའི་གནས་ཚུལ་བརྗོད་མཁན་མེད། ང་ཆུང་ཆུང་སྐབས་འཕྲུལ་ཆས་ལ་དགའ་བོ་ཡོད་པ་ཤེས་མཁན་གྱི་མི་ཚོས་རྩེད་ཆས་གནམ་གྲུ་དང༌། མོ་ཀྲོར། གྲུ་གཟིངས་སོགས་འབུལ་སྐུར་ཡོང་གི་ཡོད། འོན་ཀྱང་དེ་ཚོར་རྒྱུན་རིང་རྩེད་མོ་བརྩེས་པ་ཁོ་ནས་འདོད་པ་མ་ཁེངས་པར་རྩེད་ཆས་དེ་ཚོ་བཤིགས་ཏེ་ཇི་ལྟར་བཟོས་ཡོད་མེད་རྟོག་ཞིབ་བྱས་ཏེ་ཕལ་ཆེར་སླར་སྔར་བཞིན་སྒྲིག་ཐུབ་ཀྱི་ཡོད་ཀྱང༌། སྐབས་སྐབས་ལ་རེ་ཟུང་ཆུད་ཟོས་སུའང་འགྲོ་བཞིན་འདུག ཕྱོགས་མཚུངས་མེ་ཀཱན་ནོ་ཞེས་པའི་རྩེད་ཆས་ཆ་ཚང་གཅིག་ཡོད་དེ། དེ་ནས་དངོས་གནས་པ་མིག་གིས་མ་མཐོང་གོང་རི་ལི་དང༌། མོ་ཊ་སོགས་བཟོ་ཡི་ཡོད། རྗེས་སུ་གློག་བརྙན་སྟོན་བྱེད་རྙིང་པ་ལག་པས་བེད་སྤྱོད་བྱེད་རྒྱུ་ཞིག་ལག་འབྱོར་བྱུང་བ་དེ་བཤིགས་སྐབས་དེའི་ནང་ནས་གློག་གི་ལས་ཀའི་གནས་ཚུལ་ཞིག་རྙེད་པ་དེ་ནས་གློག་བཞུའི་གནད་ཐོག་མར་ཤེས་བྱུང༌། དེ་ལ་གློག་སྐུད་སོགས་མང་པོ་ཡོད་པར་ཉམས་ཞིབ་བྱས་ཏེ་གནད་རྣམས་མ་ཤེས་བར་གཅིག་པུར་མགོ་འཁོར་ཏེ་སྡོད་ཀྱི་ཡོད། དེ་རྗེས་ཁོ་བོའི་ལག་འདོགས་ཆུ་ཚོད་ཅིག་བཤིགས་བསྒྲིགས་ཐུབ་བྱུང༌། ཆུ་ཚོད་དེའི་གནད་ཚང་མ་བཤིགས་ནས་གང་འདྲ་བཟོས་མིན་བལྟ་ཞིབ་བྱས་ཏེ་སླར་བསྒྲིགས་པ་དེས་ད་དུང་སྐྱོན་མེད་འགྲོ་བཞིན་འདུག
ལོ་གསར་སང་གནངས་ཚེས་རྒྱུའི་དེ་རིང་རྣམ་གྲྭ་ཚོས་ཆོས་ཕྱོགས་ཀྱི་དགུ་གཏོར་གར་འཆམས་ཤིག་རྒྱག་སྲོལ་ཡོད་ཅིང༌། ལོ་འཁོར་ནང་དེ་མིན་ཆོས་ལུགས་ཀྱི་མཛད་སྒོ་མང་པོ་ཡོད། ལོ་གསར་དུས་ཆེན་ནམ་འཆར་ལ་པོ་ཏཱ་ལའི་ཡང་ཐོག་གི་རྩེར་སྔ་དྲོ་ཉི་མ་མ་ཤར་གོང་ཆོས་ཕྱོགས་ཀྱི་མཛད་སྒོ་ཞིག་ཡོད། དེ་སྐབས་གནམ་གཤིས་གྲང་མོ་ཡིན་སྟབས་མཛད་སྒོའི་གསོལ་ཇ་ཚ་བོ་དེ་མྱུར་དུ་འོང་འདོད་ཡོང་གི་ཡོད། དེ་འདྲ་དྲན་མཁན་ངེད་རང་གཅིག་པུ་མིན། པོ་ཏཱ་ལའི་ཕོ་བྲང་དེས་བོད་ཀྱི་ཤེས་རིག་དང༌། ལག་རྩལ་གྱི་སྤུས་ཚད་ལྟ་བུར་ཁོ་བོ་སྤོབས་པ་སྐྱེད་ཀྱི་ཡོད། དཔྱིད་དུས་ང་དང་ཡོངས་འཛིན་རྣམ་པ། མཚན་ཞབས་ཚོ། གཞུང་གི་ལས་ཁུངས་འགའ་ཤས་བཅས་དབྱར་དུས་ཀྱི་ཕོ་བྲང་ནོར་བུ་གླིང་གར་བསྐྱོད་དགོས། དེའི་སྐབས་ལྷ་སའི་མི་ཚང་མ་མཇལ་ཁར་ཡོང་གི་རེད། ནོར་བུ་གླིང་གར་འགྲོ་རྒྱུ་དེར་རྒྱུན་དུ་དགའ་བོ་ཡོད་ཅིང༌། ནོར་བུ་གླིང་ག་ནི་ཕྲན་གྱི་ནང་ལྟ་བུ་ཡིན། ནོར་བུ་གླིང་ག་དེ་དག་ལྡུམ་ར་མཛེས་ཤིང་རྒྱ་ཆེ་བ་ལྕགས་རིས་བསྐོར་བའི་དབུས་སུ་ཕོ་བྲང་ཆུང་ངུ་དང༌། ལྷ་ཁང་འགའ་ཤས་སོགས་ཡོད། འདི་ནི་དུས་རབས་བཅོ་བརྒྱད་པའི་ནང་ཏཱ་ལའི་བླ་མ་སྐུ་ཕྲེང་བདུན་པས་བཞེངས་བསྐྲུན་གནང་བ་རེད། དེ་ནས་བཟུང་ཏཱ་ལའི་བླ་མ་རིམ་པ་གཉིས་གསུམ་ནས་སོ་སཱུའི་བཞུགས་ས་ཕོ་བྲང་རེ་བཞེངས་གནང་མཛད་འདུག་ཅིང༌། ངོས་ནས་ཀྱང་གཅིག་གསར་རྒྱག་བྱས། ས་ཡུལ་དེ་དག་ཐོག་མར་འདེམས་མཁན་དེས་ས་གནས་ལེགས་པོ་ཞིག་གདམས་པ་གནང་འདུག དེ་ཁུལ་དུ་ལ་ཕུག་ལྗིད་ལ་པའོན་ཉི་ཤུ་ཡོད་པ་དང༌། ལན་འཁོར་པད་ཚལ་འཁོར་རྒྱ་ལག་པ་གཉིས་ཀྱིས་མ་འདུམ་ཙམ་སྐྱེད་ཀྱི་ཡོད། དེ་བཞིན་ཐང་ཤིང་དང༌། སྦྱར་བ། ལྕང་མ། ཤུག་པ་སོགས་ཤིང་སྣ་དང༌། མེ་ཏོག་རིགས་མི་འདྲ་བ་མང་པོ། ཀུ་ཤུ། ལི ཁམ་བུ སྟར་ཁ། མངར་ཁམ་བཅས་ཀྱི་སྡོང་པོ་མང་པོ་ཡོད། ང་སྡོད་སྐབས་སུའང་སིའུའི་སྡོང་པོ་བཏབ་པ་ཡིན།
ངེད་རང་གི་སློབ་སྦྱོང་གི་བར་སེང་ལ་མེ་ཏོག་དང༌། ཤིང་འབྲས་སྡོང་པོ། གཞན་ཡང་གླ་བ་དང༌། རྨ་བྱ་སོགས་ཀྱི་གསེབ་ལ་ཕར་ཚུར་རྒྱུགས་ཀྱི་ཡོད། ཆུ་རྫིང་མཚེའུ་ཞིག་ཡོད་པ་དེའི་ཁར་རྩེད་མོ་རྩེ་སྐབས་ཐེངས་གཉིས་ཙམ་ལྷུང་གྲབས་བྱུང་མྱོང༌། མཚེའུ་དེའི་ནང་ཉ་མང་པོ་ཡོད་པ་དེ་ཚོར་ངས་ལྟོ་ཟས་སྟེར་གྱི་ཡོད་སྟབས་དེ་ཚོས་ངེད་རང་གི་རྡོག་སྒྲ་ཐོས་པ་ཙམ་གྱིས་ཆུ་ཁར་ཐོན་ཡོང་གི་ཡོད། དེ་ཚོའི་སྐོར་ལ་ཁོ་བོ་གཅིག་པུར་བསམ་མནོ་གཏོང་སྐབས་ཉ་དེ་ཚོས་སྤྱང་པོ་མ་བྱས་པར་རྒྱ་དམག་གི་རྡོག་སྒྲ་ཐོས་སྐབས་ཡར་ཐོན་ཡོང་གི་མེད་དམ་བསམ་གྱི་འདུག། གལ་སྲིད་ཉ་ཚོས་དོན་ཡོད་ན་རྒྱ་མིས་ཉ་རྣམས་འཛིན་ཟོས་ཡོད་ལས་ཆེ་ངེས། ནོར་བུ་གླིང་གར་གློག་གི་ཨ་མ་ཞིག་ཡོད་པ་དེར་ཡང་ཡང་སྐྱོན་ཤོར་གྱི་ཡོད་པ་དེ་ལ་ཁག་འདོགས་བྱས་ཏེ་ཡང་ཡང་བཤིགས་ཀྱི་ཡོད། འཕྲུལ་འཁོར་ཡོ་ཆས་དེས་འཁོར་ལོའི་ནང་ལས་ཀ་བྱེད་སྟངས་དང༌། དེས་ལྕགས་ཁབ་ལེན་གྱི་ནུས་པ་ཇི་ལྟར་བཟོས་པ་ཤེས་རྟོགས་བྱུང༌། དེ་ལ་སྐྱོན་ཤོར་སྐབས་ངས་ཡང་ཡང་བཟོ་ཐུབ་ཀྱི་ཡོད། ངས་རིག་པ་དེ་ལྷ་སར་ཡོད་པའི་མོ་ཊོར་རྙིང་པ་གསུམ་པོ་དེ་ལ་བེད་སྤྱོད་བྱས་པ་ཡིན། སྤྱི་ལོ་ ༡༩༢༧ ནང་ཐོན་པའི་སྦས་བྷིའི་ཨོ་སི་ཀྲན་ཟེར་བའི་མོ་ཊོར་གཉིས་ནས་གཅིག་ཚོས་གཞི་སྔོན་པོ་དང༌། གཅིག་དམར་སེར་ཡིན་ཞིང༌། ཡང༌། སྤྱི་ལོ་ ༡༩༣༡ ནང་ཐོན་པའི་ཌའོ་ཇོ་ཟེར་བའི་མོ་ཊོར་ལི་ཧང་ཆེན་པོ་གཅིག་ཡོད་པ་དེ་ཚོ་སྐུ་གོང་མ་ལ་འབུལ་མཁན་བྱུང་ཞིང༌། དེ་རྣམས་ཧི་མ་ལ་ཡའི་སྒང་ལ་བཤིགས་ཏེ་འཁྱེར་ཡོང་ནས་ནོར་གླིང་དུ་བསྒྲིགས་པ་རེད། འོན་ཀྱང་སྐུ་གོང་མ་སྐུ་གཤེགས་རྗེས་དེ་དག་བེད་སྤྱོད་མ་བྱུང་བར་ལོ་མང་བཞག་སྟབས་བཙའ་རྒྱབ་འདུག དེ་ཚོ་གཏོང་ཐུབ་པ་བཟོ་འདོད་ཆེན་པོ་བྱུང་སྟབས་རྒྱ་གར་ལ་མོ་ཊོར་སློབ་སྦྱོང་བྱེད་མྱོང་བའི་མི་གཞོན་པ་ཞིག་རྙེད་བྱུང་བ་དེས་རོགས་བྱས་ཏེ་ཌའོ་ཇོ་དེ་དང༌། ཨོ་སི་ཀྲོན་དེ་གཉིས་འགྲོ་ཐུབ་པ་བཟོས་པ་ཡིན། དུས་སྐབས་དེ་ཚོ་ང་རང་དགའ་བོའི་གནས་ཚུལ་ཞིག་རེད། ཕྱི་རྒྱལ་གྱི་གནས་ཚུལ་ཤེས་འདོད་ཆེན་པོ་ཡོད་མོད། ཕལ་ཆེ་བར་འདོད་པ་ཁེངས་ཐབས་མ་བྱུང༌། དེ་བཞིན་ས་ཁྲ་ཞིག་ཡོད་པ་དེ་ལ་ཡང་ཡང་དོ་སྣང་གིས་བལྟས་ཏེ་ཐག་རིང་གི་ཡུལ་དེ་ཚོའི་ནང་མི་ཚེ་སྐྱེལ་སྟངས་ཇི་འདྲ་ཞིག་ཡོད་དམ་སྙམ་ཡང༌། ལུང་པ་དེ་ཚོ་མཐོང་མྱོང་བའི་མི་སུ་ཞིག་ཀྱང་ཐད་ཀར་འབྲེལ་གཏུགས་མེད། དེ་ནས་ངས་དེབ་ཐོག་ནས་དབྱིན་ཇི་རང་སྦྱོང་འགོ་བཙུགས་པ་ཡིན། ང་ཚོའི་ཁྱིམ་མཚེས་རྒྱལ་ཁབ་འབྲེལ་བ་ཉེ་བོ་ཡོད་པ་ནི་དབྱིན་ཇི་རེད། འཛམ་གླིང་དམག་ཆེན་གཉིས་པ་ང་ལྷ་སར་ཡོང་བའི་ལོ་དེར་བྱུང་བ་དེའི་གནས་ཚུལ་ཀ་སྦུག་བོད་ཡིག་གསར་ཤོག་ཏུ་བཀོད་པ་ཐོག་མར་དགེ་རྒན་ནས་ཀློག་གནང་གི་ཡོད་ཀྱང༌། དམག་ཐག་མ་ཆོད་གོང་དུ་ང་རང་ནས་ཀློག་ཐུབ་ཀྱི་ཡོད། འོན་ཀྱང་འཛམ་གླིང་གི་གནས་ཚུལ་དེ་ཚོས་བོད་ལ་ཕན་གནོད་དང་འབྲེལ་བ་ཉུང་ཉུང་ཞིག་མ་གཏོགས་ཡོང་གི་ཡོད་པ་མིན་ཅིང༌། ཇོ་མོ་གླང་མ་ལ་དབྱིན་ཇིས་འཛེགས་ཐབས་བྱས་པ་ལྟར་བོད་མིས་འཛེགས་ཐབས་བྱས་ཡོད་མེད་སྐབས་ཤིག་ཏུ་དྲི་བརྩད་བྱེད་མཁན་བྱུང་ཡང༌། དེ་སྐོར་ཇི་བྱས་བརྗོད་མ་ཤེས། བོད་མི་ཚོས་རྒྱུན་དུ་ལ་མང་པོ་རྒྱག་དགོས་པ་ལྟར་ངེས་པར་འཛེགས་དགོས་འདྲ་བྱུང་ན་མ་གཏོགས་དེ་མིན་འཛེགས་ཀྱི་མ་རེད། ལྷ་སའི་མི་ཚོ་ནས་སྤྲོ་སེང་གི་ཆེད་དུ་རི་ལ་འཛེགས་ཏེ་རི་རྩེར་བསངས་གཏོང་བ་དང༌། སྨོན་ལམ་འདེབས་པ་སོགས་བྱས་ཡོང་ཞིང༌། སྤྲོ་སེང་དེ་འདྲ་བྱེད་རྒྱུར་ཕྲན་ཡང་དགའ་བོ་ཡོད།
སྤྱིར་བཏང་བརྗོད་ན། ང་ཕྲུག་གུའི་སྐབས་སྐྱིད་པོ་མེད་པ་མ་ཡིན། དགེ་རྒན་རྣམས་ཀྱིས་ང་ལ་བྱམས་སྐྱོང་གནང་བ་དེ་དུས་རྒྱུན་དུ་སྙིང་བཅང་བྱེད་འོས་པ་མ་ཟད། ཁོང་ཚོས་ཆོས་ཀྱི་སློབ་སྟོན་གནང་བ་དེས་བློ་སྤོབས་དང༌། དགའ་བདེ་ཟད་མི་ཤེས་པ་ཐོབ་བྱུང་ཞིང༌། དོན་གནད་གཞན་དག་ཤེས་འདོད་བྱས་པ་ལའང་ཁོ་བོའི་འདོད་པ་ཁེངས་ཐབས་གང་ཟབ་གནང་ཡོད། ལོ་ན་གང་མཚམས་སོན་སྐབས་འཛམ་གླིང་གི་གནས་ཚུལ་ཕལ་ཆེར་སྔར་མི་ཤེས་པ་ཤེས་རྟོགས་བྱུང༌། སྐབས་དེ་འདྲའི་ངང་རང་ལོ་བཅུ་དྲུག་སོན་ཅིང༌། རྒྱ་དམར་གྱིས་ང་ཚོའི་ཡུལ་དུ་བཙན་འཛུལ་བྱེད་པའི་དུས་སྐབས་དེར་ངའི་ཡུལ་གྱི་འགོ་འཁྲིད་བྱེད་བཅུག་པ་རེད།། །།


text:
དེ་རིང་༧གོང་ས་རྒྱལ་བ་རིན་པོ་ཆེ་མཆོག་དགུང་གྲངས་ ༨༢ ལ་ཕེབས་པའི་སྐུའི་འཁྲུངས་སྐར་དང་བསྟུན་ཏེ། བོད་ཀྱི་དུས་བབ་དྲ་བའི་ལག་ཐོག་ཁ་པར་དང་ལག་འཁྱེར་གློག་དེབ་སོགས་ཀྱི་པར་གཞི་གསར་པའི་མཉེན་ཆས་བཏང་ཡོད་པ་དང་། མཉེན་ཆས་འདི་མ་འོངས་པའི་ཉིན་གྲངས་ ༡༠༠ རིང་རིན་མེད་ཕབ་ལེན་བྱེད་ཆོག
བོད་ཀྱི་དུས་བབ་ཀྱི་མཉེན་ཆས་གསར་པ་(tibettimes APP)འདི་ཁྱོད་ཀྱི་ལག་ཐོག་ཁ་པར་(Mobile)དང་། ལག་འཁྱེར་གློག་དེབ་(ipad)སོགས་ཀུ་ཤུ་(IOS)རྟགས་ཅན་ཡིན་ན་(app store)དང་། ཨན་ཌོར་ཌི་(Android)རྟགས་ཅན་ཡིན་ན་(Play Store)ནས་ཕབ་ལེན་བྱེད་ཐུབ་པ་མ་ཟད། དེ་གཉིས་ཀྱི་བེད་སྤྱོད་དང་ཇུས་འགོད་སོགས་ཀྱང་གཅིག་གྱུར་ཡིན།
རིམ་སྤར་(Upgrade)ཞེས་པའི་མིང་ཚིག་འདི་དེ་རིང་གི་བརྡ་འཕྲིན་སྤྱིའི་འཕེལ་ཕྱོགས་ཤིག་ཆགས་ཡོད་པ་ལྟར། བོད་ཀྱི་དུས་བབ་མཉེན་ཆས་འདིའང་སྐྱོན་ཀུན་སེལ་ཡོན་ཏན་ཀུན་ལྡན་ཞིག་ཡིན་མི་སྲིད་སྟབས། དུས་ནས་དུས་སུ་སྤུས་ཇེ་དག་དང་སྣ་ཇེ་འཛོམ་དུ་གཏོང་རྒྱུ་ཡིན་པས། ཁྱེད་ཀྱི་ཁ་པར་ནང་གི་བོད་ཀྱི་དུས་བབ་མཉེན་ཆས་ཀྱང་བདུན་ཕྲག་འགའ་རེ་དང་། ཡང་ན་ཟླ་རེའི་མཚམས་སུ་ངེས་པར་དུ་ཁ་གསབ་(Update)དང་། ཡང་ན། རྦད་དེ་ནག་གསུབ་(Delet)བཏང་སྟེ་བསྐྱར་དུ་ཕབ་ལེན་བྱས་ན་ཁྱེད་ལ་དུས་བབ་མཉེན་ཆས་མ་ལག་གསར་ཤོས་དེ་རེག་པ་མ་ཟད། ཆ་རྐྱེན་ཇེ་འཛོམས་དང་འཁོར་རྒྱུག་ཀྱང་ཇེ་མགྱོགས་སུ་འགྲོ་བའི་དགེ་མཚན་ཡོད།
བོད་ཀྱི་དུས་བབ་ཀྱི་མཉེན་ཆས་གསར་པ་འདི་ནི། རྒྱ་གར་ལྷོ་ཕྱོགས་གྷོ་ཝར་རྟེན་གཞི་བྱེད་པའི་ཀུ་ཤུ་འཆར་འགོད་བཟོ་གྲྭ་དང་། དྷ་རམ་ས་ལའི་བོད་ཀྱི་བརྡ་འཕྲིན་ལས་ཁུངས། བོད་ཀྱི་དུས་བབ་ལས་ཁུངས་བཅས་ཚོགས་པ་གསུམ་མཉམ་འབྲེལ་ཐོག་འདས་པའི་ལོ་ངོ་གཅིག་དང་ཕྱེད་ལྷག་རིང་བཟོས་ཤིང་། མཉེན་ཆས་འདི་ནི་(NDK)ཞེས་པའི་དཔར་གཞི་དང་ (SDK) ཞེས་པའི་དཔར་གཞི་གཉིས་ཀྱི་རྨང་གཞིའི་ཐོག་ཀུ་ཤུ་(apple)དང་གྷོ་གྷིལ་(Google)གཉིས་གཅིག་གྱུར་དུ་བཟོས་པའི་བོད་ཡིག་ཁ་པར་བརྒྱུད་ཁུངས་མཉེན་ཆས་ཐོག་མ་དེ་ཆགས་ཡོད།
༼ བོད་ཀྱི་དུས་བབ་མཉེན་ཆས་གསར་པ་བེད་སྤྱོད་གཏོང་ཕྱོགས། ༽
(1.) བོད་ཀྱི་དུས་བབ་དྲ་བའི་འཆར་ངོས། བོད་ཀྱི་དུས་བབ་དྲ་ཚིགས་ཨ་མ་དང་། ཐེངས་འདིར་གསར་དུ་སྒོ་འབྱེད་བྱས་པའི་མཉེན་ཆས་(App)གང་ཡིན་རུང་། ཁྱོད་ཀྱི་གློག་ཀླད་དང་ཁ་པར་སོགས་ནང་བོད་ཡིག་མེད་ཀྱང་བདེ་བླག་ཏུ་འཆར་ཐུབ་པའི་ཁྱད་ཆོས་ཡོད།
(2.) བོད་ཀྱི་དུས་བབ་མཉེན་ཆས་ཕབ་ལེན། ཁྱོད་ཀྱི་ལག་ཐོག་ཁ་པར་དང་ལག་འཁྱེར་ཀློག་དེབ་ཀུ་ཤུ་(IOS)རྟགས་ཅན་ཡིན་ན་(app store)དང་། ཨན་ཌོར་ཌི་(Android)རྟགས་ཅན་ཡིན་ན་(Play Store)ནས་ཕབ་ལེན་བྱེད་དགོས།
(3.) བོད་ཀྱི་དུས་བབ་འཚོལ་བཤེར། ཁྱོད་ཀྱིས་བོད་ཀྱི་དུས་བབ་མཉེན་ཆས་ཕབ་ལེན་བྱེད་པར། ཁྱོད་ཀྱི་ཁ་པ་ཀུ་ཤུ་ཡིན་ན་(app store)ནང་བོད་ཡིག་ཐོག་ ‘བོད་ཀྱི་དུས་བབ།’ དང་། ཡང་ན་དབྱིན་ཡིག་ནང་ tibettimes ཞེས་བཏགས་ཏེ་འཚོལ་དགོས་པ་དང་། ཁྱོད་ཀྱི་ཁ་པར་ཨན་ཌོར་ཌི་ཡིན་ན་(Play Store)ནང་དབྱིན་ཡིག་ཐོག་ tibettimes ཞེས་བཏགས་ན་རྙེད་ཐུབ།
(4.) བོད་ཀྱི་དུས་བབ་མཉེན་ཆས། བོད་ཀྱི་དུས་བབ་མཉེན་ཆས་གསར་པ་འདི་བེད་སྤྱོད་གཏོང་བར། ཁྱོད་ཀྱི་ལག་ཐོག་ཁ་པར་དང་ལག་འཁྱེར་གློག་དེབ་སོགས་ཐོན་རིམ་(Verion)གསར་བའི་རིགས་ཡིན་དགོས་པ་མ་ཟད། ཁོག་པའི་ཤོང་ཚད་ཀྱང་གང་འཚམ་ཆེན་པོ་ཡོད་པ་དང་། མ་ཐར་སྟོང་ཆ་(MP 50)ལས་མ་ཉུང་བ་ཡོད་དགོས།
(5.) བོད་ཀྱི་དུས་བབ་སྟེང་མཆན་འགོད་སྟངས། ཁྱོད་ཀྱིས་བོད་ཀྱི་དུས་བབ་སྟེང་མཆན་དང་བསམ་ཚུལ་སོགས་འགོད་ཚེ། བོད་ཀྱི་དུས་བབ་ལ་སྔར་དེབ་སྐྱེལ་བྱས་མེད་ན་གསར་དུ་དེབ་སྐྱེལ་བྱེད་དགོས་པ་དང་། སྔར་དེབ་སྐྱེལ་བྱས་ཡོད་ན་ནང་འཛུལ་ནང་ཕྱིན་ཏེ་ཐོ་མིང་དང་གསང་ཚིག་མ་ནོར་བར་བཏགས་རྗེས་མཆན་འགོད་ཐུབ།
(6.) ནང་འཛུལ་བྱེད་སྟངས། ཁྱོད་ཀྱི་ཁ་པར་ནང་གློག་འཕྲིན་དང་ངོ་དེབ་སོགས་བེད་སྤྱོད་གཏོང་གི་ཡོད་ཚེ། དུས་བབ་ཁ་པར་མཉེན་ཆས་སྟེང་གི་ནང་འཛུལ་ནང་ཕྱིན་ན། ངོ་དེབ་ (Facebook)ཀྱི་རྟགས་ཤིག་དང་། གློག་འཕྲིན་ (Gmail)གྱི་རྟགས་ཤིག་ཡོད་པ་དེ་གཉིས་གང་གི་སྟེང་གནན་ན་ནང་འཛུལ་བྱེད་ཐུབ།
(7.) དེབ་སྐྱེལ་བྱེད་སྟངས། ཁྱོད་ཀྱིས་དེབ་སྐྱེལ་གསར་དུ་བྱེད་པར་དུས་བབ་ཁ་པར་མཉེན་ཆས་མདུན་ངོས་སྒང་གི་གཡོན་ཟུར་གྱི་ནང་འཛུལ་ཞེས་པར་ཕྱིན་ཞིང་། དེའི་འོག་གི་གཡོན་ཟུར་དུ་ ‘དེབ་སྐྱེལ’ ཞེས་པ་ཞིག་ཡོད་པ་དེ་གནན་ཏེ། མིང་དང་། གློག་འཕྲིན། ཐོ་མིང་སོགས་རེ་རེ་བཞིན་བསྐོངས་ཏེ་འོག་གི་དེབ་སྐྱེལ་ཞེས་པར་མནན་རྗེས། སོ་སོའི་གློག་འཕྲིན་ནང་ཕྱིན་ན་ཁྱོད་ལ་བོད་ཀྱི་དུས་བབ་ཀྱིས་གློག་འཕྲིན་ཞིག་འབྱོར་ཡོད་པའི་ནང་གི་འབྲེལ་ཐག་སྒང་མ་དེར་མནན་ཏེ་གསང་ཚིག་བཟོ་དགོས། གསང་ཚིག་གསར་པ་ཡར་འཇུག་བྱས་རྗེས་བསྐྱར་དུ་ནང་འཛུལ་ནང་ཕྱིན་ཏེ་གློག་འཕྲིན་དང་གསང་ཚིག་གཉིས་མ་ནོར་བར་བཏགས་ཏེ་ནང་འཛུལ་བྱེད་དགོས།
(8.) ཐོ་མིང་དང་གསང་ཚིག བོད་ཀྱི་དུས་བབ་དྲ་ཚིགས་ཨ་མའི་ནང་དེབ་སྐྱེལ་བྱས་པ་དང་དུས་བབ་ཁ་པར་མཉེན་ཆས་ནང་དེབ་སྐྱེལ་བྱས་པ་གཅིག་པ་ཡིན་ཞིང་། དེ་གཉིས་ཕན་ཚུན་གཅིག་གྱུར་དུ་བེད་སྤྱོད་གཏོང་ཐུབ། དྲ་ཚིགས་ཨ་མའི་སྟེང་དེབ་སྐྱེལ་བྱས་པའི་ཐོ་མིང་དང་གསང་ཚིག་དུས་བབ་མཉེན་ཆས་ནང་བེད་སྤྱོད་གཏོང་ཐུབ་ལ། དུས་བབ་ཁ་པར་མཉེན་ཆས་སྟེང་དེབ་སྐྱེལ་བྱས་པའི་ཐོ་མིང་དང་གསང་ཚིག་དུས་བབ་དྲ་ཚིགས་ཨ་མའི་ནང་དུའང་བེད་སྤྱོད་གཏོང་ཐུབ། (དུས་བབ་མཉེན་ཆས་ནང་གློག་འཕྲིན་དང་གསང་ཚིགས་གཉིས་བེད་སྤྱོད་བཏང་སྟེ་ནང་འཛུལ་བྱེད་དགོས་ལ། དུས་བབ་དྲ་ཚིགས་ཨ་མའི་སྟེང་གློག་འཕྲིན་དང་ཐོ་མིང་གང་རུང་དང་། འོག་ཏུ་གསང་ཚིག་བེད་སྤྱོད་བཏང་སྟེ་ནང་འཛུལ་བྱེད་དགོས།)
(9.) གསང་ཚིག་བརྗེད་པ། གལ་སྲིད་ཁྱོད་ཀྱིས་སྔོན་ཆད་དེབ་སྐྱེལ་བྱས་པའི་གསང་ཚིག་བརྗེད་པ་ཡིན་ན། དུས་བབ་མཉེན་ཆས་ཀྱི་ནང་འཛུལ་ནང་གི་ཁ་སྐོང་འོག་ཏུ་ ‘གསང་ཚིག་བརྗེད་ན་འདིར་གནོན།’ཞེས་པ་ཞིག་ཡོད་པ་དེ་བརྒྱུད་ནས་ཁྱོད་ཀྱིས་དེ་སྔ་དུས་བབ་ནང་བེད་སྤྱོད་བཏང་ཡོད་པའི་གློག་འཕྲིན་དེ་ཁ་སྐོང་ནང་བཏགས་ཏེ་གསང་ཚིག་བསྐྱར་གསོ་བྱེད་དགོས།
(10.) མིང་བརྗེ་བོ་རྒྱག་པ། ཁྱོད་རང་ནང་འཛུལ་བྱས་རྗེས། ‘ནང་འཛུལ་བྱེད་ས་དེར་ཁྱོད་ཀྱི་མིང་བོད་ཡིག་དང་དབྱིན་ཡིག་གང་རུང་ཐོག་འཆར་ཡོད། ཁྱོད་ཀྱིས་མིང་དེ་བརྗེ་བོ་རྒྱག་འདོད་ན། མིང་དེའི་སྟེང་གནན་ན་བརྗེ་བོ་རྒྱག་ཐུབ། རྗེས་མ་མིང་བསྐྱར་དུ་བརྗེ་བོ་རྒྱག་པར་ཡང་གོང་ལྟར་མིང་དེའི་སྟེང་གནན་ན་བརྗེ་བོ་རྒྱག་ཐུབ།
བོད་ཀྱི་དུས་བབ་མཉེན་ཆས་བེད་སྤྱོད་གནང་མཁན་རྣམ་པའི་དཀའ་ངལ་དང་དོགས་འདྲི་ལ་དུས་ནས་དུས་སུ་ལམ་སྟོན་གསལ་བཤད་ཞུ་བཞིན་ཡོད།
མཐའ་མའི་ཁ་སྣོན་ ༢༠༡༧།༧།༡༥


text:
རྒྱ་ནག་གྲུ་གཟེངས་བཟོ་ལས་ཁང་གི་མགོ་འཁྲིད་ཟུར་པ་སིན་པའོ་ཡིས་རྒྱལ་ཁབ་ཀྱི་ཁེ་ཕན་ལ་གནོད་འཚེ་ཚབས་ཆེན་བཟོས་པའི་ནག་ཉེས་འོག་དམར་ཤོག་ཚོགས་པ་ནས་ཕྱིར་འཕུད་བཏང་ཡོད་འདུགརྒྱ་ནག་གཞུང་གིས་ད་ལོའི་ཕྱི་ཟླ་ ༧ པའི་ནང་ལྐོག་ཟ་རུལ་སུངས་དང་། དམར་ཤོག་ཚོགས་པའི་ལམ་ལུགས་ལ་གཏོར་བཤིག་བཏང་བའི་ཉེས་མིང་འོག་འཛིན་བཟུང་བྱས་པའི་རྒྱ་ནག་གྲུ་གཟེངས་བཟོ་ལས་ཁང་གི་མགོ་འཁྲིད་ཟུར་པ་དང་། རྒྱ་ནག་མཚོ་ཐོག་གནམ་གྲུ་འབབ་སྐྱེལ་གྲུ་གཟེངས་བཟོ་སྐྲུན་པ་སིན་པའོ(Sun Bo)ཟེར་བ་ཞིག་གིས། དམར་ཤོག་ཚོགས་པའི་སྒྲིག་གཞིར་འགལ་ནས་ལྐོག་རྔན་འབོར་ཆེན་བླངས་པ་དང་ལྐོག་ཇུས་རྫུན་བཟོ་བྱས་པ་སོགས་རྒྱལ་ཁབ་ཀྱི་ཁེ་ཕན་ལ་གནོད་འཚེ་ཚབས་ཆེན་བཟོས་ཡོད་པའི་ནག་ཉེས་འོག ཟླ་འདིའི་ཕྱི་ཚེས་ ༡༧ ཉིན་ལས་གནས་ནས་གནས་དབྱུང་དང་དམར་ཤོག་ཚོགས་པ་ནས་ཕྱིར་འཕུད་བཏང་ཡོད་པ་མ་ཟད། མུ་མཐུད་ཞིབ་བཤེར་བྱས་ཏེ་ཁྲིམས་ཆད་གཅོད་རྒྱུ་ཡིན་འདུག
གནད་དོན་དེའི་ཐད་རྒྱ་ནག་དམར་ཤོག་ཚོགས་པའི་སྒྲིག་ཁྲིམས་ཞིབ་བཤེར་ཁང་གིས། སིན་པའོ་ཡིས་ཚོང་ལས་ཀྱི་དབང་ཆ་ལོག་སྤྱོད་ཀྱིས་ལྐོག་རྔན་འབོར་ཆེན་བླངས་པ་དང་རྒྱལ་ཁབ་ཀྱི་ཁེ་ཕན་ལ་གནོད་འཚེ་ཚབས་ཆེན་བཟོས་ཡོད་པ་ར་འཕྲོད་བྱུང་ཡོད་སྐོར་བསྒྲགས་ཡོད་ཀྱང་། རྒྱ་ནག་ལྷོ་རྒྱུད་ཞོགས་པའི་ཆ་འཕྲིན་གསར་ཁང་ལ་དམག་དོན་འབྲེལ་ཡོད་གཉིས་ཀྱིས། སིན་པའོ་ཡིས་རྒྱ་ནག་གི་ཐེངས་དང་པོའི་མཚོ་དམག་གནམ་གྲུ་འབབ་སྐྱེལ་གྲུ་གཟེངས་ལེའུ་ནིན(Liaoning)བཟོ་སྐྲུན་སྐོར་གྱི་གནས་ཚུལ་ཕྱི་ཕྱོགས་སུ་མཁོ་སྤྲོད་བྱས་ཡོད་པའི་རྐྱེན་གྱིས་ཡིན་སྐོར་བརྗོད་འདུག
ཡང་གནས་ཚུལ་ཡོང་ཁུངས་གཞན་ཞིག་གིས། སིན་གྱི་ཉེས་དོན་དེ་ཧ་ཅང་མགོ་རྙོག་ཅན་ཞིག་དང་དམར་ཤོག་ཚོགས་པ་ནང་ཁུལ་གྱི་གསང་བའི་གནད་དོན་མང་པོ་ཞིག་དང་འབྲེལ་ཡོད་པས། དམར་ཤོག་ཚོགས་པའི་མགོ་འཁྲིད་ཚོས་ཁོའི་ནག་ཉེས་ངོ་མ་གསལ་བོ་ཞིག་ཕྱིར་བསྒྲགས་བྱེད་མི་སྲིད་པ་ཞིག་རེད། དམར་ཤོག་མགོ་འཁྲིད་ཚོས་ཁོས་ལྐོག་རྔན་དང་ལམ་ལུགས་ལ་གཏོར་བཤིག་བཏང་བར་ཁ་གཡར་ནས་འཇོག་རྒྱུ་ཡིན་པ་ངེས་གཏན་ཡིན་སྐོར་བརྗོད་འདུག་ལ། གྲུ་གཟེངས་བཟོ་ལས་ཁང་གི་ལས་བྱེད་ཚོར་སིན་པའོ་ཡི་གནད་དོན་སྐོར་ནས་སྐད་ཆ་རྩ་བ་ནས་བཤད་མི་ཆོག་པའི་བཀའ་རྒྱ་བཏང་ཡོད་འདུག
སིན་པའོ་ནི་དམར་ཤོག་ཚོགས་པའི་མགོ་འཁྲིད་མཐོ་ཤོས་ཤིག་དང་ལས་ཡུན་རིང་ཤོས་ཤིག་ཡིན་སྟབས། ཞི་ཅིན་ཕིན་གྱི་ལྐོག་ཟ་རུལ་སུངས་རྒོལ་རྡུང་ཁྲོད་ཀྱི་སྟག་རྒན་ཞིག་ཏུ་ངོས་འཛིན་བྱེད་ཀྱི་ཡོད་འདུག་ལ། ཁོས་རྒྱ་ནག་གི་མཚོ་དམག་གྲུ་གཟེངས་བཟོ་ལས་ཁང་དེར་ལས་ཀ་གཉེར་བ་ནས། མཚོ་དམག་གནམ་གྲུ་འབབ་སྐྱེལ་གྲུ་གཟེངས་ཐད་བྱས་རྗེས་ཆེན་པོ་བཞག་ཡོད་འདུག རྒྱ་ནག་གིས་ཕྱི་ལོ་ ༡༩༩༨ ནང་དེ་སྔོན་གྱི་ཨུ་རུ་སུ་མནའ་འབྲེལ་ནས་མཚོ་དམག་གནམ་གྲུ་འབབ་སྐྱེལ་གྲུ་གཟེངས་རྙིང་པ་ཞིག་ཉོས་ཏེ་རྒྱ་ནག་གི་བཟོ་ལྟ་བཟོས་པ་ལས་རྒྱ་ནག་རང་ནས་བཟོ་ཐུབ་མེད་པ་དང་། ཕྱི་ལོ་ ༢༠༡༢ ལོ་ནས་སིན་གྱི་མགོ་འཁྲིད་འོག་རྒྱ་ནག་རང་གི་ཐོན་སྐྱེད་བྱས་པའི་ལེའུ་ནིན་གྲུ་གཟེངས་བཟོ་ཐུབ་པ་བྱུང་ནས་ན་ནིང་ལོར་དངོས་སུ་བེད་སྤྱོད་བཏང་ཡོད་འདུག
ད་ལན་རྒྱ་ནག་གི་གྲུ་གཟེངས་བཟོ་ལས་ཁང་གི་མགོ་འཁྲིད་ཅིག་ལ་ཉེས་འཛུགས་བྱས་པ་ཐོག་མ་དེ་མ་ཡིན་པར། ཕྱི་ལོ་ ༢༠༡༦ ལོར་རྒྱ་ནག་གི་གྲུ་གཟེངས་བཟོ་ལས་ཁང་གི་མགོ་འཁྲིད་ལོའུ་ཁྲིང་ཧོང་(Liu Changhong)ཞེས་པར་ལྐོག་ཟ་རུལ་སུངས་ཀྱི་ཉེས་འཛུགས་བྱས་ཏེ། དམར་ཤོག་ཚོགས་པ་ནས་ཕྱིར་འཕུད་དང་སྒེར་གྱི་རྒྱུ་ནོར་ཚང་མ་གཞུང་བཞེས་བཏང་ཡོད་པ་དང་། རྗེས་སུ་ཁོས་ལྐོག་རྔན་འབོར་ཆེན་བླངས་ཡོད་པར་བརྗོད་ནས་བཙོན་འཇུག་ཁྲིམས་ཐག་བཅད་ཡོད་པ་རེད། ཁོའི་གནད་དོན་དེའང་རྒྱ་ནག་དམར་ཤོག་ཚོགས་པའི་ནང་ཁུལ་གྱི་ཟིང་རྙོག་དང་འབྲེལ་བ་ཡོད་པའི་གླེང་གཞི་བྱུང་ཡོད་འདུག
རྒྱ་ནག་ལྷོ་རྒྱུད་ཞོགས་པའི་ཆ་འཕྲིན་གྱིས་སྤེལ་བའི་གནས་ཚུལ་ལྟར་ན། ཞི་ཡི་སྟག་དང་སྦྲང་མར་གཡུལ་འགྱེད་ཀྱི་ལས་འགུལ་མགོ་བརྩམས་ནས་ད་བར་རྒྱ་ནག་གི་གནས་རིམ་མི་འདྲ་བའི་དཔོན་རིགས་ས་ཡ་ ༡.༣ ལྷག་ལ་བཙོན་འཇུག་དང་ཉེས་ཆད་ཕྱིར་འཕུད་སོགས་བཏང་ཡོད་སྐོར་བརྗོད་ཡོད་ན་ཡང་། ཕྱིའི་ཆབ་སྲིད་དབྱེ་ཞིབ་པ་མང་པོས་ཞི་ཡི་ལྐོག་ཟ་རུལ་སུངས་འགོག་རྒོལ་ལས་འགུལ་ལ་གྲུབ་འབྲས་བྱུང་གི་མེད་པ་དང་། དེ་ནི་དམར་ཤོག་ཚོགས་པ་ནང་ཁུལ་གྱི་འཐབ་འཛིང་ཞིག་ལས་དོན་དངོས་ལྐོག་ཟ་རུལ་སུངས་ལ་རྒོལ་བའི་ལས་འགུལ་ཞིག་མིན་སྐོར་བརྗོད་ཀྱི་ཡོད་པ་རེད།
སིན་ནི་ཕྱི་ལོ་ ༡༩༦༡ ལོར་སྐྱེས་ཡོད་པ་དང་། ཕྱི་ལོ་ ༡༩༨༢ ལོར་རྒྱ་ནག་ཏཱ་ལིན་(Dalian)འཕྲུལ་ལས་གཙུག་ལག་སློབ་གཉེར་དང་ཐོན་སྐྱེད་བཟོ་ལས་ཁང་ཞེས་པ་ནས་སློབ་མཐར་ཕྱིན་ཡོད་པ་དང་། ཁོང་ལ་སློབ་གླིང་དེ་ནས་འཕྲུལ་ལས་གཙུག་ལག་སློབ་གཉེར་ཁང་གི་སློབ་དཔོན་ཆེན་མོའི་བསླབ་གནས་སྤྲད་ཡོད་ལ། ཕྱི་ལོ་ ༢༠༡༥ ལོར་རྒྱ་ནག་གྲུ་གཟེངས་བཟོ་གྲྭའི་འགན་འཛིན་དུ་བསྐོས་ཡོད་འདུག
གསར་འགོད་པ། སངས་རྒྱས་དཀོན་མཆོག


text:
ཟླ༥བའི་ཚེས༡༧ལ། ཀན་ལྷོ་ཁུལ་གྱིས“སློབ་སྦྱོང་གཉིས་དང་བྱེད་པ་གཅིག”གི་སློབ་སྦྱོང་སློབ་གསོ་རྒྱུན་རྣམ་ཅན་དང་ལམ་ལུགས་ཅན་དུ་སྐུལ་འདེད་གཏོང་བའི་བྱ་བའི་ཚོགས་འདུ་ཚོགས། སྤྱི་ཁྱབ་ཧྲུའུ་ཅི་ཞིས་ཅིན་ཕིན་གྱི“སློབ་སྦྱོང་གཉིས་དང་བྱེད་པ་གཅིག”གི་སློབ་སྦྱོང་སློབ་གསོ་རྒྱུན་རྣམ་ཅན་དང་ལམ་ལུགས་ཅན་དུ་སྐུལ་འདེད་གཏོང་བའི་མཛུབ་སྟོན་གལ་ཆེན་དང་། ཀྲུང་དབྱང་དང་ཞིང་ཨུའི“སློབ་སྦྱོང་གཉིས་དང་བྱེད་པ་གཅིག”གི་སློབ་སྦྱོང་སློབ་གསོ་རྒྱུན་རྣམ་ཅན་དང་ལམ་ལུགས་ཅན་དུ་སྐུལ་འདེད་གཏོང་བའི་སྐོར་གྱི་བྱ་བའི་ཚོགས་འདུའི་དགོངས་དོན་སློབ་སྦྱོང་ནན་མོ་དང་ལག་ལེན་མཐར་ཕྱིན་བྱས་ནས། ཁུལ་ཡོངས་ཀྱི“སློབ་སྦྱོང་གཉིས་དང་བྱེད་པ་གཅིག”གི་སློབ་སྦྱོང་སློབ་གསོ་རྒྱུན་རྣམ་ཅན་དང་ལམ་ལུགས་ཅན་དུ་སྐུལ་འདེད་གཏོང་བའི་བྱ་བ་བཀོད་གཤོམ་བཀོད་སྒྲིག་བྱས། ཁུལ་ཨུའི་ཧྲུའུ་ཅི་ཡུས་ཁྲིན་ཧའེ་ཚོགས་འདུར་ཞུགས་པ་མ་ཟད་གཏམ་བཤད་གནངས། ཁུལ་ཨུའི་ཧྲུའུ་ཅི་གཞོན་པའམ་དྲིལ་སྒྲོག་པུའུ་ཀྲང་བཀྲ་ཤིས་འཚོས་ཚོགས་འདུར་འགོ་འཛིན་བྱས། ཁུལ་ཨུའི་རྒྱུན་ཨུའམ་རྩ་འཛུགས་པུའུ་ཡི་པུའུ་ཀྲང་ཞི་ཆང་གིས་ཞིང་ཨུའི“སློབ་སྦྱོང་གཉིས་དང་བྱེད་པ་གཅིག”གི་སློབ་སྦྱོང་སློབ་གསོ་རྒྱུན་རྣམ་ཅན་དང་ལམ་ལུགས་ཅན་དུ་སྐུལ་འདེད་གཏོང་བའི་བྱ་བའི་ཚོགས་འདུའི་དགོངས་དོན་བརྒྱུད་སྒྲོག་བྱས།
ཁུལ་གྱི་ཚན་ཁག་ཆེན་མོ་བཞིའི་ཏང་ཡོན་འགོ་ཁྲིད་དང་། ཁུལ་མི་དམངས་ཁྲིམས་ཁང་། ཁུལ་མི་དམངས་ཞིབ་དཔྱོད་ཁང་། ཀན་སུའུ་མི་རིགས་དགེ་ཐེན་སློབ་གླིང་གི་ཏང་ཨུའི༼ཏང་ཙུའུ༽ཧྲུའུ་ཅི། ཁུལ་དམངས་ཆེན་རྒྱུ་ཨུ་ཁང་དང་ཁུལ་སྲིད་གཞུང་། ཁུལ་སྲིད་གྲོས་ཀྱི་དྲུང་ཡིག་ཆེན་མོ། ཁུལ་ཨུའི་དྲུང་ཡིག་གཞོན་པ་ཚང་མ། རྫོང་དང་གྲོང་ཁྱེར་ཁག་གི་ཨུ་ཡོན་ལྷན་ཁང་གི་ཧྲུའུ་ཅི་དང་། རྫོང་དང་གྲོང་ཁྱེར་ཁག་གི་ཨུ་ཡོན་ལྷན་ཁང་གི་རྩ་འཛུགས་པུའུ་ཀྲང་། ཁུལ་ཨུའི་པུའུ་ཨུ་ཁང་སོ་སོའི་འགན་ཁུར་བློ་མཐུན་གཙོ་བོ། ཁུལ་ཐད་གཏོགས་གི་ཏང་ཨུ་དང་ཏང་ཙུའུ་སོ་སོའི་འགན་ཁུར་བློ་མཐུན། ཁུལ་ན་ཡོད་པའི་ཞིང་ཆེན་ཁོངས་གཏོགས་ཀྱི་ལས་ཁུངས་སོ་སོའི་ཏང་ཨུ་དང་ཏང་ཙུའུ་ཡི་འགན་ཁུར་བློ་མཐུན་གཙོ་བོ་བཅས་བསྡོམས་པས་མི༡༢༠ལྷག་ཚོགས་འདུར་ཞུགས།
ཡུས་ཁྲིན་ཧའེ་ཡིས་བསྟན་དོན། ན་ནིང་ནས་བཟུང་། ཁུལ་ཨུས་ཁྱབ་རྒྱ་ཅན་དང་རྒྱུན་རྣམ་ཅན། གསར་གཏོད་གཙིགས་འཛིན་དང་དངོས་ཕན་འཚོལ་སྙེག་བཅས་རྒྱུན་འཁྱོངས་དང་། “སློབ”པའི་ནང་དོན་དང“བྱེད”པའི་ཚད་གཞི། “བཅོས”པའི་བླང་བྱ་བཅས་ལ་དམ་པོར་སྦྲེལ་ཞིང་། འགོ་ཁྲིད་ལས་ཁུངས་དང་འགོ་ཁྲིད་ལས་བྱེད་ཀྱི་མིག་དཔེའི་ནུས་པ་དང་ཀྲི་པུའི་རྐང་འཛིན་ནུས་པ་འདོན་སྤེལ་གང་ལེགས་བྱས་ནས། ཁུལ་ཡོངས་ཀྱི་ཏང་ཀྲི་པུའུ༢༢༧༠ཡིས་གཞི་རྩའི་སྡེ་ཚན་དང་ཏང་ཡོན་ཁྲི༦.༤ལྷག་སྣེ་ཁྲིད་རྩ་འཛུགས་བྱས་ཏེ་ལུས་སེམས་ཡོངས་དང་ཕྱོགས་ཡོངས་ནས་ནང་ཞུགས་བྱས་པར། “སློབ་སྦྱོང་གཉིས་དང་བྱེད་པ་གཅིག”གི་སློབ་སྦྱོང་སློབ་གསོར་གྲུབ་འབྲས་གཡུར་དུ་ཟ་བ་ཞིག་བླངས་ཡོད་དེ། ཏང་ཡོན་ལས་བྱེད་ལ་སློབ་གསོ་ནན་མོ་བཏང་ནས། “འདུ་ཤེས་བཞི”སྔར་ལས་ཇེ་དྲག་ཏུ་བཏང་། ཏང་ནང་གི་ཆབ་སྲིད་འཚོ་བ་སྔར་ལས་ཚད་ལྡན་བཏང་ནས། “ཁྲོ་ཐབ་ཀྱི་ནུས་པ”སྔར་ལས་མངོན་གསལ་དུ་བཏང་། གཞི་རིམ་གྱི་འབུར་ཐོན་གནད་དོན་ནུས་ལྡན་ཐག་གཅོད་བྱས་ནས། “འཐབ་འཛིང་གི་བཙན་རྫོང”སྔར་ལས་ཇེ་བརྟན་དུ་བཏང་། ཏང་ཡོན་གྱི་སྤྱོད་སྟངས་ལེགས་བཅོས་ཤུགས་སྣོན་མངོན་གསལ་བཏང་ནས། “དར་ཆའི་ཚད་ཤིང”སྔར་ལས་འཛུགས་སྐྲུན་བྱས།
ཡུས་ཁྲིན་ཧའེ་ཡིས། “སློབ་སྦྱོང་གཉིས་དང་བྱེད་པ་གཅིག”གི་སློབ་སྦྱོང་སློབ་གསོ་རྒྱུན་རྣམ་ཅན་དང་ལམ་ལུགས་ཅན་དུ་སྐུལ་འདེད་གཏོང་བར། “སློབ་སྦྱོང་ངོ་མ་དང་བྱེད་པ་མངོན་སུམ”འབུར་དུ་ཐོན་དགོས་ལ། ནུས་ཤུགས་ཡོད་རྒུས་རྒྱ་སྐྱེད་ཟབ་སྤེལ་གྱི་ཕྱོགས་ལ་འབད་པ་བྱ་དགོས། སློབ་སྦྱོང་གི་འཆར་གཞི་ནན་མོ་དང་སློབ་སྦྱོང་གི་གཙོ་གནད་གཏན་ཁེལ། སློབ་སྦྱོང་གི་རྣམ་པ་གསར་གཏོད་བཅས་ཀྱི་སྒོ་ནས། ངོ་མ“སློབ་པའི”ཕྱོགས་ལ་མུ་མཐུད་ཤུགས་སྣོན་དགོས་ལ། ཚད་གཞི་བྱེ་བྲག་ཞིབ་ཚགས་དང་སློབ་སྦྱོང་བྱ་སྟངས་གསར་གཏོད། ཚད་ལོངས་རེ་འདུན་དངོས་འབེབས་བཅས་ཀྱི་སྒོ་ནས། མངོན་སུམ“བྱེད་པའི”ཕྱོགས་ལ་མུ་མཐུད་ཤུགས་སྒྲིལ་དགོས། “འགག་རྩའི་ཉུང་ཤོས”འབུར་དུ་ཐོན་དགོས་ལ། ནུས་ཤུགས་ཡོད་རྒུས་གོང་འོག་གཅིག་སྒྲིལ་གྱི་ཕྱོགས་ལ་འབད་པ་བྱ་དགོས། འགོ་ཁྲིད་ལས་བྱེད་ཀྱིས་གོང་ནས་འོག་ལ་མིག་དཔེ་སྐུལ་ཁྲིད་བྱེད་རྒྱུ་རྒྱུན་འཁྱོངས་དང་། ཚད་གཞི་སྔར་ལས་མཐོ་བོ་དང་བླང་བྱ་སྔར་ལས་གཟབ་ནན་གྱི་སྒོ་ནས། སྔོན་ལ་སློབ་སྦྱོང་དང་སློབ་སྦྱོང་ཟབ་མོས་ཧུར་ཐག་གིས་རང་འགུལ་དང་འགན་ཁུར་གྱི་སྤྱོད་སྟངས་འཛིན་དགོས་ལ། ཀྲི་པུའུ་འཛུགས་སྐྲུན་དམ་འཛིན་བྱ་རྒྱུ་རྒྱུན་འཁྱོངས་དང་། “ཚོགས་འདུ་གསུམ་དང་སློབ་ཁྲིད་གཅིག”གི་ལམ་ལུགས་ཚད་དང་ལྡན་པས་དངོས་འབེབས། ཏང་གི་བརྗོད་དོན་ཉིན་མོ་ཕུན་ཚོགས་གཏིང་ཟབ་བྱས་ནས། ཀྲི་པུའི་ནུས་པ་མུ་མཐུད་ཇེ་དྲག་གཏོང་དགོས། “གནད་དོན་ཁ་ཕྱོགས”འབུར་དུ་ཐོན་དགོས་ལ། ནུས་ཤུགས་ཡོད་རྒུས་རྒྱུན་རྣམ་འབྲས་བཟང་གི་ཕྱོགས་ལ་འབད་པ་བྱ་དགོས། དངོས་ཐོག་བདེན་འཚོལ་རྒྱུན་འཁྱོངས་ཀྱིས་ཀྲུང་དབྱང་དང་ཞིང་ཨུའི་སྐོར་ཞིབ་པས་ཕྱིར་སློག་པའི་གནད་དོན་དང་ཚུར་སྣང་བྱས་པའི་གནད་དོན་རྙིང་བ་ཐག་གཅོད་ཡག་པོ་བྱ་དགོས་ལ། ཞིབ་བཤེར་ལྟ་རྟོག་རྒྱུན་འཁྱོངས་ཀྱིས་མུ་མཐུད་འབྱུང་བཞིན་པའི་གནས་ཚུལ་གསར་བ་དང་གནད་དོན་གསར་བ་ཤེས་རྟོགས་དང་ཐག་གཅོད་ཡག་པོ་བྱེད་ཅིང་། མུ་མཐུད་ཐག་གཅོད་དང་ཤེས་རྟོགས་བྱུང་བའི་གནད་དོན་ཁྲོད་ནས་གནད་དོན་ཐག་གཅོད་བྱེད་པར་ཕན་ཡུན་རིང་བའི་ནང་རྐྱེན་འཚོལ་སྙེག་དང་གསར་འཛུགས་བྱ་དགོས། “རྩ་འཛུགས་འགོ་ཁྲིད”འབུར་དུ་ཐོན་དགོས་ལ། ནུས་པ་ཡོད་རྒུས་གཞི་ཚུགས་ནུས་ཐོན་གྱི་ཕྱོགས་ལ་འབད་པ་བྱ་དགོས། རིམ་པ་སོ་སོའི་ཏང་རྩ་འཛུགས་ཀྱིས“ཏང་གི་འཛུགས་སྐྲུན་དམ་འཛིན་བྱ་རྒྱུ་དེ་ཆབ་སྲིད་ཀྱི་གྲུབ་འབྲས་ཆེན་མོར”བརྩི་བའི་འདུ་ཤེས་ཇེ་བརྟན་བཏང་ནས། རིམ་པ་ལྟར་འགན་འཁྲིའི་གནོན་ཤུགས་དམ་འཛིན་དང་ལྟ་སྐུལ་ཞིབ་བཤེར་གཟབ་ནན་གྱིས་ཁོར་ཡུག་ཡག་པོ་ཞིག་སྐྲུན་དགོས་ཞེས་ནན་གྱིས་བསྟན།
©༢༠༡༧ཀན་ལྷོའི་ཏང་གི་འཛུགས་སྐྲུན་དྲ་བ། ཀྲུང་གུང་ཀན་ལྷོ་ཁུལ་ཨུའི་རྩ་འཛུགས་པུའུ་ཡིས་གཙོ་སྒྲུབ་བྱས་པས་པར་དབང་འདི་གར་དབང་།
སྡོད་གནས། ཀན་ལྷོ་ཁུལ་ཨུའི་གཅིག་གྱུར་གཞུང་ལས་ཐོག་ཁང་གི་དྲུག་ཐོག ཁ་པར། ༠༩༤༡--༨༢༢༢༡༥༩ སྦྲག་ཨང་། ༧༤༧༠༠༠
དྲ་ངོས་རྡེབ་ཚད།མི་ཐེངས། དྲ་ངོས་སྒྲིག་བཟོ། ཧུང་ཏེན་དྲ་རྒྱ།